Hashigandah araameh hoadhan beynun tha? Nikan sihrun mi kiyaabala! – Iru\nހަށިގަނޑަށް އަރާމެއް ހޯދަން ބޭނުން ތަ؟ ނިކަން ސިއްރުން މި ކިޔާބަލަ!\nބުރަ ދުވަހެއް ނިންމާލުމަށްފަހު ކޮންމެ މީހަކުވެސް ބޭނުންވަނީ ހަށިގަނޑަށް އަރާމެއް ހޯދުމަށެވެ. އެކަމަކު ހަށިގަނޑަށް އަރާމެއް ލިބެނީ ހިތާއި ސިކުނޑިއަށް ހަމަޖެހުން ލިބިގެންކަން ވަރަށް ގިނަ ފަހަރަށް ހަދާނުން ކައްސާލައެވެ. މިހަމަޖެހުން ހޯދުމަށްޓަކައި ދިރިއުޅުމާއި ގުޅިފައިވާ ގުޅުންތަށް ވަރުގަދަކުރަން ޖެހެއެވެ. ހާއްސަކޮށް ތިމާގެ ބައިވެރިޔާއާއި ގުޅުން ކުޑަވިޔަ ނުދީ ދަމަހައްޓަން ޖެހެއެވެ.\nމިކަން ކުރުމަށްޓަކައި ކުރެވިދާނެ ވަރަށް ގިނަ ކަންތަށްތަށް ހުރެއެވެ. އޭގެތެރެއިންވެސް ހާއްސަ ސަމާލުކަމެއް ދޭންޖެހޭ ކަންކަން ހުންނާނެއެވެ. ތިމާގެ ބައިވެރިޔާއާއި ވާހަކަ ދެއްކުމަށްޓަކައި ރަގަނޅު ވަގުތެއްގެ އިންތިޒާރުގައި ނުހުންނާށެވެ. ދެމީހުން ދިމާވުމުން ކޮންމެވެސް މައުލުއަކަން ވާހަކަ ފައްޓާށެވެ. އާއްމު ދިރިއުޅުމުގެ ވާހަކަދަން ބޭނުންނުވާނަމަ ހިނި އަންނަފަދަ ވާހަކައެއް ހިއްސާކޮށް ދެމީހުން އެކީ އުފާކުރާށެވެ.\nދެމަފިރިން އެކުގައި އަވަހަށް ނިދަން އާދަކުރާށެވެ. އެހެނީ ޖެހިގެން އަންނަދުވަހު ދެމީހުންވެސް އެކުގައި ތެދުވެ ހިތްހަމަޖެހޭ ވާހަކަތަކަކާއެކު ހެދުނުގެ ނާސްތާއަށް ފަހު ދުވަސްފެށުމަކީ ގުޅުން ދެމެހެއްޓުމަށް މުހިއްމު ކަމެކެވެ. ހެދުނުގެ އެވަގުތުކޮޅަށްޓަކައި ރޭގަނޑު އަވަހަށް ނިދުން މުހިއްމެވެ.\nއޮފީސް ނޫނީ ވަޒީފާގެ މާހައުލުގައި ދިމާވާ ހިތް ނުތަނަވަސްވުންތަށް ގެއަށް ގެނެސް އޭގެ ނޭދެވޭ އަސަރު ގުޅުމަށް ނުގެންނާށެވެ. އެ މާހައުލުގައި ދިމާވާ ކަމަކާ ގުޅިގެން ބައިވެރިޔާއާއި ހިއްސާކޮއްލުން އެންމެ ރަގަނޅެވެ. އެހެން ނަމަވެސް އެހެން މީހަކަށް އޮންނަ ރުޅިވެރިކަން ގޭގައި ތިބި ކަމާ ނުގުޅޭ މީހުނަށް ބޭލުމުގެ ފައިދާއެއްނެތެވެ.\nއަބަދުވެސް ދެމީހުންގެ ހުވަފެންތަކާއި ލަޑުދަނޑިތަކާއި ބެހޭގޮތުން ވާހަކަ ދައްކާށެވެ. އަދި އެކަންކަން ހާސިލްވަމުންދާވަރު ބަލާ ފާހަގަކުރާށެވެ.\nކިޔަމުންދާއިރު މިއީ ވަރަށް އާދައިގެ ކަންކަން ކަމުގައި ހީވެދާނެއެވެ. އެހެން ނަމަވެސް މިއިން ކޮންމެ ކަމަކީވެސް އޭގެ ޒާތުގައި ކުޑަ، ނަމަވެސް ދިރިއުޅުމަށް ހެޔޮބަދަލުތަކެއް ގެނުވާނެ ކަންކަމެވެ.\n162 97 47 47\nInnaane kujjaku nehtha\nKaiveni kohdhey person\n6 ސެޕްޓެމްބަރު 2020\n‘aharen’ adhi ‘nisa’ kaiveni kohdheefin!’\nHappy wedding day. Stay together and do those things\naharen wes innaane kuhjeh hodhanee mi\nFirst i have to find someone to marry.


"Raiy Guraha" In Dhuniye Ah Anehkaa Ves Anntharees Vaa Varuge Manzareh! - Vaguthu\nމި ސޫރުދަ (ސޯލާ ސިސްޓަމް) އިން ދުނިޔޭއާއި އިންވެގެން އޮންނަ ރަތް ގުރަހަ (ޕްލެނެޓް) ނުވަތަ މިއްރީޚު (މާސް) އިން ނަގާފައިވާ އާދަޔާއި ޚިލާފު ރީތި ފޮޓޯއެއް އަނެއްކާވެސް ދައްކާލައިފިއެވެ.\nމިއްރީޚުގެ ބިންފަދަ ފަށަލައިން ދުނިޔެއަށް ފޮނުވާފައިވާ މި ފޮޓޯއަކީ، މީގެ އެތައް އަހަރެއް ކުރީން ފެށިގެން އެ ގުރަހައިގެ ވަށައިގެން ދައުރުކުރާ، އެމެރިކާގެ ޖައްވީ އިދާރާ ނާސާގެ ޖައްވީ އުޅަނދު، "އޮޑިސީ" އިން ނަގާފައިވާ ފޮޓޯއެކެވެ. މިއްރީޚުގެ 30 ކިލޯމީޓަރު ނުވަތަ 19 މޭލުގެ ބޮޑު ސަރަޙައްދެއް ދައްކުވައިދޭ މި ފޮޓޯއިން ފެންނަނީ އެ ގުރަހައިގެ އުތުރު ތަނޑީގެ މަތީ ފަށަލައެވެ.\nނާސާގެ އޮފިޝަލުން ބުނެފައިވާ ގޮތުން މިއްރީޚުގެ ފުރިހަމަކަމާއި ރީތިކަން ދައްކުވައިދޭ މި ފޮޓޯއަކީ އެ ގުރަހައިގެ މަޢުލޫމާތުތައް އެއްކޮށް ދިރާސާ ކުރުމަށް އެ ގުރަހައަށް ފޮނުވާފައިވާ އޮޑިސީގެ 20 ވަނަ އަހަރީ ދުވަސް ފާހަގަކުރުމުގެ ގޮތުން ޢާންމުކޮށްފައިވާ ފޮޓޯއެއް ކަމަށެވެ. އޮޑިސީއަކީ މިހާތަނަށް މިއްރީޚަށް ފޮނުވާފައިވާ އުޅަނދުތަކުގެ ތެރެއިން އެންމެ ގިނަ ދުވަސްވީ އުޅަނދެވެ.\nއޮޑިސީގެ އަހަރީ ދުވަހާއި ދިމާކޮށް ނާސާއިން ޢާންމުކޮށްފައިވާ މި ފޮޓޯއިން މިއްރީޚުގެ އުތުރު ތަނޑީގެ ބިންފަދަ ފަށަލައިގެ މަތީގައިވާ ގަނޑުފެނުގެ ބޮޑު ސަރަޚައްދެއް ދައްކައިދެއެވެ. އަދި އެ ސަރަޙައްދުގައި އެއްގޮތަކަށް އެތުރިފައި ހުންނަ ގިނަ ޢަދަދެއްގެ އުސްގަނޑުތަކާއި ގަނޑުފެން އެކި މިންވަރަށް އެކުލެވޭ ހިސާބުތައް ވެސް މި ފޮޓޯއިން ކުލަކޮށް ދައްކުވައިދެއެވެ.\nއޮޑިސީން ނަގާފައިވާ، މިއްރީޚުގެ ފޮޓޯ\nނާސާއިން ޢާންމުކުރި މި ފޮޓޯއަށް މިހާރު ގިނަ ބައެއްގެ ސަމާލުކަން ހުއްޓިފައިވާއިރު މިއީ އެ އިދާރާއިން މިހާތަނަށް ޢާންމު ކުރި، މިއްރީޚުގެ އުތުރު ތަނޑި އެންމެ ރީއްޗަށް ދައްކުވައިދޭ އެއް ފޮޓޯއެވެ. މިއީ އޮޑިސީ އިން 2002 ވަނަ އަހަރާއި 2004 ވަނަ އަހަރާއި ދެމެދު ނަގާފައިވާ ގިނަ ޢަދަދެއްގެ ފޮޓޯ އެއްކޮށްލައިގެން ތަޖުރިބާކާރުން ތަރުތީބުކޮށްފައިވާ ފޮޓޯއެކެވެ.\nގަނޑުފެނުގެ ބޮޑުބައެއް ޙިއްސާކުރާ މިއްރީޚުގެ ދެކުނުތަނޑީގެ މި ސަރަޙައްދަކީ ޖައްވީ ދިރާސާތައްކުރާ ގިނަ ތަޖުރިބާކާރުން ވެސް ވަރަށް ޝަޢުޤުވެރިވާ ސަރަޙައްދެކެވެ. އެއީ އެ ސަރަޙައްދަކީ ގުރަހައިގެ ދިރުމާއި ވަރަށް ބޮޑަށް ގުޅިފައިވާ ތަނަކަށް ވާތީއެވެ.\nމިއްރީޚުގެ އުތުރު ތަނޑިން ގަނޑުފެން އެކުލެވޭ ސަރަޙައްދަކީ އެމެރިކާގެ ޓެކްސަސް އަށްވުރެ ބޮޑު ސަރަޙައްދެކެވެ. މިއީ އެ ގުރަހައިގެ އެންމެ ފިނި އެއް ސަރަޙައްދުވެސް މެއެވެ.\nމިއްރީޚަކީ ނާސާއިން އެންމެ ބޮޑު އިސްކަމެއް ދީގެން ދިރާސާތައް ކުރިޔަށްގެންދާ ގުރަހައެވެ. އެއީ ފަސޭހަކަމާއެކު އެ ގުރަހަ އާއި ހަމައަށް ވާސިލްވުމުގެ ޤާބިލްކަން ސައިންސްގެ ޒަރިއްޔާއިން ލިބިދިނުމާއެކު އެ ގުރަހައަށް ކައިރި މުސްތަޤުބަލެއްގައި އިންސާނުންނަށް ދަތުރުކުރެވުމުގެ އުންމީދު އޮތުމުންނެވެ. އެފަރާތްތަކުން އަންނަނީ މިއްރީޚުގެ ބިމުގައި ސްޓޭޝަންތައް ތައްޔާރުކޮށް އެތަނުގައި އިންސާނުންނަށް ޤާއިމްވެ ތިބެވޭނެގޮތުގެ ޕްލޭނެއްވެސް ތައްޔާރު ކުރަމުންނެވެ.\nނާސާއިން ތައްޔާރުވަނީ މިހާރު ގުރަހައިގައި ކުރިޔަށްގެންދާ ދިރާސާތަކަށް ފަހު، 2025 ވަނަ އަހަރުގައި އިންސާނުން އެ ގުރަހައަށް ފޮނުވުމަށެވެ.\nމިއްރީޚަކީ ދުނިޔެއާއި އެއްފަދަ ނޫނަސް ދުނިޔޭގެ ބައެއް ސިފަތައް ލިބިގެންވާ ގުރަހައެކެވެ. ދުނިޔެއާއި 225 މިލިއަން ކިލޯމީޓަރު ދުރުގައިވާ މިއްރީޚުގެ ތަހުލީލުތައް ކުރުމަށް މިހާރު އެ ގުރަހައިގެ ބިމުގައިވެސް ނާސާގެ އުޅަނދުތައް ހަރަކާތްތެރިވަމުން ދެއެވެ.\nމިއްރީޚަކީ އިންސާނުން ދިރިއުޅެން އެކަށީގެންވާ މާޙައުލެއް އޮތް ތަނެއްކަމަށާއި އިންސާނުން އެ ގުރަހައިގައި ދިރިއުޅޭ ދުވަސް ލަސްތަކެއްނުވެ ފެންނާނެ ކަމަށް ސައިންސްވެރިން ބުނެއެވެ.


Keyodhoo bodu keymaai Havaage ufaa!\nރަށު ކައުންސިލުގެ ގަރާރެކެވެ؛ މި ގަރާރު ލާޒިމް ކުރަނީ ޖާފަތަށް ދާ ކޮންމެ މީހަކު ދިވެހި ހެދުމުގައި ދާށެވެ. ކުޑަ މިނުން ފޭއްޔެއް ނަމަވެސް އަނދެލާށެވެ. ގަރާރަކަށް ވިއްޔާ އަމަލު ކުރަން ޖެހޭނެތީ ހުދު ގަންޖުފަރާހަކާއި ފޭއްޔެއް އަނގެދެން ހިނގައިގަތީ ބަނދަރު މައްޗަށް ދާށެވެ. ދުނިޔޭގެ ޓޫރިޒަމް ދުވަހުގެ ހަރަކާތްތަކުގެ ފެށުން މި އޮތީ މި ރަށުގައި މި ގޮތަށެވެ. ވ. އަތޮޅުގެ އެންމެ ބައިބޯ ރަށް ކެޔޮދޫގަ އެވެ.\nކެޔޮދޫގައި ރޭ ހަވާ އަރުވާއިރު އާއިލާއެއް ހަވާ ބަލަން ބަނދަރުމަތީގައި: މިއީ އުފާވެރި ވަގުތުކޮޅަކަށް ވެގެން ދިޔަ -- ފޮޓޯ: އަވަސް\nރަށު ކައުންސިލުގެ ގަރާރެކެވެ؛ މި ގަރާރު ލާޒިމް ކުރަނީ ޖާފަތަށް ދާ ކޮންމެ މީހަކު ދިވެހި ހެދުމުގައި ދާށެވެ. ކުޑަ މިނުން ފޭއްޔެއް ނަމަވެސް އަނދެލާށެވެ. ގަރާރަކަށް ވިއްޔާ އަމަލު ކުރަން ޖެހޭނެތީ ހުދު ގަންޖުފަރާހަކާއި ފޭއްޔެއް އަނގެދެން ހިނގައިގަތީ ބަނދަރު މައްޗަށް ދާށެވެ. ދުނިޔޭގެ ޓޫރިޒަމް ދުވަހުގެ ހަރަކާތްތަކުގެ ފެށުން މި އޮތީ މި ރަށުގައި މި ގޮތަށެވެ. ވ. އަތޮޅުގެ އެންމެ ބައިބޯ ރަށް ކެޔޮދޫގަ އެވެ. އާބާދީގައި ހަތް ސަތޭކައެއްހާ މީހުން އުޅޭ މި ރަށުގެ ބަނދަރުމަތި ވަނީ ފުރިހަމައަށް ނަލަ ހައްދާފަ އެވެ. ސަރަހައްދު ވަށައިގެން ގޮނޑި ޖަހާފައިވާއިރު، ގިނަ ބަޔަކު އެ ތިބީ ކައުންސިލުގެ ގަރާރާ އެއް ގޮތަށް ދިވެހި ހެދުމެއްގަ އެވެ.\nރަށު ޓޫރިޒަމް ފައްކާވަމުން އައިސް އަށް ގެސްޓްހައުސް ހަމަވެފައިވާ މި ރަށުގައި މި ވަގުތު ތިބި ޓޫރިސްޓުން ވެސް އެތިބީ ފޭލި އަނދެގެނެވެ. ބައެއް މީހުން ގައިގައި ފޭލި އޮޅާލައިގެނެވެ. މި މާހައުލުން ފެންނަނީ ދިވެހި ވަންތަ މަންޒަރެވެ. މި ދިވެހި ވަންތަ ކަމަށް އިތުރު "މީރުކަން" ގެނެސްދެނީ ކޮޅު ނުފެންނަ ވަރަށް ދަމާލާފައިވާ ކެއުމުގެ ސުފުރާ އެވެ.\nއެންމެ ހާއްސަ ކަމަކީ ވެސް މިއީ އެވެ. މި ރަށުގެ ރައްޔިތުން ނަށް ވަނީ އީދެއް އައިސްފަ އެވެ. ކެނޯ ޖެހުމަށްފަހު، ހުރިހާ ރައްޔިތުން ބައިވެރި ވެގެން އުފާފާޅު ކުރަނީ އެވެ. އެންމެން ބަނދަރުމަތީގަ އެވެ.\nކެއުމުގެ ޖާފަތް ފެށުން ވެސް މި އޮތީ ތަފާތު ގޮތަކަށެވެ. ނައިބު ރައީސް ފައިސަލް ނަސީމް ވަޑައިގަތުމާއެކު އެކަން އިއުލާނު ކުރީ ސަންގު ފުންމުލުމަކުންނެވެ. ބޭނުމަކީ އެންމެ އިހުޒަމާނުގެ "ފީލް" މި ޖީލަށް އިހުސާސް ކޮށްލައި ދިނުމެވެ. މުއާސަލާތު ކުރުމުގެ ވަސީލަތްތައް މަދު ޒަމާނެއްގައި ދިވެހިން މުއާސަލާތުކޮށް އުޅުނު އިހުގެ ގޮތެއް ދައްކާލުމެވެ.\nއާއްމު ހަފުލާތަކުގެ އެޖެންޑާގެ އެންމެ ފުލުގައި އޮންނަ ކެއުން ކެޔޮދޫގައި މިއޮތީ އެންމެ ކުރިއަށްލާފަ އެވެ. މޭޒުތައް ކައިރީ ސަފު ހަދާލައި ކޭންތަކުގެ މަތި ނަގައިގެނެވެ. މޭޒުތައް މަތީގައި އަތުރާފާފައިވާ ކެއުމުގެ ބާވަތް ތަކަކީ މި ރަށު ރައްޔިތުންގެ އުފެއްދުންތަކެވެ. ގޭގެއަށް ބަހާލައި އެ ގޭގޭގައި ކައްކައިގެން ގެނެސްފައިވާ ބާވަތް ބާވަތުގެ ކާ އެއްޗެއްސެވެ. ކެޔޮދޫގެ "ހޯމްމޭޑް" ރަހަ އެވެ. ކޭންތަކުގައި ހިމެނޭ ބާވަތްތަކުގެ އަދަދު ފަސްދޮޅަށްވުރެ ގިނަ އެވެ.\nއަތުރާފައިވާ ބާވަތްތަކުގެ ނަންތައް ނޭނގުނަސް ގުނޭތޯ ބެލިދާނެ އެވެ. ބަތުގެ ދެ ތިން ބާވަތް ހަމަ ގައިމު ވެސް އެބަހުއްޓެވެ. އާދައިގެ ހުދު ބަތާއި މަސްބަތާއި ބަނބުކެޔޮ ބަތް އެބަހުއްޓެވެ. އަދި ރިހާކުރު ދިޔަ އާއި މަސް ފެނާއި ފިހުނު މަހާއި ތެލުވި މަސް އަދި މަސް ކުރޮޅި އާއި ބަތްޕެއް އެބަހުއްޓެވެ. މި އަށް އިތުރު މީރު ކަމެއް ގެނެސްދެނީ ބަނބުކެޔޮ ބޮނޑިބަތާއި ސާގު ބޮނޑި ބަތް އަދި މޭޓާ ގަނޑުންނެވެ. އަދި ޖޫހުގެ ގޮތުގައި ސާގު ފަންޏާއި ކަށިކޭލު ފަނި އަދި ކުރުނބާގެ އިތުރުން ޖޫހުގެ ލިސްޓުވެސް އެހާ ދިގެވެ.\nމި ޓޫރިޒަމް ދުވަހުގެ ހުރިހާ ހަރަކާތްތަކެއްގައި ވެސް ބައިވެރިވަނީ ދިވެހި ފަންނާނުންނެވެ. މި ރަށު ބަނދަރުގައި ބޮޑު ކޭމަށް އިންސާފު ކުރަމުން ދިޔައިރު، މިއޮތީ މަޝްހޫރު ލަވަ ކިޔުންތެރިޔާ ކުޑަ އިއްބެ އާއި ޝަލަބީގެ ލަވަތަކުގެ އިތުރުން ޒުވާން ބޭންޑެއްގެ މިއުޒިކެވެ. މުޅީން ވެސް މި ފެންނަނީ ދިވެހިންގެ ހުނަރެވެ.\nމި ރަށު ދެ ޖިންސުގެ ތާރަ އާއި ބޮޑުބެރުން ލެއަށް ގޮތްވެ އެވެ. މި ހުރިހާ އުފަލެއްގެ ތެރޭގައި އެންމެވެސް ތިބީ ކުލަ ކުލައިން މައްޗަށް އަރައަރައިގެން ދާ ހަވާ ބަލާށެވެ. މި ހަވާގައި އެންމެ އާބާދީ ކުޑަ އަތޮޅުގެ އެންމެ އާބާދީ ބޮޑު ރަށުގެ ރައްޔިތުންނަށް ފެންނާނީ ވަރަށް އުފާވެފައި ތިއްބަ އެވެ.


Majileehuge Raees Nasheed maafah edhen jehey: Adam Shareef | Mihaaru\n(ކ-ވ) މަޑުއްވަރީ ދާއިރާގެ މެމްބަރު އާދަމް ޝަރީފް، ނައިފަރު ދާއިރާގެ މެމްބަރު ޝިޔާމް އަދި މީދޫ ދާއިރާގެ މެމްބަރު ޝިޔާމް މަޝްވަރާއެއްގައި.---ފައިލް ފޮޓޯ: މިހާރު\nމަޖިލީހުގެ ރައީސް ނަޝީދު މާފަށް އެދެންޖެހޭ: އާދަމް ޝަރީފް\n09 ޖޫން 2020 - 12:28 30 comments\nގާނޫނުއަސާސީ އިސްލާހު ކުރުމަށް މިދިޔަ މަހުގެ 29 ވަނަ ދުވަހުގެ ރޭ މެންދަމު ބޭއްވި ރައްޔިތުންގެ މަޖިލީހުގެ ޖަލްސާގައި ނައިފަރު ދާއިރާގެ މެމްބަރު އަހުމަދު ޝިޔާމްގެ ނަން ރިޔާސަތުން އިއްވައި، އޭނާ މަޖިލީހުގެ ތަޅުމުން ނެރުމުގެ ތެރޭގައި ހިންގި މާރާމާރީތަކަށް މަޖިލީހުގެ ރައީސް މުހައްމަދު ނަޝީދު މާފަށް އެދިވަޑައިގަންނަވަން ޖެހޭނެ ކަމަށް އިދިކޮޅު ޕީއެންސީގެ ނައިބު ރައީސް އާދަމް ޝަރީފް މިއަދު ވިދާޅުވެއްޖެ އެވެ.\nމަޑުއްވަރީ ދާއިރާގެ މެމްބަރު، ޕީއެންސީގެ ޕާލަމެންޓްރީ ގުރޫޕްގެ ލީޑަރު އާދަމް ޝަރީފް މިހެން ވިދާޅުވީ، އިދިކޮޅު މެމްބަރުން މަޖިލީހުގެ ޖަލްސާތަކުގައި ނެތަސް އެކަން ފާހަގަނުވާ ކަމަށް މިއަދުގެ ޖަލްސާގެ ރިޔާސަތުން ނަޝީދު ވިދާޅުވުމުން ކުރެއްވި ޓުވީޓެއްގަ އެވެ.\nމަޖިލީހުގެ ތަޅުމުގައި ހިންގި މާރާމާރީއާ ގުޅިގެން އިދިކޮޅު މެމްބަރުންނަށް ސަލާމަތާއި ރައްކާތެރިކަން ނެތް ކަމަަށް ނިންމައި، މަޖިލީހުގެ ޖަލްސާތައް ޕީޕީއެމް/ޕީއެންސީ ކޯލިޝަނުން ވަނީ ބޮއިކޮޓް ކޮށްފަ އެވެ. އެހެންވެ އިއްޔެ އާއި މިއަދުގެ ޖަލްސާ އަށް ވެސް އެ ކޯލިޝަންގެ މެމްބަރުން ވަޑައެއް ނުގަންނަވަ އެވެ.\nމިއަދުގެ ޖަލްސާ ފައްޓަވަމުން ނަޝީދު ވިދާޅުވީ، އިދިކޮޅު ޕާޓީތަކުގެ މަޖިލިސް މެމްބަރުން މަޖިލީހަށް ވަޑައިނުގަތަސް އެކަން ފާހަގަ ނުވަނީ އެއީ ކުރިން ވެސް އެހާ ގިނައިން މަޖިލީހަށް ވަޑައިގަންނަވާ މެމްބަރުންނަށް ނުވާތީ ކަމަށް ވެދާނެ ކަމަށެވެ.\nނަޝީދުގެ އެ ވާހަކަފުޅާ ގުޅިގެން، އާދަމް ޝަރީފް ކުރެއްވި ޓުވީޓުގައި ވިދާޅުވީ، މިދިޔަ ދެ ދުވަހު ވެސް ޖަލްސާ ބޮއިކޮޓް ކުރެއްވީ، މަޖިލީހުގެ ރައީސް ގަވައިދާ ޚިލާފުވެ، މާރާމާރީ ހިންގުވާފައިވާތީ އެކަމާ އިހުތިޖާޖު ކުރައްވަން ކަމަށެވެ.\n"މަޖިލީހުގެ ރައީސް މާފަށް އެދެންޖެހޭ. މަޖިލިސް އަކީ ޖަންގަލީގައި ސިންގާ ވެރިކަން ކުރާ ހެން ހިންގަން ހުރި ތަނެއް ނޫން،" ކުރީގެ ރައީސް އަބްދުﷲ ޔާމީންގެ ސަރުކާރުގައި ޑިފެންސް މިނިސްޓަރުކަން ކުރެއްވި އާދަމް ޝަރީފް ވިދާޅުވި އެވެ.\nމިހާރު ތިއްބެވި ކައުންސިލަރުންގެ މަގާމުގެ މުއްދަތު ދެންމުމަށް ގާނޫނުއަސާސީ އަށް އިސްލާހު ގެންނަން ބޭއްވި ޖަލްސާގައި އިދިކޮޅު ޕީޕީއެމްގެ ނައިބު ރައީސް ޝިޔާމްގެ ނަން ނަޝީދު އިއްވެވި ނަމަވެސް އޭނާ ނުކުމެވަޑައިނުގަތުމުން އެކަން ކުރައްވަން ނަޝީދު އެންގެވީ އެމްޑީޕީގެ މެމްބަރުންނަށެވެ. އެހެންވެ، ޝިޔާމްގެ ގަޔަށް އަތްލައި، މަޖިލީހުގެ ތަޅުމުން ނެރުމުގެ ތެރޭގައި އޭނާ އަށް އަނިޔާވި އެވެ. މީގެ އިތުރުން އެމްޑީޕީގެ މެމްބަރުންނަށް ވެސް އަނިޔާވި އެވެ.\nރިޔާސަތުން ނަން އިއްވާ މެމްބަރުން މަޖިލީހުގެ ތަޅުމުން ނެރުމަށް އެހެން މެމްބަރުން އުޅުއްވަމަކީ މަޖިލީހުގެ ގަވައިދާ ވެސް ޚިލާފު ކަމަކަށް ވާއިރު، އެ ރޭގެ ޖަލްސާގައި އެކަން ހުއްޓުވަން މަޖިލީހުގެ ރައީސް ނަޝީދު އުޅުއްވި ތަނެއް ނުފެނެ އެވެ. އޭގެ ބަދަލުގައި، ހާމަވި ވީޑިއޯތަކުން ފެންނަ ގޮތުގައި އެ މަނިކުފާނު ގެންދެވީ އެކަމަށް ހިތްވަރު ދެއްވަމުންނެވެ.\n"މަޖިލީހުގެ ރައީސް މާފަށް އެދެންޖެހޭ. މަޖިލިސް އަކީ ޖަންގަލީގައި ސިންގާ ވެރިކަން ކުރާ ހެން ހިންގަން ހުރި ތަނެއް ނޫން،" -- އާދަމް ޝަރީފް\nއެ ޖަލްސާގައި ޝިޔާމްގެ ނަން އިއްވެމުން، އޭނާ ތަޅުމުން ނުކުމެވަޑައިގަތުމަށް އިންކާރު ކުރެއްވުމުން، މަޖިލީހުގެ ގަވައިދުގައިވާ ގޮތުން ފުރިހަމަ ކުރަންޖެހޭ އެހެން އިޖުރާއަތްތަކެއް ވެ އެވެ. އެކަމަކު، އެމްޑީޕީގެ މެމްބަރުން ލައްވައި ޝިޔާމް މަޖިލީހުން ނެރުނީ އެ އިޖުރާއަތުތަކަށް ބެއްލެވުމެއް ނެތި އެވެ.\nމަޖިލީހުގެ ގަވައިދުގެ 65 ވަނަ މާއްދާގައިވާ ގޮތުން، ނަން އިއްވާ މެމްބަރަކު މަޖިލީހުން ނުކުމެވަޑައިގަތުމަށް އިންކާރު ކުރައްވައިފި ނަމަ، އެ މެމްބަރު ޖަލްސާގައި ވަޑައިގެން ނެތް ކަމަށް ބައްލަވައި ޖަލްސާ ކުރިއަށް ގެންދެވުމުގެ ބާރު މަޖިލީހުގެ ރައީސަށް އޮވެ އެވެ. ނަން އިއްވާ މެމްބަރާ ހެދި، ޖަލްސާ ކުރިއަށް ނުގެންދެވޭ ވަރަށް ނިޒާމު ގެއްލިއްޖެ ނަމަ އެ ޖަލްސާ އެހެން ވަގުތަކަށް ފަސްކުރުމުގެ ބާރު ވެސް މަޖިލީހުގެ ރައީސަށް ގަވައިދުގައި ދީފައި ވެ އެވެ. ނަމަވެސް މިއިން އެއްވެސް ކަމެއް ރިޔާސަތުން އެ ރޭ ނުކުރައްވަ އެވެ.\nއެއާ އެކު، މެމްބަރެއްގެ ނަން ރިޔާސަތުން އިއްވައިފި ނަމަ އެ ޖަލްސާއެއްގެ ބާކީ ބައިގައި ބައިވެރިވުމުގެ ހައްގު އެ މެމްބަރަކަށް ނޯންނާނެ ކަމަށާއި ވަގުތުން ތަޅުމުން ނުކުމެވަޑައިގަންނަވަންޖެހޭ ކަމަށް ވެސް ގަވައިދުގައި ބަޔާންކުރެ އެވެ.\nމަޖިލީހުގެ އެ ޖަލްސާގައި ހިންގި މާރާމާރީގެ ކަންކަން ޕީޕީއެމުން ފުލުހުންނަށް ހުށަހެޅުމުން އެ މައްސަލަ އަންނަނީ ތަހުގީގު ކުރަމުންނެވެ. އެކަމަކު، ފުލުހުން އެ މައްސަލަ ބަލާތީ ވެސް އެމްޑީޕީގެ ލީޑަޝިޕުން ވަނީ އެކަމާ ދެކޮޅަށް ތެދުވެފަ އެވެ.\nއިތުރު ލިޔުންތައް މެމްބަރު އާދަމް ޝަރީފް (މަޑުއްވަރި) ރައްޔިތުންގެ މަޖިލިސް ރައީސް މުހައްމަދު ނަޝީދު އިދިކޮޅު ފަރާތްތައް ސިޔާސީ ޕާޓީ ހަމަނުޖެހުން އެމްޑީޕީ ޕީޕީއެމް ޕީޕަލްސް ނެޝަނަލް ކޮންގްރެސް ޕީޕީއެމް/ޕީއެންސީ އިއްތިހާދު


މޫސުން: ކ.އަތޮޅާއި މ.އަތޮޅާ ދެމެދަށް ޔެލޯ އެލަރޓް ނެރެފި\nމޫސުން ގޯސްވާނެކަމަށް ލަފާކޮށް މާލެ އަތޮޅުން ފެށިގެން މ.އަތޮޅާ ހިސާބަށް މޫސުމާބެހޭ ޤައުމީ އިދާރާއިން ޔެލޯ އެލާޓް ނެރެފިއެވެ.\nމިއެލާޓް ނެރެފައިވަނީ މި ސަރަޙައްދަށް ގުގުރުމާއެކު ބޯކޮށް ވާރޭ ވެހޭނެކަމަށް ލަފާކުރެވޭތީ ފެންބޮޑުވެދާނެކަމަށް ބެލެވިގެންނެވެ. މިރޭ 23ގަޑި 45 އިން3ގަޑި 45 އަހަށް މިސަރަޙައްދަށްވަނީ ޔެލޯ އެލާޓް ނެރެފައެވެ. މީގެ އިތުރުން ބ.އަތޮޅުން ފެށިގެން ރާއްޖޭގެ ދެކުނުގެ އަތޮޅުތަކަށް މިރޭ މެންދަރު2ޖެހުމާ ހަމައަށް މޫސުމާބެހޭ ޤައުމީ އިދާރާއިންވަނީ ވައިޓް އެލާޓްވެސް ނެރެފައެވެ.\nމުސުމާބެހޭ ޤައުމީ އިދާރާއިން ވިދާޅުވީ މިރޭގެ މެންދަމު2ޖެހުމާ ހަމައަށް މިސަރަޙައްދުތަކަށް މޫސުން ގޯސްވާނެކަމަށް ލަފާކުރެވޭކަމަށެވެ. އެލަރޓް ނެރެފައިވާ ގަޑިތަކުގައި ބޯކޮށް ވާރޭވެހުމާއެކު ގުގުރުންވެސް އެކަށީގެންވެއެވެ. އަދި ވިލާގަނޑުގައި ގަޑިއަކު 40މޭލަށް ވައިގަދަވާނެކަމަށް ލަފާކުރެއެވެ. މެޓް އޮފީހުން ބުނެފައިވަނީ ދެކުނުގެ އަތޮޅުތަކުގެ ކަނޑުތައް ގަދަވާނެކަމަށެވެ.އަދި އެހެން ސަރަޙައްދުތަކަށްވެސް ވިލާގަނޑުގައި ގަދަވާނެކަމަށެވެ. ރާޅުގެ އުސްމިން އުޅޭނީ 3ފޫޓާއި5ފޫޓާއި ދެމެދުގައެވެ.\nމެޓް އޮފީހުން ބުނެފައިވަނީ ދިޔަވަރު ބޮޑުވާ ވަގުތުތަކުގައި ދެކުނުގެ އަތޮޅުތަކަށް އުދައެރުން އެކަށީގެންވާކަމަށެވެ. އެހެންކަމުން ހުރިހާ ފަރާތްތަކުންވެސް މުސުމަށް ސަމާލުވުމަށް މެޓް އޮފީހުން އިލްތިމާސްކުރެއެވެ.\nއަރުޝީފަށް ނެގީ 17/11/2020 00:07\nއެންމެފަހުން އަޕްޑޭޓްކުރީ 17/11/2020 00:07\nއަލީ ޔާމިން 59 މިނެޓު ކުރިން


SunOnline: Seria A: Dybala'ge goal aa eku Juventus dhen athu vaaneba?\nޑީބަލާގެ ގޯލާ އެކު ޔުވެންޓަސް ދެން އަތުވާނެބަ؟\nޢަބްދުﷲ އައިމަން 25 Feb 2019, 11:13\nޔުވެންޓަސްއާއި ބޮލޮނިއާ ބައްދަލު ކުރި މެޗުގެ ތެރެއިން --- ފޮޓޯ / ޕެޓްރިކް ރިޖް\nބެންޗުން އަރާ ޕައޮލޯ ޑީބަލާ ކާމިޔާބުކޮށްދިން ގޯލާއި އެކު ބޮލޮނިއާ ބަލިކޮށް ޔުވެންޓަސް އިން އިޓަލީ ލީގުގައި އަތުނުވާނެހާ ބޮޑު ލީޑެއް ނަގައިފިއެވެ.\nގިނަ ދުވަސްތަކެއް ޔުވެންޓަސްއަށް ކުޅެދީ މުހިއްމު ގޯލުތަކެއް ޖަހައިދީފައިވާ ޑީބަލާއަށް ރޭގެ މެޗުގައި ވެސް ފުރަތަމަ އެގާރައިން ފުރުސަތު ދީފައެއް ނުވެއެވެ. ނަމަވެސް ބެންޗުން ކުޅެން ނުކުމެ އަށް މިނަޓުގެ ތެރޭގައި އޭނާ ވަނީ ގޯލެއް ޖަހާ ޔުވެންޓަސްއަށް މެޗު ކާމިޔާބުކޮށްދީފައެވެ. ރޭގެ މެޗުގައި ޔުވެންޓަސްއިން އެމީހުންގެ ފެންވަރާއި ގާތަށް ވެސް ކުޅެވިފައި ނުވި ނަމަވެސް ރޭގެ މޮޅާއި އެކު އެ ޓީމު ވަނީ 13 ޕޮއިންޓުގެ ބޮޑު ލީޑެއް ލީގުގެ އެއްވަނައިގައި ނަގާފައެވެ.\nއިޓަލިއަން ލީގުގައި ޔުވެންޓަސް މި ސީޒަނުގައި އެއްވެސް މެޗަކުން ބަލިވެފައެއް ނުވެއެވެ. ކުޅުނު 25 މެޗުގެ ތެރެއިން ރެކޯޑް 22 މޮޅު ހޯދާ ބާކީ ހުރި މެޗުތަކުން ވަނީ އެއްވަރު ކޮށްފައެވެ. ނަމަވެސް މިދިޔަ ހަފްތާގައި އެތްލެޓިކޯ ކައިރިން ޗެމްޕިއަންސް ލީގުގައި ލިބުނު ބައްޔާއެކު ޓީމު އޮތީ ފޯމު ކޮންމެސް ވަރަކަށް ގެއްލިފައެވެ. ރޭގެ މެޗުގައި ވެސް އެ ޓީމުގެ މޮޅެތި ބައެއް ކުޅުންތެރިންގެ ފަރާތުން ފެނުނީ ވަރަށް އާދައިގެ ކުޅުމެކެވެ.\nނަމަވެސް ރޭގެ މޮޅާއި އެކު ޓީމަށް އަލުން ހިއްވަރު ލިބި ޓީމު މޮޅުވުމުގެ މަގަށް އަނބުރާ އައިސްފައި ވުމުން ހިތްހަމަ ޖެހޭ ކަމަށް ޔުވެންޓަސް ގެ ކޯޗު މިސިމިލިއާނޯ އެލެގްރީ ވަނީ ބުނެފައެވެ.\nދެ ޓީމަށް ވެސް ލަނޑު ޖަހާނެ ގިނަ ފުރުސަތު ތަކެއް ލިބުނު އިރު ޔުވެންޓަސްގެ ފޯވާޑް ލައިންގައި ތިބި ދުނިޔޭގެ އެންމެ މަތީ ފަންތީގެ ކުޅުންތެރިންނަށް ގޯލެއް ކާމިޔާބު ނުކުރެވުމުން ދެވަނަ ހާފުގައި ޕައޮލޯ ޑީބަލާ ވަނީ ކުޅެން ނެރެފައެވެ. ޑީބަލާ އަކީ މީގެ ކުރިން ޓީމުގެ ފުލް އެގާރައިން ބަރާބަރަށް ޖާގަ ހޯދަމުން އައި ކުޅުންތެރިއެކެވެ.\nނަމަވެސް ޕޯޗުގަލްގެ ތަރި ކުރިސްޓިއާނޯ ރޮނާލްޑޯ ޓީމަށް އައުމާއި އެކު ޑިބާލާ އަށް ޖާގަ ލިބޭ ވަރު ވަނީ މަދުވެފައެވެ. އެކި އެކި ސަބަބުތަކާއި ހުރެ ކުޅުމުގެ ފުރުސަތު ލިބުން ޑިބާލާއަށް މަދުވެފައި ވާ އިރު އޭނާ އެހެން ކުލަބަކަށް ބަދަލުވާން އުޅޭ ކަމުގެ "ޔޯލަ" ވާހަކަ ދަނީ ސޯޝަލް މީޑިއާގައި ފެތުރެމުންނެވެ.\nއެ މެޗުގެ އިތުރުން ވެސް އިޓާލިއަން ލީގުގައި ރޭ ވަނީ ފޯރިގަދަ މެޗުތަކެއް ކުޅެވިގެން ގޮސްފައެވެ. އެގޮތުން އިންޓާ މިލާންއާއި ފިއޮރެންޓީނާ ބައްދަލު ކުރި ފޯރި ގަދަ މެޗު ނިމުނީ 3-3 އިން އެއްވަރު ވެގެން އެވެ.\nމީގެ އިތުރުން ރޮމާއާއި ފިރިސްނޮން ބައްދަލު ކުރި މެޗު 2-3 ގެ ނަތީޖާއަކުން ރޯމާ ކާމިޔާބު ކުރި އިރު ނަޕޯލީއިން ވަނީ ޕަރްމާގެ މައްޗަސް 0-4 އިން ކުރި ހޯދާފައެވެ.\nޔުވެންޓަސްގެ މިޑްފީލްޑަރު މަޓުއިޑީ ވެސް ކޮރޯނާއަށް ޕޮޒިޓިވް\nޔުވެންޓަސްގެ ޑިފެންޑަރު ޑެނިއަލް ރުގާނީ ކޮރޮނާއަށް ޕޮސިޓިވް


COVID virus akee lab leak eh thoa balan govala adu gadha vanee keeve? | ThePress\nކޮވިޑް ވައިރަހަކީ ލެބް ލީކެއްތޯ ބަލަން ގޮވާލާ އަޑު ގަދަ ވަނީ ކީއްވެ؟\n07 June 2021, 09:26\nޗައިނާގެ ވޫހާން ސިޓީގައި ޑަބްލިއުއެޗްއޯގެ ތަހުގީގު ޓީމުން ހަރަކާތްތެރި ވަނީ / ފޮޓޯ: އޭޕީ\nމުޅި ދުނިޔެ އިނދަޖައްސާލި ކޮރޯނާވައިރަސް ޑިޒީޒް (ކޮވިޑް-19) ފަތުރާ ސިވިއާ އެކިއުޓް ރެސްޕިރޭޓަރީ ސިންޑްރޯމް ކޮރޯނާވައިރަސް2(ސާސްކޮވް-2) އަކީ، ޗައިނާގެ ވޫހާން އިންސްޓިޓިއުޓް އޮފް ވައިރޮލޮޖީއިން ލީކުވި ވައިރަހެއް ކަމަށް ކުރަމުން އަންނަ ތުހުމަތުގެ ފުރިހަމަ ތަހުގީގެއް ހިންގަން ގޮވާލާ އަޑު، އަދިވެސް ދަނީ ގަދަވަމުންނެވެ. ވަކިން ހާއްސަކޮށް، ސައެންސްގެ ދުނިޔޭގައި މި އަޑުފަށްގަނޑު ދަނީ ވަކިން ބޮޑަށް، ގަދަވަމުންނެވެ.\nސާސްކޮވް-2 އަކީ ލެބުން ލީކުވި ވައިރަހެއް ކަމަށް ކުރި ދައުވާ އަޑު، ބަލިމަޑުކަމުގެ ކުރީކޮޅު، ހިސާބަކަށް ފަނޑުވިއެވެ. މައިގަނޑު ސަބަބަކަށްވީ، މި ނަޒަރިއްޔާއަކީ ޗައިނާއާ ދެކޮޅަށް ހަތުރުވެރި އުސޫލުތަކެއް ގެންގުޅުއްވި، އެމެރިކާގެ ރައީސް ޑޮނާލްޑް ޓްރަމްޕް އިންތިހާއަށް ޕްރޮމޯޓް ކުރެއްވި ފަލްސަފާއަކަށް ވުމެވެ. ބައެއް މީހުންނަށް، މި ނަޒަރިއްޔާ ސިފަކުރެވުނީ، ޓްރަމްޕްގެ ސިޔާސީ އުންޑައެއްގެ ގޮތުގައެވެ.\nކޮވިޑް-19 ގެ ކޭސްތައް އެންމެ ފުރަތަމަ ރިޕޯޓް ކުރި ވޫހާންގެ ސީފުޑް މާކެޓް ސަރަހައްދުގައި ޕީޕީއީގައި ބަޔަކު ހަރަކާތްތެރި ވަނީ / ފޮޓޯ: އިންޑިޕެންޑެންޓް\nކަން މިހެން އޮތް ނަމަވެސް، މި ނަޒަރިއްޔާގެ އަޑު މުޅިއަކުން ނުކެނޑެއެވެ. ސެންޓާ ފޮ ސްޓްރެޓީޖިކް އެންޑް އިންޓަނޭޝަނަލް ސްޓަޑީޒްގެ ޑައިރެކްޓާ އޮފް ގްލޯބަލް ހެލްތު ޕޮލިސީ ސެންޓާ، ޖޭ ސްޓެފާން މޮރިސަން ވިދާޅުވާ ގޮތުގައި، ސާސްކޮވް-2 ގެ އަސްލު ފެށުމަކީ ލެބުތޯ ކުރެވޭ ސުވާލު ދެމި އޮތީއެވެ.\nޓްރަމްޕާ ގުޅުވައިގެން ސުވާލު ވަޅުޖެހިފައި އޮތުމަށްފަހު، އަނެއްކާވެސް އެ ފަލްސަފާގެ އަޑު ގުގުމަން ފެށީ، ވައިރަހުގެ އަސްލު ދެނެގަތުމުގެ ނަމުގައި، ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ)އިން ހިންގި ތަހުގީގާ، އެ ތަހުގީގަށްފަހު އާންމު ކުރި ރިޕޯޓާ އެކުގައެވެ. ޑަބްލިއުއެޗްއޯގެ ތަހުގީގަކީ މިނިވަން ޕެނަލަކުން ހިންގި ތަހުގީގެއް ކަމަށް އެ އިދާރާއިން ތަކުރާރުކޮށް ބުނަމުން ދިޔަ ކަމުގައި ވީ ނަމަވެސް، ތަފާސް ހިސާބުތައް ބަރޯސާކުރި ހަމައެކަނި މަސްދަރަކަށް ވީ، ޗައިނާގެ އޮފިޝަލުން ފޯރުކޮށްދިން މައުލޫމާތެވެ. މިކަމަކީ ހުޅަނގުގެ ބާރުތަކާ، ސައެންސްވެރިންނަށް ގަބޫލު ކުރެވޭ ކަމަކަށް ނުވިއެވެ.\nޑަބްލިއުއެޗްއޯއިން މިއަހަރުގެ ފެބުރުއަރީ މަހު އާންމު ކުރި ރިޕޯޓްގައި ބުނެފައި ވަނީ، ސާސްކޮވް-2 އަކީ ޖަނަވާރެއްގެ ކިބައިން އުފެދި، އިންސާނުންނަށް ފޯރި ވައިރަހެއް ކަމަށް "ވަރަށް ބޮޑަށް ބެލެވޭ" ކަމަށް ބުނެފައެވެ. މިއާއެކު، ލެބް ލީކުގެ ނަޒަރިއްޔާގައި ސިއްކަ ޖަހަން މަސައްކަތް ކުރިއެވެ. ޗައިނާއިންވެސް ދަނީ ލެބް ލީކެއް ކަމަށް ކުރާ ތުހުމަތަށް އިންކާރު ކުރަމުންނެވެ.\nކޮވިޑް-19 ތަހުގީގު ކުރުމަށް ހަރަކާތްތެރިވާ ޑަބްލިއުއެޗްއޯގެ ޓީމުން ވަނީ ޗައިނާގެ ވޫހާން ސިޓީގެ ބާޒާރުތަކަށް ޒިޔާރަތް ކޮށް މައުލުމާތު އެއްކޮށްފަ / ފޮޓޯ: އޭބީސީ 30\nއަދާ ޖެހުނު އިރުވެސް ބުރަވާނެ ކޮޅެއް ނޭނގެއެވެ. ދެކޮޅުން ކުރެ ކޮޅަކަށް ބުރަވާނެ ހުއްޖަތެއް، އެއްވެސް ބަޔަކަށް އަދި ސާބިތުކޮށް، ނުދެއްކެއެވެ.\nމެއި 14 ވަނަ ދުވަހު، ސައެންސް މަޖައްލާގައި، 18 ސައެންސްވެރިއަކު ވެގެން ޝާއިއުކުރި ސިޓީއެއްގައި ބުނެފައި ވަނީ، މި ވައިރަހަކީ އޮޅުމެއްގެ ތެރެއިން ލެބުން ލީކުވެ، ޖަނަވާރުންނަށް ފޯރި ވައިރަހަކަށް ވުން ގާތް ކަމަށް ބުނެފައެވެ. އެ ޓީމުން ވަނީ ޑަބްލިއުއެޗްއޯގެ ތަހުގީގަށް ފާޑުކިއާފައެވެ. އަދި2ނަޒަރިއްޔާ ކޮޅެއްގައި ޖެއްސުމަށްޓަކާ، ދެ ފިކުރަށް އެއްވަރެއްގެ ބުރަދަނެއް ދީފައި ނުވާކަމަށް މި ޓީމުން ބުނެއެވެ. އެއީވެސް ދެކޮޅު ޖެހޭ ބުނުމެކެވެ.\nކަން މިހެން އޮތް އިރު، ވޫހާން އިންސްޓިޓިއުޓް އޮފް ވައިރޮލޮޖީގެ ސައެންސްވެރިއެއް ކަމަށްވާ ޝީ ޝެންގްލީ ވަނީ ލެބް ލީކުގެ ނަޒަރިއްޔާއަށް ގޮން ޖަހާފައެވެ. އޭނާ ބުނާ ގޮތުގައި އެ ވައިރަހަކީ އޭނާގެ ލެބުން ލީކުވި ވައިރަހެއް ނޫނެވެ. އެހެނީ، އޭނާއާއި އޭނާގެ ޓީމުން އެ ވައިރަހާ ކޮންޓެކްޓް ވެފައި ނުވުން ކަމަށްވެސް ބުނެއެވެ. އެގޮތުން، އެމީހުންގެ ހަށިގަނޑުގައި، އެ ވައިރަހުގެ އެންޓިބޮޑީޒް ނެތް ކަމަށް ޝީ ވަކާލާތު ކުރެއެވެ.\nކޮވިޑް-19 ތަހުގީގު ކުރުމަށް ހަރަކާތްތެރިވާ ޑަބްލިއުއެޗްއޯގެ ޓީމުން ވަނީ ޗައިނާގެ ވޫހާން ސިޓީގެ ބާޒާރުތަކަށް ޒިޔާރަތް ކޮށް މައުލުމާތު އެއްކޮށްފަ / ފޮޓޯ: ޓައިމްސް އޮފް އިޒްރޭލް\nނަމަވެސް، މި މައުލޫމާތަކީވެސް ޗައިނާއިން ދޭ މައުލޫމާތެވެ. މިނިވަން ކަމާއެކު މެޑިކަލް ރެކޯޑްތައް ބެލުމުގެ ފުރުސަތެއް، ބައިނަލްއަގުވާމީ އެއްވެސް ޓީމަކަށް އަދި ނުލިބެއެވެ. މުޅިންވެސް ލިބެނީ، ޗައިނާއިން ޖަހާފައިދޭ ހިސާބު ކިތާބެވެ. ނޮވެމްބަރު 2019ގައި، ވޫހާން ލެބްގެ ސައެންސްވެރިންތަކެއް ވަރަށް ބޮޑަށް ބަލިވިކަމުގެ ހަބަރު ފެންމަތިވުމާއެކު، ލެބް ލީކުގެ އަޑު ގަދަވިއެވެ. އެމެރިކާގެ މަގުބޫލު ޑޮކްޓަރު، އެންތަނީ ފައޫޗީވެސް ވަނީ، ލެބްގައި މަސައްކަތް ކުރި މީހުންގެ މެޑިކަލް ރެކޯޑްތައް ލިބޭނެ މަގު ފަހި ކޮށްދޭން ޗައިނާއަށް ގޮވާލައްވާފައެވެ.\nނަމަވެސް، ޗައިނާއިން ދަނީ މި ވައިރަހަކީ ލެބުން ލީކުވީ ވައިރަހެއް ކަމަށް ބުނާ ބުނުމަށް ތަކުރާރު ކޮށް އިންކާރު ކުރަމުންނެވެ. އަދި އެވަރުން ފުއްދާލަނީއެއް ނޫނެވެ. މި ވައިރަހަކީ ޗައިނާއަށްވެސް އިމްޕޯޓްވީ ވައިރަހަކަށް ވެދާނެ ކަމަށްވެސް ޗައިނާއިން ދަނީ ތުހުމަތު ކުރަމުންނެވެ.\nރިޕޯޓް ކޮވިޑް-19 ދުނިޔޭގެ ސިއްހަތު ޖަމިއްޔާ (ޑަބްލިއު.އެޗް.އޯ) ލައިފްސްޓައިލް ސައިންސް އެންޑް ޓެކްނޮލޮޖީ ސިއްހަތު ޑަބްލިއުއެޗްއޯއިން ކޮވިޑް-19 ވައިރަސް ދިރާސާ ކުރުން ޗައިނާ


Bodu dhe baaruge kurimathilun New kaamiyaabu kohfi | Mihaaru\nނިއުގެ ދަގަނޑޭ (ކ) ހުއްޓުވަން މާޒިޔާގެ އިރޭ މަސައްކަތްކުރަނީ. –ފޮޓޯ: ނިޝާން އަލީ/ މިހާރު\n02 މާޗް 2018 - 23:46 11 comments\nފުރަތަމަ މެޗުން ގްރީންސްޓްރީޓްސްއާ ފަހު ވަގުތު 2-2 އިން އެއްވަރުވި މާޒިޔާ އާއި ފުރަތަމަ މެޗުން ޓީސީ އަތުން 3-0 އިން މޮޅުވި ނިއުގެ މިރޭގެ ކުރިމަތިލުގެ ފުރަތަމަ ހާފު ނިއު އިން ކޮންޓްރޯލްކުރި ނަމަވެސް ދެ ވަނަ ހާފުގައި އެއްކޮށް އޮތީ މާޒިޔާގެ ކޮންޓްރޯލުގެ ދަށުގަ އެވެ.\nކެޕްޓަން އަލީ އަޝްފާގް (ދަގަނޑޭ) ޖެހި ލަނޑުން މިރޭ ހޯދި މޮޅާ އެކު، އޭއެފްސީ ކަޕުގެ ފުރަތަމަ މެޗުގައި މި ހަފުތާގައި ބަންގްލަދޭޝްގެ ޑާކާ އަބަހާނީއާ ދެކޮޅަށް ނިއު ނުކުންނާނީ ލީގުގައި ހޯދި ހަ ޕޮއިންޓާ އެކު އިތުބާރު ހޯދައިގެންނެވެ.\nމެޗުގެ ކުރީކޮޅު ނިއުގެ ދަގަނޑޭ އާއި ހަމްޒާ މުހައްމަދު (ހަމްޕު) ހަމަލާ އުފައްދަނިކޮށް މާޒިޔާ އިން އެ ދެ ކުޅުންތެރިންނަށް ހުއްޓުވި ހުއްޓުވުމުގައި ނިއު އިން ތިން ޕެނަލްޓީއަކަށް ވަރަށް ބޮޑަށް އެޕީލްކުރި އެވެ. އެ ހިސާބުން ފެށިގެން މުޅި މެޗުގައި ޖުމްލަކޮށް ރެފްރީ އާދަމް ފަޒީލަށް ދިޔައީ ވަރަށް ޕްރެޝަރު ބޮޑުކޮށެވެ.\nމެޗުގެ އެންމެ ފުރަތަމަ ނުރައްކާތެރި ބޯޅަ ފޮނުވާލީ 24 ވަނަ މިނެޓުގައި މާޒިޔާގެ ބިދޭސީ ފޯވާޑް ކޮނޭލިއަސް ސްޓެވާޓް (ކޯނޭ) އަށެވެ. އޭނާ އަށް އޭރިއާ ބޭރުން ލިބުނު ބޯޅަ ބާރު ޝޮޓަކުން ފޮނުވާލުމުން ދިޔައީ މުހައްމަދު ފައިސަލް ބަލަހައްޓަމުން ދިޔަ ނިއުގެ ގޯލް ދަނޑި ކައިރިން ބޭރަށެވެ.\nއޭގެ މިނެޓެއް ފަހުން ނިއު އިން ލީޑު ނެގި އެވެ. އޭރިއާ ތެރެއިން ދަގަނޑޭ އަށް ނިއުގެ ކުޅުންތެރިޔަކު ޖައްސާލި ބޯޅަ އޭނާ ގޯލުގެ ތިރީ ކަނަށް ވައްދާލީ މާޒިޔާގެ ދެ ޑިފެންޑަރުން ކައިރިން ނައްޓާލުމަށް ފަހު އެވެ.\nނިއުގެ އަމީރީ (ކ) އަތުން ބޯޅަ ހޯދަން މާޒިޔާގެ އާއްކޮ މަސައްކަތްކުރަނީ. –ފޮޓޯ: ނިޝާން އަލީ/ މިހާރު\nފުރަތަމަ ހާފުގެ ފަހުކޮޅު ނިއުގެ އަކްރަމް އަބްދުލްގަނީ އޭރިއާ ތެރެއަށް ހުރަސްކުރި ބޯޅައެއް، ހަމްޕުގެ ބޮލުގައި ޖެހިފައި ލިބުނީ ގޯލް ކުރިމަތީ ހުހަށް ހުރި ނިއުގެ ސްޕެއިން ފޯވާޑް ގުއިލެމް މާޓީ މިސުޓަށެވެ. އެކަމަކު އޭނާގެ ފަޔަށް އެ ބޯޅަ ރަނގަޅަށް ލައްވާނުލީ އެވެ.\nދެ ވަނަ ހާފު ފަށައިގެން ފުރަތަމަ މިނެޓުގައި ނިއު އިން ލަނޑެއް ޖެހުމާ ގާތަށް ދިޔަ އެވެ. ހިލޭ ޖެހުމަކުން ދަގަނޑޭ އޭރިއާ ތެރެއަށް ހުރަސްކުރި ބޯޅަ ނިއުގެ ޑިފެންޑަރު ޖޯޖް ގޮޓޯ މުޅިން ހުހަށް އަރައި ބޮލުން ޖެހުމުން، ދިޔައީ ބޭރަށެވެ.\nއޭގެ ފަހުން 49 ވަނަ މިނެޓުގައި ނިއުގެ ވާތު ބެކް ހިސާމް ސަލީމް (ކޮކީ) ފަހަތަށް ޖައްސާލި ބޯޅައެއް ހޯދައި މާޒިޔާގެ އަހުމަދު އިމާޒް (އާއްކޮ) ގޯލަށް ފޮނުވާލި ބާރު ބޯޅައިގެ ހުރަހަކަށްވީ ފައިސަލެވެ. އެ ބޯޅައިން ލިބުނު ކޯނަރުގައި އޭރިއާ ތެރެއިން ކޯނޭ އަށް ހުހަށް ލިބުނު ނަމަވެސް ގޯލަށް ވައްދާލެވޭ ގޮތެއް ނުވި އެވެ.\nމެޗުގެ 55 ވަނަ މިނެޓުގައި ނިއުގެ ދަގަނޑޭ ހިލޭ ޖެހުމަކުން އޭރިއާ ތެރެއަށް ހުރަސްކުރި ބޯޅައެއް ގުއިލެމަށް ހުހަށް ލިބުނު ނަމަވެސް ރަނގަޅަށް ފޮނުވާލެވޭ ގޮތެއް ނުވި އެވެ.\nދެ ވަނަ ހާފުގައި މުޅިން ވެސް ފެނިގެން ދިޔައީ މާޒިޔާ އިން ކުރިއަށް ޖެހި ނިއު ހާސްކޮށްލި މަންޒަރެވެ. އެގޮތުން 63 ވަނަ މިނެޓުގައި ވެސް އެ ޓީމުން ވަރަށް ނުރައްކާތެރި ހަމަލައެއް އަނެއްކާ ވެސް ފޮނުވާލި އެވެ. މި ފަހަރު ކޯނޭ ނެގި ހުރަސް އޭރިއާ ތެރެއިން އާއްކޮ އަށް ހުހަށް ލިބުނު ނަމަވެސް ބޭނުމެއް ނުކުރެވުނެވެ.\nމެޗުގެ އިތުރު ވަގުތުގެ ތެރޭގައި ނިއުގެ ބަދަލު ކުޅުންތެރިޔާ ރިލްވާން ވަހީދު (ރިލޭ) އަށް ވަނީ ދެ ރީނދޫ ކާޑާ އެކު ރަތްކާޑެއް ދައްކައިފަ އެވެ. ފުރަތަމަ ރީނދޫ ކާޑު ދެއްކީ މާޒިޔާ އަށް ލިބުނު ހިލޭ ޖެހުމެއް ޖަހަން، އެ ޓީމުގެ އިސްމާއިލް އީސާ އަވަސްކުރަން އުޅެނިކޮށް ހުރަސް އެޅުމުންނެވެ. ދެ ވަނަ ކާޑު ދެއްކީ އެ ވަގުތު އީސާއާ ދެމެދު ހިނގި ހަމަނުޖެހުމަކާ ގުޅިގެންނެވެ. އެ ވަގުތު ރެފްރީ ފަޒީލް ވަނީ އީސަ އަށް ވެސް ރީނދޫ ކާޑެއް ދައްކައިފަ އެވެ.\nނިއުގެ ކޯޗު އޮސްކާ ބްރުޒޮން މެޗަށް ފަހު އުފާފާޅުކުރަނީ. –ފޮޓޯ: ނިޝާން އަލީ/ މިހާރު\nނިއުގެ ކޯޗު އޮސްކާ ބްރުޒޮން ބުނީ މިރޭގެ މެޗުން ފެނިގެން ދިޔައީ ދެ ޓީމުން ވެސް ވަރުގަދައަށް މަސައްކަތްކުރި މަންޒަރު ކަމަށާއި މިއީ ބެލުންތެރިންނަށް ހިތްގައިމު މެޗެއް ކަމަށެވެ.\n"އެކަމަކު އަހަރެމެންނަށް މިއީ ވަރަށް އުނދަގޫ މެޗެއް. އަހަރެން ކުރިން ވެސް ފާހަގަކުރި ގޮތަށް އުނދަގޫ މެޗަކަށް މިވީ. ކޮންމެ މީހަކު ވެސް އުއްމީދުކުރޭ ކޮންމެ މެޗެއްގައި އަހަރެމެން ޕާސިން، ކޮމްބިނޭޝަން ފުޓްބޯޅަ ކުޅޭނެ ކަމަށް. އެކަމަކު ދަނޑުގެ ހާލަތު އެކަމަށް ތަންނުދޭ. އެކަމަކު ޝަކުވާކުރަން ބޭނުމެއް ނޫން،" އޮސްކާ ބުންޏެވެ.\nއޭނާ ބުނީ ފުރަތަމަ ދެ މެޗުގައި ޓީސީ އާއި މާޒިޔާއާ ޖެހުމަކީ އުނދަގުލެއް ކަމަށް ބައެއް ފަރާތްތަކުން ދުށްކަމުގައިވީ ނަމަވެސް އެ ދެ މެޗުން މޮޅުވުމާ އެކު، މިހާރު ބޮޑު ލުޔެއް ލިބިއްޖެ ކަމަށެވެ.\nމާޒިޔާގެ ކޯޗު އިސްމާއިލް މަހަފޫޒް (އިންމަ) ބުނީ މެޗުގައި ފެނިގެން ދިޔައީ އޭނާގެ ޓީމުން މެޗު ޑޮމިނޭޓްކުރި މަންޒަރު ކަމަށާއި މި މެޗުގައި މަދުވީ ހަމައެކަނި ގޯލެއް ކަމަށެވެ.\n"އަޅުގަނޑުގެ ނެތް ކުޅުންތެރިންނަށް އެއްވެސް ޝަކުވާއެއް. ކޮންމެ ގޮތެއް ވިޔަސް ލީގުގައި ކުރިއަށްދަންޏާ މޮޅުވުން މުހިއްމު. އެކަމަކު މިރޭ ކުޅުންތެރިން އެ ކުރި މަސައްކަތަށް ބަލާފައި އެއްވެސް ޝަކުވާއެއް ނެތް. އެއީ ނިއު ރޭޑިއަންޓް ފަދަ ވަރުގަދަ ޓީމެއްގެ މައްޗަށް މި ޑޮމިނޭޓްކުރީ. އަޅުގަނޑުމެން ދާނީ ކުރިއަށް،" އިންމަ ބުންޏެވެ.


ޖީއެމްއާރު އަތުން އެއާޕޯޓު އަތުލުމަކީ އިގުތިސާދީ ގޮތުން ހިންގި އެންމެ ބޮޑު ޖަރީމާ: އަމީރު – Haftha\nFri, 21 January, 2022, 6:17 am\nޖީއެމްއާރާ އެއާޕޯޓް ހަވާލުކޮށް އެތަނުގައި މަސައްކަތް ފެށުމަށް ބޭއްވި ރަސްމިއްޔާތެއް ---\nޖީއެމްއާރު އަތުން އެއާޕޯޓު އަތުލުމަކީ އިގުތިސާދީ ގޮތުން ހިންގި އެންމެ ބޮޑު ޖަރީމާ: އަމީރު\nއިންޑިއާގެ ޖީއެމްއާރު އަތުން ވެލާނާ އިންޓަނޭޝަނަލް އެއާޕޯޓް (ވީއައިއޭ) އަތުލުމަކީ އިގުތިސާދީ ގޮތުން ރާއްޖޭގައި މިހާތަނަށް ހިންގި އެންމެ ބޮޑު ޖަރީމާ ކަމަށް ފިނޭސް މިނިސްޓަރު އިބްރާހިމް އަމީރު މިއަދު ވިދާޅުވެއްޖެ އެވެ.\nއޭނާ ކުރެއްވި ޓުވީޓެއްގައި ވިދާޅުވީ އެއާޕޯޓް އަތުލުމުން އާބިޓްރޭޝަނަށް ގޮސް ޖީއެމްއާރަށް 270 މިލިއަން ޑޮލަރު ދައްކަން ޖެހުމާއި ޓޫރިޒަމް އިންޑަސްޓްރީގެ ކުރިއެރުމަށްޓަކައި އެއް ބިލިއަން ޑޮލަރުގެ ލޯނު ނަގައި ދައުލަތުގެ ދަރަނި އިތުރުވެފައިވާ ކަމަށެވެ. އަދި އެކަމަށް ދަރަނި ނެގުމުން އަސާސީ އެހެން ކަންކަމަށް ބަޖެޓުން ޖާގަ ނުދެވުނު ކަމަށް ވިދާޅުވި އެވެ.\n“ޖީއެމްއާރާއެކު ކުރިއަށް ދިޔަ ނަމަ 2014 ވަނަ އަހަރު ނިމެން އޮތް އެއާޕޯޓްގެ މަސައްކަތް، ހަތް އަހަރު ވެގެން ދިޔައިރުވެސް މިދަނީ ކުރަމުން. ޖީއެމްއާރާ އެކު އެއާޕޯޓް ތަރައްގީކޮށް 2014 ގައި ނިމުނު ނަމަ ކޮވިޑް-19 އައުމާ ހަމައަށް ރާއްޖެއަށް އިތުރު 6.7 މިލިއަން ފަތުރުވެރިން ގެނެވުނީސް،” މިނިސްޓަރު ވިދާޅުވި އެވެ.\nއޭނާ ވިދާޅުވީ، އެއީ ޓޫރިޒަމްގެ އާމްދަނީން ރާއްޖެއަށް ގެއްލިގެން ދިޔަ 13.2 ބިލިއަން ޑޮލަރު ކަމަށެވެ. އަދި މިއީ އެތައް ބަޔަކަށް ގެއްލިގެން ދިޔަ ވަޒީފާއަކާއި އެތައް އާއިލާއަކަށް ގެންލިގެން ދިޔަ އާމްދަނީއެއް ކަމަށް ވިދާޅުވި އެވެ.\nއަމީރު ވިދާޅުވި ގޮތުގައި، އެއާޕޯޓް 2014 ވަނަ އަހަރަށް ތަރައްގީކޮށް ނިންމުނު ނަމަ މިދިޔަ އަހަރު ރާއްޖެ ކުރިމަތިލީހީ ފަސް ބިލިއަން ޑޮލަރުގެ އިގުތިސާދެއްގެ ބަދަލުގައި 10 ބިލިއަން ޑޮލަރަށްވުރެ ބޮޑު އިގުތިސާދަކާ އެވެ.\nވެލާނާ އިންޓަނޭޝަނަލް އެއަޕޯޓް ޖީއެމްއާރާ 25 އަހަރަށް ހަވާލުކުރީ ޖޫން 28، 2010 ވަނަ އަހަރު ރައްޔިތުންގެ މަޖިލީހުގެ މިހާރުގެ ރައީސް މުހައްމަދު ނަޝީދުގެ ވެރިކަމުގަ އެވެ. ނަމަވެސް އެ އެއްބަސްވުން އެމަނިކުފާނުގެ ވެރިކަން ވެއްޓުމާއެކު ރައީސް މުހައްމަދު ވަހީދުގެ ވެރިކަމުގައި 2012 ވަނަ އަހަރު އުވާލި އެވެ. އޭގެ ފަހުން އެންމެ ކުރިއެކޭ އެއްގޮތަށް އެއާޕޯޓް ހިންގަމުން އަންނަނީ މޯލްޑިވްސް އެއާޕޯޓްސް ކޮމްޕެނީ ލިމިޓެޑުންނެވެ.\nދިވެހި ސަރުކާރުން އެއްބަސްވުން އުވައިލުމުން އެ ކުންފުންޏަށް ލިބުނު ގެއްލުމުގެ ބަދަލުގެ ގޮތުގައި، 250 މިލިއަން ޑޮލަރު ދޭން ސިންގަޕޫރުގެ އާބިޓްރޭޝަނުން ނިންމިި އެވެ. ނަމަވެސް ރައީސް އަބްދުﷲ ޔާމީންގެ ވެރިކަމުގައި ނޮވެމްބަރު 2016ގައި ޖީއެމްއާރަށް ދިވެހި ދައުލަތުން 271 މިލިއަން ޑޮލަރު ނުވަތަ 4.1 ބިލިއަން ރުފިޔާ ދެއްކި އެވެ.\nފާހަގަ: ފިނޭންސް މިނިސްޓަރު އިބްރާހިމް އަމީރު, ޖީއެމްއާރު


Kulhudhuffushi Gai Raheenukoh, Aniyaakuri Zuvaaneh Ge Haalu Serious Vejje - Vaguthu\nކުޅުދުއްފުށީގައި ރަހީނުކޮށް އަނިޔާކުރި ޒުވާނެއްގެ ހާލު ސީރިއަސްވެއްޖެ\nހދ.ކުޅުދުއްފުށި - ފޮޓޯ: އަބޫއިޝް/އިންސްޓަގްރާމް\nހދ.ކުޅުދުއްފުށިީގައި ޒުވާނަކު ރަހީނުކޮށް އަނިޔާކޮށްފިއެެވެ.\nފުލުހުންގެ މީޑިއާ އޮފިޝަލަކު "ވަގުތު" އަށް ވިދާޅުވީ، ކުޅުދުއްްފުށީގައި މޫނު ނިވާކޮށްގެންް ތިބި ބަޔަކު އުމުރުން 29 އަހަރުގެ ދިވެހި ފިރިހެނަކަށް ރަހީނުކޮށްގެން ގެންްގޮސް އަނިޔާކޮށްފައިވާކަމަށެވެ. އޭނާ ގެންްގޮސްފައި ވަނީ ކާރަކަށް އަރުވައިގެން ކަމަށް ފުލުހުން މައުލޫމާތު ދެއްވިއެެވެ.\nމި ހާދިސާ ފުލުހުންނަށް ރިޕޯޓުކޮށްފައި ވަނީ ރޭ 20:48 ހާއިރު ކަމަށް ފުލުހުން ވަނީ ވިދާޅުވެފައެވެ.\nފުލުހުން ވިދާޅުވީ މިހާރު އެމީހާ އަށް ކުޅުދުއްފުށީ ރީޖަނަލް ހޮސްޕިޓަލުގައި އަންނަނީ ފަރުވާދެެމުން ކަމަށާއި، ހޮސްޕިޓަލުން މައުލޫމާތު ދީފައިވާ ގޮތުގައި މިހާރު އަންނަނީ އިތުރު ފަރުވާއަށް މާލެ ގެންދިިއުމުގެެ މަސައްްކަތް ކުރަމުން ކަމަށެވެ.\n''ވަގުތު'' އަށް މައުލޫމާތު ދެއްވަމުން ކުޅުދުއްފުށީ ރީޖަނަލް ހޮސްޕިޓަލްގެ މެނޭޖަރ އަހުމަދު ދާއޫދު ވިދާޅުވީ، މާރާމާރީގައި އަނިޔާވި ޒުވާނާގެ ބޮލަށް ވަނީ ވަރަށް ބޮޑަށް ގެއްލުން ލިބިފައި ކަމަށެވެ. އޭނާގެ ބޮލުގެ ކަނާތް ފަރާތުގެ ނާށިގަނޑު ފަޅައިގެން ގޮސް ސިކުނޑިއަށް ލޭ އެޅިފައިވާކަމަށާއި، މަސައްކަތް ކުރަމުން އަންނަނީ މިއަދު މެންދުރު އިތުރު ފަރުވާއަށް މާލެ ފޮނުވުމަށް ކަމަށް އޭނާ ވިދާޅުވިއެވެ.\nމި މައްސަލަ އާއި ގުޅިގެން އަދި އެއްވެެސް މީހަކު ހައްޔަރުކޮށްފައެއް ނުވެއެވެެ. ފުލުހުން މިހާރު އަންްނަނީ މި މައްސަލަ ތަހުގީގުކުރަމުންނެވެ.\nމާލޭގައި ބިދޭސީންތަކެއް މާރާމާރީއެއް ހިންގައިފި\nމާލޭގައި މީހަކަށް ހަމަލާދީ ޒަހަމްކޮށްލައިފި\nމާފުއްޓަށް ދިޔަ މީހަކު އަންހެން ކައުންސިލަރަކަށް ހަމަލާދީފި\nމެއި 30, 2021 11:37\nތި ނުވާނެ ހަރުކަށި ކަމަކަށް ރަހީނު ދެއްތޯ އާނ ސަބްކޮންޓިނެއްޓެއް ވިއްޔަ ދޯ\nމެއި 30, 2021 18:17\nމެއި 30, 2021 11:42\nނަވާވިސް އަހަރުގެ ފިރިހެނަކީ އަނެއްކާ ކޮންގޮތަކަށް އުޅުންހުރި މީހެއްބާ....އަނިޔާ ލިބިގަތީ،ނުވަތަ އަނިޔާދިނީ ކީއްވެބާ....ތުންތުންމަތިން ކިޔަނީ ކީކޯ\nމެއި 30, 2021 13:06\nއެމީހަކީ މަސްތުވާތަކެތި ބޮމުން ވައްކަން ކުރަމުން ދުވާ މީހެއް.\nމެއި 30, 2021 17:12\nފުލުހުން ވަގުން ހިފާހައްޔަރު ނުކުރާތިވާގޮތް. ބަޔަކު ނުކުމެ ސައިޒުކުރީ.\nމެއި 30, 2021 11:43\nތިވާނީ ފުލުހުންގެ ކަމަކަށް\nމެއި 30, 2021 11:53\nމިގަުމުގެ ސިސްޓަމް ބަދަލުކުރަންވީ ކޮމިއުނިޒަމްއަށް ޑިމޮގްރަސީކަޑަ ދިމޮކުރަސީދޮންވެ ފަށްކާވާވަރަކަށް މިތާނުކުރާކަށް ނުބައިކަމެއްނެތް މެކްސިކޯގެ ސިނަލޯޢާ އަށްތުރެން ކަންތައްހޮނޑި މުށްލާމެން ޗުއްޕުވެސްނުކިޔާނެ މިކަހަކަންތަކަށް އެއީއެމީހުންއަޑީގަ ތިބެގެންކުރުވާކަންތައްވީމަ މިވެސްޖިހާދެކޭބުނާނީ\nމެއި 30, 2021 12:26\nކުޅުދުއްފުށީސިޓީގެ ދެމެންބަރުންނައްގޮވާލަން މިމައްސަލައަވަހަށް މަޖިލިސްއަށްހުށަހަޅަން އެހެންނޫނީ މިމައްސަލަފަނުފުލުންހިގައިދާނެ\nމެއި 30, 2021 12:47\nވަރަށް ހިތާމަ ހުރި ހަވަރެއް. އެއީ ކޮންމެ ކަހަލަ އަދި ކިތައްމެ އާދައިގެ ޒުވާނަކަށްވިޔަސް އިތުރަށް އިންވެސްޓިގޭޓްކޮށް ސީރިއަސް މައްސަލައެއް ގޮތުގަ ބެލެންވާނެ. އަދި މޑޕ ކުދިން މިކަމުގަ ނަޝީދު އާއި އަޅުވާ ކިއިގެންވެސް ނުވާނެ.\nމެއި 30, 2021 13:04\nތިޔަހުރީ ސިޓީއަކައް ވުމުން ފުރިހަމަ ވާންޖެހޭ ސަރުތުތައް. ވަރައްބާރައް ކުރިއަރައިގެން އެބަދޭ.\nކުޅުދުއްފުށި މިހާރުވަނީ ހަލާކުވެފަ.\nރަށުގެ ބޮޑުން ކިތަންމެވަރަކަށް އޮމާންކުރިޔަސް\nޙުރިހާ ރަށްރަށެއްގެ މީހުނަށްވެސް މިކަން އެނގޭ\nމެއި 30, 2021 13:21\nހައްޔަރުކުރިއަސް ވާކަމެއް ހަރާން ، ގއ- މާމެންދޫން ދާދި ފަހުން މަރާލި ޒުވާނާގެ ޚަބަރެް ދަބަރެއްވެސް މިހާރަކު ނެތް\nމެއި 30, 2021 13:56\nކުޅު ދުއްފުށީގަޢި މިހާރު ތި ފެންނަނީ ސިޓީއެއްގެ ދަރަޖަ\nމެއި 30, 2021 16:59\nކޮމަންޓް ކުރުމުގެ ކުރިންްެރަަށުމީހަކާ ގުޅާލާ ޚަބަރު ބަލާލިނަމަ ރަނގަޅުވިސް އަނިޔާވެރިކަމާ އެއްމެން ދެކޮޅު!! އެކިފަރު ދުން ބުރަމަސައްކަތން ހޯ ދާފަ\nއަނބި ދަރިންނަށް ޒަރޫރީ އަ ދި ބޯހިޔާ ވަހިކަން ހޯ ދަން ހޯ ދައި ދޭން ހޯ ދާފަ ހުއްނަ ރުފިޔާ ކޮޅު ވައްކަން ކޮށް ގެން ފަތްބޯލާ އިރު އޭގެވެރިފަރާތް ހިތް ދަތި ވާ ނެ ވަރު އަމިއްލައަށް އިހްސާސްކޮށްލަށްވާ! އެއްވެސްމީހަކު މީހަކަށް އަނިޔާ އެއް ދިނުމަކީ ކޮށްގެން ވާނެ ކަމެއްނޫން!\nއަޑުއިވޭޒުވާނާ ގެ މަށްޗަ ކުށުގެ ރެކޯޑު ހުރިވަރުވެސް މިހާތަނަށް ކިތަށް ތަނުން ފޭރިފަވޭތޯ އާއި ކިތަށް ބަޔަކަށް ގެއްލުން ދީފާ ވޭތޯ އާއި މުޖުތަމައަށް ހުރިނުރަށް ކަލަކީ ކޮބައިތޯ އާއި! މިފަ ދަ މީހުންތަށް ދޫވެ މުޅިޤަވްމު ފުޑޭއިރު ވެސް ޢަ ދުލު ގެއްލި ފިތުނަ އުފެ ދި މާރާމާރީ އިތުރު ވާއިރު ޤަވްމުގަތިބި މަތިފަޑީ ގެ މީހުން ވެރިކަމާ ބަގުޑިލާއިރު ވާނުވާގަ ކަން މިޔަ ދު ރަޢްޔިތުން ދަންނަން ވެއްޖެ ކަމަށް ފެނޭ\nމެއި 30, 2021 17:06\nބޮމެއްނޫން ، އެއޯކޭވާނެ\nމެއި 30, 2021 18:04\nކުޅުދުއްފުށީގަ ކިޔަވަންއުޅުނު އެތައް ކުއްޖަކަށް މީގެ ކުރިންވެސް އެރަށުމީހުން ވަނީ ތިހެން ހަދާފަ. ދުވަހަކުވެސް ފިޔަވަޅެއް ނޭޅޭނެ.


Addu Nature Park maadhamaa hulhuvanee – adduLIVE\nއައްޑޫ ނޭޗަރ ޕާކު މާދަމާ ހުޅުވަނީ\nJul 12, 2020, 19:31 އަމީރާ\nއައްޑޫ ނޭޗާ ޕާކު މާދަމާ ހުޅުވުމަށް ތައްޔާރުވެއްޖެއެވެ.\nމިއީ ކޯވިޑް-19 އާއި ގުޅިގެން މިޕާކު 13 މާރިޗުގައި ބަންދު ކުރުމަށް ފަހު އާންމުންނަށް ހުޅުވާލާ ފުރަތަމަ ފަހަރެވެ. އެގޮތުން އެ ޕާކުން ވަނީ ޕާކަށް ޒިޔާރަތް ކުރާ ފަރާތް ތަކުން އަމަލު ކުރަންވާ ގޮތުގެ ތަފްސީލު، ޕާކުގެ ފޭސް ބުކް ޕޭޖުގައި ޝާއިރު ކޮށްފައެވެ.\nމި އިރުޝާދު ތަކުގައިވާ ގޮތުން، ޕާކަށް ޒިޔާރަތް ކުރާ ހުރިހާ ފަރާތްތަކަށް ވެސް ޕާކަށް ޒިޔާރަތް ކުރެވޭނީ ކުރިޔާލާ ބުކިންގ ހެދުމަށް ފަހު އެވެ. އަދި ބުކިންގ ހަމަ ޖެހިފައިވާ ގަޑީގެ 15 މިނެޓު ކުރިން ހުރިހާ ފަރާތް ތަކުން ވެސް ޕާކަށް އައުމަށް ވަނީ އިލްތިމާސް ކޮށްފައެވެ. އެގޮތުން ބުކިންގ ގަޑީގެ 15 މިނެޓު ފަހުން ޕާކަށް ނާންނަ ފަރާތްތަކުގެ ބުކިންގ ކެންސަލް ކޮށްލެވޭނެ ކަމަށްވެސް އިރުޝާދު ގައި ވެއެވެ.\nމީގެ އިތުރުން، ޒިޔާރަތް ކުރާ ހުރިހާ ފަރާތްތަކުން ވެސް އެ ފަރާތެއްގެ އައިޑީ ކާޑު ހިފައިގެން ޕާކަށް އައުމަށާއި، ޕާކަށް އައިސް ބޭނުން ކުރާ ވަސީލަތް ތަކަށް ފައިސާ ދެއްކުމުގައި ހަމަ އެކަނި ބަލައި ގަނެވޭނީ ބޭންކް ޓްރާންސްފަރ ނުވަތަ އޮންލައިން ޕޭމެންޓެއް ކަން ޕާކުން ވަނީ ހާމަ ކޮށްފައެވެ. އަދި ޕާކުގައި އެއްވެސް ވަރަކަށް ޕްލާސްޓިކް ބޭނުން ކުރުމަކީ މަނާ ކަމެކެވެ.\nޕާކަށް ޒިޔާރަތް ކުރާ ފަރާތްތަކުގެ ރައްކާތެރިކަން ކަށަވަރު ކުރުމުގެ ގޮތުން، ޕާކަށް ޒިޔާރަތް ކުރާ ހުރިހާ ފަރާތްތަކުންވެސް ޕާކަށް އަންނަން ވާނީ މާސްކު އަޅައިގެންނެވެ. އަދި ޕާކުގެ މުވައްޒަފެއް ލައްވާ އެ ފަރާތެއްގެ ހުން ހުރި މިންވަރު ބަލަން ވާނެއެވެ. މީގެއިތުރުން ހުރިހާ ވަގުތެއްގައި ވެސް އެކަކު އަނެކަކާއި3ފޫޓުގެ ދުރު މިނެއް ބަހައްޓައި، އިށީނުމަށް ހަމަ ޖެހިފައިވާ ތަރުތީބުން އިށީނދެ ތިބުމުގެ އިތުރުން، މުވައްޒަފުންގެ އިރުށާދާއި އެއްގޮތަށް ކިއުގައި މަޑުކުރުމަށްވެސް ޕާކުން ވަނީ އިލްތިމާސް ކޮށްފައެވެ.\nއާންމު ރައްކާތެރި ކަމަށްޓަކައި ކެއްސާ ކިނބިހި އެޅުމުގައި އުޅަނބޮށިން އަނގަޔާއި ނޭފަތް ނިވާ ކުރުމަށާއި، ގިނަ ގިނައިން އަތް ދޮވުމަށްވެސް ޕާކުގެ އިރުޝާދުގައި ފާހަގަ ކޮށްފައިވެއެވެ.\nނިއު ނޯމަލްގައި ޕާކު ހުޅުވާ އިރު، ކުރިޔާއި އަޅާ ބަލާފައި، ޕާކަށް ޒިޔާރަތް ކުރެވޭ ގަޑިތަކަށްވެސް މިހާރު ވަނީ ބަދަލުތަކެއް ގެނެވިފައެވެ. އެގޮތުން، ޕާކު ހުޅުވަން ހަމަ ޖެހިފައިވަނީ\n– އާދިއްތަ، ހޯމަ، އަންގާރަ، ބުދަ، އަދި ބުރާސްފަތި ދުވަހެއްގެ:\n– ހުކުރު ދުވަހުގެ:\n– ހޮނިހިރު ދުވަހުގެ:\nއިތުރު މައުލޫމާތާއި ބުކިންގެ ގެ ޚިދުމަތް ލިބިލައްވާނީ، ޕާކުގެ ހޮޓްލައިން، 7580059 އިންނެވެ.


Milan aai Napoli ah ves molheh\nމިލާން މޮޅުވީ ސްޕާޓާ ޕްރާގް އަތުން 3-0 ގެ ނަތީޖާއަކުން\nނާޕޮލީ މޮޅުވީ ރެއާލް ސޮސިއެޑާޑް އަތުން 1-0 ގެ ނަތީޖާއަކުން\nކ. މާލެ | 30 އޮކްޓޯބަރ 2020 | ހުކުރު 11:17 | 2,707\nމިލާނާއި ސްޕާޓާ ޕްރާގް ބައްދަލުކުރި މެޗުގެ ތެރެއިން: މި މެޗުން މިލާން މޮޅުވީ 3-0 ން - ގެޓީ އިމޭޖާސް\nޔުއެފާ ޔޫރޮޕާ ލީގުގައި ބުރާސްފަތި ދުވަހުގެރޭ ކުޅުނު މެޗުތަކުން އޭސީ މިލާނާއި ނާޕޮލީވެސް މޮޅުވެއްޖެއެވެ.\nއަމިއްލަ ދަނޑުގައި ކުޅުނު މެޗުން މިލާން މޮޅުވީ ސްޕާޓާ ޕްރާގް އަތުން 3-0 ގެ ނަތީޖާއަކުންނެވެ.\nމި މެޗުގެ 24 ވަނަ މިނެޓުގައި މިލާނުން ވަނީ ލީޑު ނަގާފައެވެ. ޒްލަޓާން އިބްރަހިމޮވިޗުގެ އެހީއާއެކު މި ލަނޑު އެ ޓީމަށް ކާމިޔާބުކޮށްދިނީ ބްރަހިމް ޑިއާޒެވެ. އަދި ފުރަތަމަ ހާފުގައި ލީޑު ފުޅާކުރަން މިލާނަށް ޕެނަލްޓީއެއް ލިބުނު ނަމަވެސް، އިބްރަހިމޮވިޗް ފޮނުވާލި ޕެނަލްޓީ ކާމިޔާބެއްނުވިއެވެ.\nއެކަމަކު ދެވަނަ ހާފު ފަށައިގެން 12 ވަނަ މިނެޓުގައި މިލާނުން ވަނީ ލީޑު ފުޅާކޮށްފައެވެ. މި ލަނޑު އެ ޓީމަށް ޖަހައިދިނީ ބަދަލު ކުޅުންތެރިއެއްގެ ގޮތުގައި ކުޅެން އެރި ރަފައެލް ލެއާއޯއެވެ. އަދި އޭގެ 10 މިނެޓު ފަހުން ޑިއޯގޯ ޑާލޯ ވަނީ މިލާނުގެ ތިންވަނަ ލަނޑު ޖަހާފައެވެ.\nމި މޮޅާއެކު މިލާން އޮތީ ގްރޫޕް އެޗުގެ އެއްވަނައިގައި ކުޅުނު ދެ މެޗުންވެސް މޮޅުވެ ހަ ޕޮއިންޓާއެކުއެވެ. ދެވަނައިގައި އޮތް ލިލްއަށް ދެ މެޗުން ހަތަރު ޕޮއިންޓް ލިބިފައިވާއިރު، ތިންވަނައިގައި އޮތް ސެލްޓިކަށް ލިބިފައިވަނީ ދެ މެޗުން އެންމެ ޕޮއިންޓެކެވެ. އަދި ފުލުގައި އޮތް ޕްރާގަށް ޕޮއިންޓެއް ލިބިފައެއް ނުވެއެވެ.\nސޮސިއެޑާޑާއި ނާޕޮލީ ބައްދަލުކުރި މެޗުގެ ތެރެއިން: މި މެޗުން ނާޕޮލީ މޮޅުވީ 1-0 ން\nމީގެ އިތުރުން މި މުބާރާތުގައި ބުރާސްފަތި ދުވަހުގެރޭ ކުޅުނު މެޗުން ނާޕޮލީ މޮޅުވީ ރަށުން ބޭރުގައި ރެއާލް ސޮސިއެޑާޑް އަތުން 1-0 ގެ ނަތީޖާއަކުންނެވެ.\nމި ފަހަރުގެ ޔޫރޮޕާ ލީގުގައި ނާޕޮލީ ކުޅުނު ފުރަތަމަ މެޗުން މިދިޔަ ހަފުތާގައި އޭޒެޑް އަލްކްމާރް އަތުން ބަލިވި ނަމަވެސް، ބުރާސްފަތި ދުވަހުގެރޭ ކުޅުނު މެޗުގައި އެ ޓީމުން ވަނީ މޮޅު ކުޅުމެއް ދައްކާފައެވެ. މި މެޗުގައި ފެނިގެންދިޔަ ހަމައެކަނި ލަނޑު ދެވަނަ ހާފު ފަށައިގެން 11 ވަނަ މިނެޓުގައި ނާޕޮލީއަށް ކާމިޔާބުކޮށްދިނީ މަޓެއޯ ޕޮލިޓާނޯއެވެ. އެކަމަކު ނާޕޮލީން މި މެޗު ނިންމާލީ އެއް ކުޅުންތެރިއަކު މަދުކޮށެވެ. އެއީ މެޗުގެ އިތުރު ވަގުތުގައި ދެވަަނަ ރީނދޫ ކާޑާއެކު އެ ޓީމުގެ ވިކްޓަ އޮސިމްހެއިންއަށް ރަތް ކާޑު ދެއްކުމުންނެވެ.\nބުރާސްފަތި ދުވަހުގެރޭ ކުޅުނު މެޗުން ނާޕޮލީ މޮޅުވިއިރު، މި ގްރޫޕުގައި ހިމެނޭ އަލްކްމާރް ވަނީ ރިޔެކާ އަތުން 4-1 ން މޮޅުވެފައެވެ. އެހެންކަމުން ގްރޫޕް އެފްގެ އެއްވަނައިގައި އަލްކްމާރް އޮތީ ކުޅުނު ދެ މެޗުންވެސް މޮޅުވެ ހަ ޕޮއިންޓާއެކުއެވެ. ދެވަނައިގައި އޮތް ސޮސިއެޑާޑާއި ތިންވަނައިގައި އޮތް ނާޕޮލީއަށް ދެ މެޗުން ވަނީ ތިން ޕޮއިންޓް ލިބިފައެވެ. އަފި ފުލުގައި އޮތް ރިޔެކާއަށް ޕޮއިންޓެއް ލިބިފައެއް ނުވެއެވެ.


Coast kiru Promotion: Umraa dhathuru thakaa eku gina inaamu thakeh!\nކޯސްޓް ކިރު ޕްރޮމޯޝަން: އުމްރާ ދަތުރުތަކާއެކު ގިނަ އިނާމުތަކެއް!\nކޯސްޓް ކިރު ޕްރޮމޯޝަންގެ ވީޑިއޯ-- ބީއެޗްއެމް\nކޯސްޓް ހިކި ކިރަކީ ދިވެހިން އެންމެ އިތުބާރުކުރާ އެއް ހިކި ކިރެވެ. ކޯސްޓް ނުބޮއި ހުރި މީހަކު މި ޖީލުގައި ނުހުންނާނެއޭ ވެސް ބުނެވިދާނެ އެވެ. އެވަރަށް މި ހިކި ކިރަށް ދިވެހިން އިތުބާރު ކުރެ އެވެ. އެއް ސަބަބަކީ ކޯސްޓް މީރުވުމެވެ. އަނެއް ކަމަކީ ވޭތެރެ ދޭތެރެެއިން ކޯސްޓް ވިއްކާ ބީއެޗްއެމްއިން ހިންގާ ހާއްސަ ޕްރޮމޯޝަން ތަކެވެ. މިފަހަރުވެސް މުޅިން ތަފާތު ޕްރޮމޯޝަނެއް މިވަނީ ފަށާފަ އެވެ. މި ފަހަރުގެ ޕްރޮމޯޝަންގައި އުމްރާ ދަތުރުތަކާއެކު ގިނަ އިނާމުތަކެއް ލިބިގެންދެ އެވެ.\nކޯސްޓް ކިރުގެ މި ޕްރޮމޯޝަން ކުރިއަށްދާނީ އޮގަސްޓް މަހުގެ 31 ވަނަ ދުވަހާ ހަމައަށެވެ. މި ޕްރޮމޯޝަންގައި ގަންނަ ކޯސްޓް ކިރާއި ކޯސްޓް ކެލްސިއަމް އަދި ކޯސްޓް ޕެކެޓް ކިރުގެ ކޮންމެ ސައިޒަކަށް ކޫޕަނެއް ލިބޭނެ އެވެ. މި ޕްރޮމޯޝަންގެ ބޮޑު އިނާމެއްގެ ގޮތުގައި ތިން ފަރާތަކަށް އުމްރާ ދަތުރެއް ލިބޭނެ އެވެ. މީގެ އިތުރުން ކޮންމެ ދުވަހަކު ވެސް އަގުހުރި ތިން އިނާމެއް ލިބޭނެ އެވެ.\nކޯސްޓް ކިރުގެ މި ޕްރޮމޯޝަންގެ އިނާމުތަކުގެ ތެރޭގައި ދޮންނަ މެޝިނާއި މިކްސްޗަރު އަދި ފިލިޕްސް ކިޗަން މެޝިންގެ އިތުރުން ފިލިޕްސް ފުޑް ޕްރޮސެސާ އަދި ޕެނަސޮނިކް މައިކްރޯވޭވް އަވަން ވެސް ހިމެނެ އެވެ. މީގެ އިތުރުން ލިބޭ އެހެން އިނާމުތަކުގެ ތެރޭގައި ކޯސްޓް ގެރިކިއު ކޭހާއި ޑަޗްލޭޑީ ކިރުގެ ކޭސް އަދި ޑަޗްލޭޑީ ޔޯގަޓް ކޭހުގެ އިތުރުން އެންމެ ފަހުން ބީއެޗްއެމްއިން ނެރެފައިވާ ޑަޗްލޭޑީ ޕަވާޝޭކް ކޭހުގެ އިތުރުން ޑަކްލޭޑީ ގެރިކިރު ކޭސް ހިމެނެ އެވެ.\nމީގެ އިތުރުން ލިބޭ އެހެން އިނާމުތަކުގެ ތެރޭގައި ކޯސްޓް ގެރިކިއު ކޭހާއި ޑަޗްލޭޑީ ކިރުގެ ކޭސް އަދި ޑަޗްލޭޑީ ޔޯގަޓް ކޭހުގެ އިތުރުން އެންމެ ފަހުން ބީއެޗްއެމްއިން ނެރެފައިވާ ޑަޗްލޭޑީ ޕަވާޝޭކް ކޭހުގެ އިތުރުން ޑަކްލޭޑީ ގެރިކިރު ކޭސް ހިމެނެ އެވެ.\nމި ޕްރޮމޯޝަންގައި ބައިވެރި ވާން ބޭނުންވާ ފަރާތްތަކުން ކޫޕަންކޮޅައިވާ ކޯޑް ބީއެޗްއެމް ޑޮޓް އެމްވީ ވެބްސައިޓުން ފޮނުވުމުން ބައިވެރިވެވޭނެ އެވެ.


މެންބަރުންގެ ޚިޔާލު: ޕާޓީއަށް އިޚްލާސްތެރިކަމާއެކު މަސައްކަތްކޮށްދެއްވާށެވެ!! – Maldivian Democratic Party\n14 މާޗް 2011\nމެންބަރުންގެ ޚިޔާލު: ޕާޓީއަށް އިޚްލާސްތެރިކަމާއެކު މަސައްކަތްކޮށްދެއްވާށެވެ!!\nމުއާޒް މުޙައްމަދު (މޯލާ)\n2008 ވަނަ އަހަރު ރިޔާސީ އިންތިޚާބަށް ނުކުތްއިރު އެމް.ޑީ.ޕީގެ މެންބަރުންގެ އަދަދަކީ އެންމެ 19000 އެއްހާ މެންބަރުންނެވެ. މަދު މެންބަރުންކޮޅަކާއި އެކު ނުކުމެ ޚުދުމުޚްތާރު ދިގު 30 އަހަރުގެ އަނިޔާ ވެރިކަން ބަދަލުކޮށްލުމަށް ވޯޓް ދެއްވި ގޮތުގެ މައްޗަށް ބަލައިލާއިރު ސާފް އެމް.ޑީ.ޕީގެ މެޖޯރިޓީ އަކީ ރާއްޖޭގެ އިން ސައްތަ 26 މީހުންނެވެ. އެ 26 އިންސައްތަ މީހުންނަކީ ހަމަޔަގީނުންވެސް ރީނދޫ އެމްޑީޕީގެ ފިކުރުގެ މީހުންނެވެ. ދެވަނަބުރުގައި ގިނަ މީހުން ބަދަލަކަށް ވޯޓް ދިނީ އެމް.ޑީ.ޕީގެ މެނިފެސްޓޯއަށް ތާއީދުކޮށް ނަމަވެސް އެތަނުން އެމް.ޑީ.ޕީ ފިކުރުގެ މިހުންގެ އިންސައްތަ ވަކިކުރަން ދައްޗެވެ. ސިޔާސީ ޕާޓީއަކީ ވަކި ސިޔާސީ ފިކުރެއްގެ މައްޗަށް އުފެދިފައިވާ އަދި އެފިކުރުގެ މަތީގައި ދެމިއޮންނަ ޤާނޫނީ ޝަޚްސެކެވެ. އެއްވެސް ހާލަތެއްގައި މީހަކު ވަށައިގެން އެނބުރޭ އެއްޗެއްނޫނެވެ. އެކަން އެމްޑީޕީން ދަނީ ވަރަށް ފާޅުކަން ބޮޑު ގޮތުގައި ދައްކަމުންނެވެ.\nރިޔާސީ އިންތިޚާބަށް ފަހު ކުޑަދުވަސްކޮޅެއްފަހުން ކުރިމަތިލާން ޖެހުނީ ރައްޔިތުންގެ މަޖިލީހުގެ އިންތިޚާބާއެވެ. މިއިންތިޚާބަށް އެމް.ޑީ.ޕީ ނުކުތީ ވަކިން އެއްވެސް ޕާޓީއަކާއެކު ކޯލިޝަން ހެދުމެއްނެތިއެވެ. އެއިންތިޚާބުން ނިސްބަތުން ގިނަ ވޯޓް ހޯދީ އެމް.ޑީ.ޕީއެވެ. އެއީ ހަމައެކަނި އެމް.ޑީ.ޕީ ނުކުމެ ހޯދި ކާމިޔާބެވެ. މަޖިލީހުގެ މެޖޯރިޓީ ނުލިބުނު ނަމަވެސް މުޅިރާއްޖޭގެ މެޖޯރިޓީ ހޯދީ އެމް.ޑީ.ޕީއެވެ. އޭރު ސަރުކާރުން ވީ ވައުދުގެ 10 އިންސައްތަވެސް ނުފުއްދޭނެކަން ކަށަވަރެވެ. ދުވަސްތައް ފައިތުވަމުން އައި ވަރަކަށް އެމް.ޑީ.ޕީ އައީ މީހުންގެ މަގުބޫލްކަން ހޯދަމުން މެންބަރުންގެ އަދަދުވެސް އިތުރު ކުރަމުންނެވެ. ވެރިކަމާ ހަވާލުވީތާ ކުރު މުއްދަތެއްގެ ތެރޭގައި ރާއްޖޭގެ އެންމެ ބޮޑު ސިޔާސީ ޕާޓީގެ ފަހުރުވެރި މަގާމްގައި އެމް.ޑީ.ޕީ ފައިވިއްދާލިއެވެ. އެތައް މެންބަރުންގެ ބުރަ މަސައްކަތުންނެވެ.\nއެމް.ޑީ.ޕީ ސަރުކާރަށް2އަހަރު ވީއިރު ސަރުކާރުން ވެފައިވާ ވައުދުތަކުގެ ފޮނިމީރުކަން ދިވެހި ރައްޔިތުންނަށް ލިބެން ފަށައިފިއެވެ. ހިލޭ ބޭސްފަރުވާ ކުރާ ރައްޔިތުން ގިނަވެ ރައްޔިތުންގެ ޖީބަށް ވަންނަ ފައިސާ އިތުރުވެ އައިލާތައް ފުއްދުންތެރިވާން ފަށައިފިއެވެ. ފަސޭހަކަމާއި އެކު އެއްރަށުން އަނެއް ރަށަށް ދެވެން ފަށައިފިއެވެ. ދިގު 30 އަހަރު ނުހެދުނު ހާ ބަނދަރު2އަހަރުތެރޭގައި ހަދައިފިއެވެ. ނޭޅުނުހާ ނަރުދަމާ އަޅައިފިއެވެ. ނުހިއްކާ ހާ ބިން ހިއްކައިފިއެވެ. ދެން މިހެން ގޮސްކިޔާނެކަމެއް ނެތެވެ.\nސަރުކާރުގެ ވައުދުތައް މިހާ ބާރުމިނެއްގައި ފުއްދިފައި ވަނިކޮށް ކުރިމަތިވީ ލޯކަލް ކައުންސިލް އިންތިޚާބާއެވެ. 19000 އެއްހާ މެންބަރުން ތިބެ ފެށި މިދަތުރު ރަށަށް ގެންނަން ނުކުތްއިރު 44000 އެއްހާ މެންބަރުން އެމް.ޑީ.ޕީގައި ރަޖިސްޓްރީވެފައިވެއެވެ. ހުދު އަޅުގަނޑު އެދާއިރާއަކަށް ނިސްބަތްވާ ދާއިރާއަށް ބެލިކަމުގައި ވިނަމަވެސް މެންބަރުންގެ އަދަދު އިންތިހާއަށް ވަނީ އިތުރުވެފައެވެ. ގިނަ ދުވަސްވަންދެން އެމް.ޑީ.ޕީ އެންމެ މްބަރުން ގިނަ ދާއިރާ ގޮތުގައި އޮތް މަޑަވެލި ދާއިރާ އެމް.ޑީ.ޕީ ދާއިރާ އިންތިޚާބަށް ފަހު އެގޮތުގައި ދެމެހެއްޓުމަށް އިތުރު މަސައްކަތް ކުރަން ޖެހުނެވެ. ހޯނޑެއްދުއަށް ބެލި ނަމަވެސް މެންބަރުންގެ އަދަދު ގިނައެވެ. ވެރިކަން ބަދަލުވިއިރު ހޯނޑެއްދޫގައި އެމް.ޑީ.ޕީ 100 އެއްހާ މެންބަރުންވެސް ނެތެވެ. އެހެންނަމަވެސް އަނެއް ދިވެހިރާއްޖެ ރަށަށް ގެންނަން ނުކުތް އިރު 300 އެއްހާ މެންބަރުން ރަޖިސްޓްރީވެފައިވެއެވެ. އެއީ ޑި.އާރް.ޕީ މެންބަރުންގެ ނިސްބަތަށް ބަލާއިރު 130 މެންބަރުންގެ ތަފާތެކެވެ.\nއެހެންނަމަވެސް ލޯކަލް ކައުންސިލް އިންތިޚާބްގެ ނަތީޖާ އަޅުގަނޑުމެން ޖަހަމުން އައި ހިސާބުތަކާއި ދިމާނުވެ މިސްރާބް ޖެހީ މުޅިން އެހެން ދިމާލަކަށެވެ. ބޮޑެތި ރަށްރަށާއި ސިޓީތަކުގެ މެޖޯރިޓީ އެމްޑީޕީ ހޯދުމުން “އެމްޑީޕީން ގޮދާ ބޭނިއިރު، ޑީއާރުޕީން ބޭނީ ލައްޓިއޭ” ބަޔަކު ކިޔަސް، “ޒިންމާދާރުވެރިންގެ ވޯޓު އޮޅުވާލުމުގެ ސަގާފަތުގެ ތެރެއިން” ނަމަވެސް ގިނަ ގޮނޑި ޑީ.އާރް.ޕީ ހޯދިއިރު ނިސްބަތުން އެންމެ ގިނަ ވޯޓްވެސް ގެންދިއައީ ޑީ.އާރް.ޕީއެވެ. މިނަތީޖާއިން ސާފު ސައްޚަ އެމް.ޑީ.ޕީގެ މެންބަރުންގެ ގޮތުގައި ތިބީ ކިތައް މީހުންކަމާއިމެދު ވިސްނާ ފިކުރުކުރަންޖެހެއެވެ. ހަޤީގަތުގައިވެސް މިނަތީޖާއަކީ ފުންކޮށް ވިސްނައި ދިރާސާކުރަންޖެހޭ ނަތީޖާއެކެވެ. 2013 ރިޔާސީ އިންތިޚާބް ކާމިޔަބްކުރުމަށް ޕާޓީއަށް އިހުލާސްތެރިވެ ވަފާތެރިކަމާއި އެކު އަޅުގަނޑުމެން މަސައްކަތް ކުރަން އެބަޖެހެއެވެ.


ބިދުޢައަކީ ކޮބައިކަން ދެނެގަތުން – DhiSalafiyyah\nބިދުޢައަކީ ކޮބައިކަން ދެނެގަތުން\n15/02/2012 ބިދުޢަ, ޢަޤީދާއާއި ފިރުޤާތައްއައްޝައިޚް މުޙައްމަދު ސިނާން\nހ. ލުޣަވީގޮތުން ބިދުޢަ:\nލުޣަވީގޮތުން (އެބަހީ ޢަރަބިބަހުގައި) ބިދުޢައަކީ ކުރިން އެއްވެސް މިސާލެއް އަދި ނަމޫނާއެއްނެތި ގެނެސްގަނެވޭ ކޮންމެކަމެކެވެ. އެގޮތުން ﷲ ސުބުޙާނަހޫ ވަތަޢާލާ ވަޙީ ކުރައްވާފައިވެއެވެ. ((قُلْ مَا كُنْتُ بِدْعاً مِنْ الرُّسُلِ)) الأحقاف: ٩ މާނައީ: “ކަލޭގެފާނު ވިދާޅުވާށެވެ. ރަސޫލުންކުރެ އެންމެ ފުރަތަމަ ރަސޫލުކަން ގެނެސްގެންނެވި ބޭކަލެއްކަމެއްގައި ތިމަންނުވަމެވެ.” އެބަހީ، ރަސޫލުބޭކަލުންކުރެ އެންމެ ފުރަތަމަ ރަސޫލާކަމުގައި ތިމަންކަލޭގެފާނު ނުވަމެވެ. ތިމަންކަލޭގެފާނުގެ ކުރިން އެތައްއެތައް ރަސޫލުންނެއް ފޮނުއްވުނެވެ. އަދިވެސް ނަޞާރާއިންގެ ޙާލަތު ބަޔާންކުރައްވައި ވަޙީ ކުރައްވާފައިވެއެވެ. ((وَرَهْبَانِيَّةً ابْتَدَعُوهَا)) الحديد: ٢٧ މާނައީ: “ރާހިބުކަމަކީ (އެބަހީ: ދުނިޔެ އަޅާފައި އަޅުކަމުގެ ނަމުގައި ތިބުމަކީ) އެބައިމީހުން އަމިއްލައަށް އުފެއްދިކަމެކެވެ.”\nހަމައެފަދައިން، ﷲ ސުބުޙާނަހޫ ވަތަޢާލާއީ އެއްވެސް މިސާލެއްނެތި އުޑާއިބިން ހެއްދެވި އިލާހެވެ. އެއިލާހު ވަޙީ ކުރައްވާފައިވެއެވެ. ((بَدِيعُ السَّمَوَاتِ وَالأَرْضِ)) البقرة: ١١٧ މާނައީ: “(ﷲއީ) އިސްވެދިޔަ މިސާލަކާ ނުލައި އުޑާއިބިން ހެއްދެވި އިލާހެވެ.”(1)\nށ. ޝަރުޢުގައި ބިދުޢަ:\nއިސްލާމީ މަޞްދަރުތަކަށް ބެއްލެވުމަށްފަހު، ޝަރުޢުގައި ބިދުޢައިގެ ތަޢްރީފު ގިނަ ޢިލްމުވެރިންތަކެއް ތަފާތު ޢިބާރާތްތަކުން ބަޔާންކޮށްފައިވެއެވެ.\n* އިމާމުއް ޝާފިޢީ ކުރައްވާފައިވާ ތަޢްރީފް:\nއިމާމުއް ޝާފިޢީ ރަޙިމަހުﷲ ތަޢާލާ (އ. 204ހ.) ވިދާޅުވެފައިވެއެވެ. “ކަންތައްތަކުގައި އާކަމެއް ގެނެސްގަތުމުގައި ދެބައެއްވެއެވެ. އެއިގެތެރެއިން ފުރަތަމަ ބަޔަކީ: ކީރިތި ޤުރުއާން ނުވަތަ ސުންނަތާ ނުވަތަ އިޖުމާޢާ ނުވަތަ (ޞައްޙަ) އަޘަރަކާ ޚިލާފަށް ގެނެސްގަނެވޭ ކަންކަމެވެ. ފަހެ، މިއީ މަގުފުރެދިގެންވާ ބިދުޢައެކެވެ.”(2)\n* އިމާމުއް ނަވަވީއާއި އަލްޢިއްޒު ބުން ޢަބްދުއްސަލާމް ކުރައްވަފައިވާ ތަޢްރީފް:\nއިމާމުއް ނަވަވީ ރަޙިމަހުﷲ ތަޢާލާ (އ. 676ހ.) ވިދާޅުވެފައިވެ. “ޝަރުޢުގައި ބިދުޢައަކީ، ރަސޫލުﷲ ޞައްލަﷲ ޢަލައިހިވަސައްލަމަގެ ޒަމާނުގައި ނެތް ކަމެއް (ދީނުގެ ނަމުގައި) ގެނެސްގަތުމެވެ.”(3) މިފަދަ ޢިބާރާތަކުން އަލްޢިއްޒު ބުން ޢަބްދުއްސަލާމް (އ. 660ހ.) ވިދާޅުވެފައިވެއެވެ. “އެއީ (އެބަހީ ބިދުޢައަކީ) ރަސޫލުﷲ ޞައްލަﷲ ޢަލައިހިވަސައްލަމަގެ ޒަމާނުގައި ނެތް ކަމެއް (ދީނުގެ ނަމުގައި) ކުރުމެވެ.”(4)\n* ޝެއިޚުލް އިސްލާމް އިބްނު ތައިމިއްޔާ ކުރައްވާފައިވާ ތަޢްރީފް:\nޝެއިޚުލްއިސްލާމް އިބްނު ތައިމިއްޔާ ރަޙިމަހުﷲ (އ. 728ހ.) ވިދާޅުވެފައިވެއެވެ. “ދީނުގައި ބިދުޢަ ދަންނައެވެ. އެއީ ﷲއާއި އެއިލާހުގެ ރަސޫލާ ޝަރުޢުކޮށްދެއްވާފައިނުވާ ކަންކަމެވެ. އެއީ ވާޖިބުކޮށާއި، އިސްތިޙްބާބްކޮށް އަމުރުކުރައްވާފައިވާ ނުވާ ކަންކަމެވެ.”(5) އަދިވެސް ވިދާޅުވެފައިވެއެވެ. “ބިދުޢައަކީ އިޢްތިޤާދުގައާއި އަޅުކަމުގައި، ﷲގެ ފޮތާއި، (ނަބިއްޔާގެ) ސުންނަތާއި، އުއްމަތުގެ ސަލަފުންގެ އިޖްމާޢުއާ ޚިލާފުވާ ކޮންމެކަމެކެވެ.”(6)\nމިފަދަ އެތައް އިބާރާތަކުން ޢިލްމުވެރިން ބިދުޢަ ތަޢްރީފް ކޮށްފައިވެއެވެ. މިފަދަ ތަޢްރީފުތަކުގެ ތެރެއިން އެންމެ ފުރިހަމަ ޝާމިލު ތަޢްރީފެއް ކުރައްވާފައިވަނީ އިމާމުއް ޝާޠިބީ ރަޙިމަހުﷲ (އ. 790ހ.) އެވެ. އެކަލޭގެފާނު ބިދުޢައިގެ ތަޢްރީފުގައި ވިދާޅުވެފައިވެއެވެ. “عِبَارَةٌ عَنْ طَرِيْقَةٍ فِي الدِّينِ مُخْتَرَعَةٌ تُضَاهِي الشَّرْعِيَّةَ، يُقْصَدُ بِالسُّلُوكِ عَلَيْهَا الْمُبَالَغَةُ فِي التَّعَبُّدِ لِلَّهِ سُبْحَانَهُ” ޢިބާރާތުގެ މާނައީ: ” (ބިދުޢައަކީ) ﷲ ސުބުޙާނަހޫ ވަތަޢާލާއަށް އަޅުކަންކުރުމުގައި މޮޅުއިތުރުކުރުމުގެ މަޤްޞަދުގައި ޝަރުޢީގޮތަކާ ނުވަތަ ޢަމަލަކާ ވައްތަރުވާގޮތަށް ދީނުގައި ގެނެސްގަނެވޭ ކޮންމެ އާ ގޮތަކާއި ޢަމަލަކަށް ބޭނުންކުރާ ޢިބާރާތެކެވެ.”(7)\nބަޔާންވެދިޔަ ޢިލްމުވެރިންނާއި، އެނޫންވެސް އެހެން ޢިލްމުވެރިން ޝަރުޢީގޮތުން ކުރައްވާފައިވާ ބިދުޢައިގެ ތަޢުރީފުތަކުން ނެގޭ މުހިއްމު ނުކުތާތަކަކީ:\n1. ޝަރުޢީ ބިދުޢައަކީ ދީނަށް އަލަށް ގެނެސްގަންނަ ކަންކަމެވެ. ދުނިޔެވީ ބޭނުންތަކަށްޓަކައި އަލަށް ގެނެސްގަންނަ ކަންކަމަކީ ޝަރުޢީ ބިދުޢަކަށް ނުވާނެއެވެ. މިސާލަކަށް އުފެއްދުންތެރިކަމަށް ބޭނުންވާ ތަފާތު ވައްތަރުގެ އާލަތްތައް އުފެއްދުމާއި، ތަފާތު ޒަމާނީ އުޅަނދުފަހަރު ދުއްވުންފަދަ ކަންކަމަކީ މީސްތަކުންގެ ދުނިޔެވީ މަޞްލަޙަތާ ގުޅިފައިވާ ކަންކަމެވެ.\n2. ބިދުޢައަކަށް ދަލީލުކޮށްދޭނެ އެއްވެސް ކަހަލަ އަޞްލެއް އަދި ދަލީލެއް ޝަރުޢުގައި ނުވާނެއެވެ. ބިދުޢަ ހަދާމީހުން އިސްތިދުލާލުކުރަނީ ޝަރުޢީ ނައްޞުތަކުގެ މުރާދު އޮޅުވާލައިގެންނެވެ. ޝަރުޢީ ޤަވާއިދަކާ ޚިލާފުނުވާނަމަ، ކަނޑައެޅިގެން ޢައިނިއްޔަ ގޮތެއްގައި ނައްޞެއް އައިސްފައި ނެތްކަމުގައި ވީނަމަވެސް އެއީ ޝަރުޢުގައި ބިދުޢައެއް ނޫނެވެ. މިސާލަކަށް؛ މިޒަމާނުގައި ހަނގުރާމަކުރުމަށް އުފައްދާފައިވާ މަތިންދާބޯޓުތަކާއި ޓޭންކަރު ފަދަ ހަނގުރާމަމަތީ އުޅަނދުފަހަރެވެ. މިފަދަ އުޅަނދެއް ކާފަރުންނާ ހަނގުރާމަކުރުމަށްޓަކައި އުފެއްދުމަކީ ޝަރުޢީ ބިދުޢައެއް ނޫނެވެ. މިފަދައުޅަނދުފަހަރާ މެދު ޝަރުޢުގައި ޢައިނިއްޔަގޮތެއްގައި ނައްޞެއް އައިސްފައެއް ނުވެއެވެ. އަދި ކާފަރުންނާ ހަނގުރާމަކުރުމަށް ރަސޫލާ ޞައްލަﷲ ޢަލައިހިވަސައްލަމަގެ ޒަމާނުގައިވެސް ބޭނުން ކުރައްވާފައެއްނުވެއެވެ. މިފަދަ އާލަތްތަކާއި އުޅަނދުފަހަރު ވަންނަ ހުށީ ﷲ ސުބުޙާނަހޫ ވަތަޢާލާގެ ވަޙީ ބަސްފުޅުގައިވާ ޢާއްމު ޙުކުމުގެ ތެރެއަށެވެ. ((وَأَعِدُّوا لَهُمْ مَا اسْتَطَعْتُمْ مِنْ قُوَّةٍ)) الأنفال: ٦٠ މާނައީ: “އެބައިމީހުންނާ ދެކޮޅަށް ތިޔަބައިމީހުންނަށް ކުޅަދާނަވީހައި ބާރެއް ތިޔަބައިމީހުން ތައްޔާރުކުރާށެވެ.” ހަމަމިފަދައިން، މިފަދަ އެންމެހާ ޢަމަލުތަކަކީ ޝަރުޢުގައި އަޞްލެއްވާ، އަދި ޝަރުޢުކުރައްވާފައިވާ ކަންކަމެވެ. އަދި މިފަދަ ކަންކަމަށް ބިދުޢައެކޭ ޝަރުޢުގައި ނުކިޔާނެއެވެ.\n3. ކޮންމެ ޝަރުޢީ ބިދުޢައަކީ ހުތުރުކަންބޮޑު ފާފައެކެވެ. ޝަރުޢުގައި އެއްވެސް ހެޔޮ ރަނގަޅު ބިދުޢައެއް ނުހުންނާނެއެވެ. އެހެނީ، ޝަރުޢީ ކޮންމެ ބިދުޢައަކީ ﷲ ސުބުޙާނަހޫ ވަތަޢާލާގެ ޝަރީޢަތާ އިދިކޮޅު، އަދި އެޝަރީޢަތުގެ ދުޝްމަނެކެވެ. މިސާލަކަށް؛ ރަސޫލާގެ ޢީދުމީލާދު ފާހަގަކުރުމެވެ. މިކަމަކީ އެކަންކުރާ ބަޔަކަށް ކިތަންމެ ރަނގަޅު ހެޔޮކަމެއްކަމުގައި ހީކުރެވުނަސް، ޝަރުޢުގައި އެއްވެސް އަޞްލެއް އޮތްކަމެއް ނޫނެވެ.\n4. ޝަރުޢުގައި ބިދުޢައަކީ ދީނަށް ކަމެއް އިތުރުކުރުން އެކަންޏެއް ނޫނެވެ. ހަމައެފަދައިން، ޝަރުޢުގައި ވަކިގޮތަކަށް، އަދި ވަކިމިންވަރަކަށް ބަޔާންވެފައިވާކަމެއް އުނި ކުރުމަކީވެސް ބިދުޢައެކެވެ. ނަމަވެސް މިކަމުގައި ޚާއްޞަ ޤަވާއިދެއްވާކަން ދެނެގަންނަންޖެހެއެވެ. އެހެނީ، އަމުރުވެވިގެންވާ ވާޖިބެއް ޢުޛުރެއްނެތި ދޫކޮށްލުމަކީ އުރެދުމެކެވެ. ފާފައެކެވެ. ބިދުޢައެއް ނޫނެވެ. ހަމައެފަދައިން މުސްތަޙައްބުކަމެއް ދޫކޮށްލުމަކީވެސް ބިދުޢައެކޭ ނުބުނެވޭނެއެވެ.(8)\nލުޣަވީ ބިދުޢައާއި ޝަރުޢީ ބިދުޢައާ ދެމެދުގައިވާ ތަފާތު:\nބަޔާންވެދިޔަ ބިދުޢައިގެ ތަޢްރީފުތަކަށް ނަޒަރުހިންގާލައިފިކަމުގައިވާނަމަ ފާހަގަކުރެވިގެންދާނެ ކަމަކީ، ޝަރުޢީގޮތުން ބިދުޢައަށްވުރެ ލުޣަވީގޮތުން ބިދުޢަ އާއްމުވެފައި ބޭނުންކުރެވޭލެއް ފުޅާކަމެވެ. އެހެނީ، ލުޣަވީގޮތުން ބިދުޢައަކީ އިސްވެދިޔަ މިސާލަކާނުލައި ގެނެސްގަނެވޭ ކޮންމެ ކަމެކެވެ. އެއާއިޚިލާފަށް، ޝަރުޢުގައި ބިދުޢައަކީ ދީނުގެ ތެރެއަށް ގެނެސްގަންނަ، ޝަރުޢީ ނައްޞަކަށާއި، ޝަރުޢީ ޤަވާޢިދަކަށް ނުފެތޭ ކަންކަމެވެ.\nކަންމިހެން ހުރިއިރު، ބަހުގެގޮތުން ބިދުޢައަކަށް ވާކަމެއް، ޝަރުޢުގައި ބިދުޢަކަށް ނުވެ ހިނގައިދާނެއެވެ. ނަމަވެސް ޝަރުޢުގައި ބިދުޢައަކަށްވާކަމަކަށް ބަހުގެގޮތުން ބިދުޢައެކޭ ބުނެވޭނެއެވެ. މިސާލެއްގެގޮތުން، ޝަރީޢަތްތައް ބަޔާންވެގެން އައި ޒަމާނުގައި ނައްޞުތަކުން ކަމެއްކުރުމަށް ބާރުއަޅުއްވާފައިވާކަމެއް، ޙާލަތު ނިޔާކުރާގޮތެއްގެ މަތީން ކުޅަދާނަކަން ނެތުމުގެ ސަބަބުން ނުވަތަ އެކަންކުރުމަށް ހުރަސްއެޅޭފަދަ ޢުޛުރުތަކެއް ހުރުމުގެ ސަބަބުން، ޝަރީޢަތްތައް މެދުކެނޑި ނުވަތަ ރަސޫލުﷲ ޞައްލަﷲ ޢަލައިހިވަސައްލަމަ އަވަހާރަވުމަށްފަހުގައި އެކަން ކުރުމުގެ ކުޅަދާނަކަން ލިބި، އެޢުޛުރު މެދުކެނޑުމުން އެކަމެއްކުރުމެވެ. މިފަދަ ޙާލަތެއްގައި ބަހުގެގޮތުން ބަލާއިރު އެކަމަކީ ބިދުޢައެކެވެ. އެއީ ކުރިން މިސާލެއްނެތްކަމެއް ގެނައީއެވެ. ނަމަވެސް ނައްޞުތަކުން އެކަމަށް ދަލީލުކުރާތީ، އެއީ ޝަރުޢުގައި ބިދުޢައެކޭ ނުބުނެވޭނެއެވެ.\nޞަޙާބީންގެ ޢަމަލުފުޅުތަކަށް ބަލާލައިފިކަމުގައިވާނަމަ މިފަދަ އެތައް މިސާލުތަކެއް ވެއެވެ. މިސާލެއްގެގޮތުން، އަބޫބަކުރުގެފާނުގެ (އ. 13ހ.) ޚިލާފަތުގައި ޤުރުއާން ޖަމާކުރެއްވުމާއި، ޢުމަރުގެފާނުގެ (އ. 23ހ.) ޚިލާފަތުގައި ޖަމާޢަތުގައި ތަރާވީޙް ނަމާދު ކުރެއްވުމާއި، ޢުޘްމާންގެފާނުގެ (އ. 35ހ.) ޚިލާފަތުގައި ހުކުރުނަމާދުގެ އިހު ބަންގި ތަޢާރަފުކުރެއްވުން ފަދަ މިސާލުތަކެވެ. މިފަދަ ޢަމަލުތައް ޝަރުޢީ ޤަވާއިދުތަކަށް ފެތޭތީވެ، ޝަރުޢުގައި ބިދުޢައަކަށް ނުވާނެއެވެ. ނަމަވެސް ބަހުގެގޮތުން އެއީ ބިދުޢައެކޭ ބުނުން ޞައްޙަވާނެއެވެ. މިސަބަބާހުރެ، ޢުމަރުގެފާނު ރަމަޟާންމަހުގެ ރޭއަޅުކަން އެއްއިމާމެއްގެ ފަހަތުގައި މީސްތަކުން ޖަމާކުރެއްވުމަށްފަހު، މިތަން ފެނިވަޑައިގެން ވިދާޅުވިއެވެ. “نِعْمَتِ البِدْعَةُ هَذِهِ” މާނައީ: “މިއީ ކިހާ ރަނގަޅު ބިދުޢައެއް ހެއްޔެވެ.”(9) ޢުމަރުގެފާނު މިތަނުގައި ބިދުޢަ ބޭނުންކުރައްވާފައިވަނީ ބަހުގެގޮތުންނެވެ. ޝަރުޢީގޮތަކުން ނޫނެވެ.(10)\nކަންމިހެންހުރިއިރު، ބިދުޢައަކީ ކޮބައިކަމާއި، ބިދުޢަވެރިންނަކީ ކޮބައިކަމާއި، ޝަރުޢުގައި މަނާކުރައްވާފައިވާ ބިދުޢައާއި އެނޫން ބިދުޢަ ތަފާތުކޮށް ދެނެގަތުމަށްޓަކައި، ޝަރުޢުގައި ބިދުޢަ ތަޢްރީފްކޮށްފައިވާ ގޮތަކީ ކޮބައިކަން ދެނެގަތުމަކީ ވަރަށް މުހިއްމުކަމެކެވެ. އެހެނީ، މިކަމާގުޅޭ އެންމެހާ ޙުކުމްތަކެއް ބިނާވެފައިވާނީ ޝަރުޢީ ތަޢްރީފަށެވެ. އެތަޢްރީފަށް ނުފެތޭކަމެއް މީހަކު ކުރިނަމަވެސް، އެކަމަކީ ޝަރުޢުގައި ބިދުޢައަކަށް ނުވާނެއެވެ. އަދި އެކަންކުރާ މީހާގެ މައްޗަށް ބިދުޢަވެރިއެއްގެ ޙުކުމެއްވެސް ނުހިނގާނެއެވެ. والله أعلم.\n(1) انظر: لسان العرب لابن منظور (9 /351-352)\n(2) انظر: إعلام الموقعين لابن القيم (4/121)، ودرء تعارض العقل والنقل لابن تيمية (249/1)، والمسوّدة لابن تيمية ص.301، والمنثور للزركشي ص. 217،218\n(3) تهذيب الأسماء واللغات للنووي (22/3)\n(4) قواعد الأحكام في مصالح الأنام للعز بن عبد السلام (172/2)\n(5) مجموع الفتاوى لابن تيمية (107/4)\n(6) مجموع الفتاوى لابن تيمية (346/8)\n(7) الاعتصام للشاطبي (37/1)\n(8) انظر: موقف أهل السنة والجماعة من أهل الأهواء والبدع لإبراهيم بن عامر الرحيلي (1 /91-92)\n(9) رواه البخاري (حديث: 2010)، فتح الباري (321/4)\n(10) انظر: موقف أهل السنة والجماعة من أهل الأهواء والبدع لإبراهيم بن عامر الرحيلي (93/1)


Male' atholhun dhookohfaivaa falheh vikhkaalaifi\nމާލެ އަތޮޅުން ދޫކޮށްފައިވާ ފަޅެއް ވިއްކާލައިފި\nމާލެ އަތޮޅުން ވިއްކާލި ފަޅު އޮންނަ ސަރަހައްދު -- ފޮޓޯ: ގޫގޫލް މެޕް\nރިސޯޓެއް ތަރައްގީ ކުރަން، މިދިޔަ ސަރުކާރުން މާލެ އަތޮޅުން ދޫކޮށްފައިވާ ފަޅެއް، ނެގި ފަރާތަކުން އެ ފަޅު ވިއްކާލައިފި އެވެ.\nޓޫރިޒަމް މިނިސްޓްރީން ބުނީ ޓޫރިސްޓް ރިޒޯޓެއް ތަރައްގީ ކުރަން ކުއްޔަށް ދޫކޮށްފައިވާ ކ. މާލެ އަތޮޅު ފަޅު ފަޅެއް ކުއްޔަށް ދިނުމާބެހޭ ލީސް އެގްރީމަންޓްގެ ދަށުން، ފަޅެއް ކުއްޔަށްހިފާފައިވާ ފަރާތަށް ލިބިދީފައިވާ އެންމެހާ ހައްގުތައް އެހެން ފަރާތަކަށް ބަދަލު ކުރުމުގެ ހުއްދަ އަށް އެދި އެ މިނިސްޓްރީއަށް ހުށަހަޅާފައިވާ ކަމަށެވެ.\nމި ފަޅުގެ ޖިއޮގްރެފިކަލް ކޯޑިނޭޓްސް ހާމަ ކުރުމާއެކު އެ މިނިސްޓްރީން ވަނީ އެ ފަޅާ ގުޅިގެން އެއްވެސް ދަރަންޏެއް ނުވަތަ މައްސަލައެއް އޮތް ފަރާތެއް ވާނަމަ އެ މިނިސްޓްރީ އަށް އަންގަން އެދިފަ އެވެ.\nކުއްޔަށް ހިފާފައިވާ ފަރާތަށް ލިބިދީފައިވާ ހައްގުތައް އެހެން ފަރާތަކަށް ބަދަލު ކުރަނީ އެ ތަނެއް ނުވަތަ އެއްޗެއް އެހެން ފަރާތަކަށް ވިއްކާލުމުންނެވެ.\nޓޫރިޒަމް މިނިސްޓްރީގެ ވެބްސައިޓުގައި ހުރި މައުލޫމާތު ތަކަށް ބަލާއިރު، މި ފަޅު ފުރަތަމަ ކުއްޔަށް ދީފައި ވަނީ އަމްބާރިއާ ޕްރޮޕަޓީ ކިޔާ ކުންފުންޏަކުންނެވެ. މި ފަޅު އޮންނަނީ ދިއްފުއްޓާއި ސަންގެލި ރިސޯޓާއި ދެމެދުގަ އެވެ. ނަމަވެސް މި ފަޅު ވިއްކާލާފައި ވަނީ ކޮން ފަރާތަކަށް ކަމެއް ޓޫރިޒަމް މިނިސްޓްރީން ބުނެފައެއް ނުވެ އެވެ.\nރިސޯޓް ތަރައްގީ ދޫކޮށްފައިވާ ފަޅެއް ގަތްކަން އެންމެ ފަހުން މީޑިއާ އަށް ތިލަވެފައި ވަނީ ރާއްޖޭގެ ހަންބޯ ކުންފުނީގެ ވެރިޔާ، އަދި ވިޔަފާރިވެރިޔާ ހަސަން މަމްދޫހު (މަންޑޭ) އެވެ. މާލެ އަތޮޅުގައި ހިއްކައިގެން ހަދާފައިވާ ދެ ރަށް އޭނާ ބައްލަވައިގެންފައި ވެއެވެ.\nރައީސް އަބްދުﷲ ޔާމީންގެ ފަސް އަހަރުގެ ވެރިކަމުގައި 30 ފަޅެއް މާލެ އަތޮޅުން ރިސޯޓު ތަރައްގީ ކުރަން ދޫކުރި އެވެ. މިގޮތަށް ދޫކުރި ފަޅުތަކުގައި އެތައް ބިލިއަން ޑޮލަރުގެ ރިސޯޓު ހުޅުވާފައިވެ އެވެ. ފަޅެއް ހިއްކައިގެން މިހާތަނަށް ހުޅުވާފައިވާ އެންމެ ބޮޑު ޓޫރިޒަމް ޕްރޮޕަޓީތަކުގެ ތެރޭގައި ތައިލެންޑުގެ ސިންހަ ކުންފުނިން އެނބޫދޫ ފަޅު ހިއްކައިގެން ހެދި ކްރޮސްރޯޑް މޯލްޑިވްސް އާއި މެދުއިރުމަތީގެ މަހުޖަނަކާއި ގުޅިގެން ހ. ސީސައިޑް މުހައްމަދު އަލީ ޖަނާހު ހެދި، ވޮލްޑޯފް އެސްޓޯރިއާ އިތާފުށި މޯލްޑިވްސް ހިމެނެ އެވެ.\nމީގެ އިތުރުން ދެން އެންމެ އަވަހަށް ހުޅުވާނެ އެފަދަ އެއް ޕްރޮޕެޓީއެއް ކަމަށް ބެލެވެނީ ރިޒް ކާލްޓަން އިން ހުޅުވާ ފަރި މޯލްޑިވްސް އެވެ. މި މަޝްރޫއުގެ އިތުރުން މާލެ އަތޮޅު ސެންތާރާ، ކައިރީގައިވާ ގަލްފް ކްރާފްޓް ކުންފުނިން ވެސް އެ ފަޅުގައި ހަ ރަށް ހިއްކުމުގެ މަސައްކަތް ދާދި ފަހުން ވަނީ ކުންފުންޏަކާ ހަވާލުކޮށްފަ އެވެ.\nއިންވެސްޓްމެންޓް ފޯރަމް ޓޫރިޒަމް މިނިސްޓްރީ އޮފް ޓޫރިޒަމް


ވޯޓް ވިއްކާލާފައި، ގައުމު ވިއްކާލައިފި ކަމަށް ބުނުމުގެ އެއްވެސް ހުއްޖަތެއްނެތް !!Mikal News\nވޯޓް ވިއްކާލާފައި، ގައުމު ވިއްކާލައިފި ކަމަށް ބުނުމުގެ އެއްވެސް ހުއްޖަތެއްނެތް !!\n28 ޖުލައި 2015, 13:37 |\nމިއަދު ރާއްޖޭގެ ރައްޔިތުން އެންމެ ގަދަޔަ ދައްކަމުން އަންނަ އެއްވާހަކަ އަކީ ރައްޔިތުންގެ މަޖްލީހުގެ މެމްބަރުން، ޤާނޫނޫއަސާސީ މޮޑޭ ފުއްގަނޑަކަށް ހެދުމަށްފަހު ޤައުމު ވިއްކާލިވަހަކައެވެ.\nނަމަވެސް މަޖްލީހުގެ އިއްޒަތެރި މެމެބްރުނާއި ދިމާލަށް، މިކަމާއި ގުޅުވައިގެން އެއްވެސް އެއްޗެއް ކިޔުމުގެ އެއްވެސް ހުއްޖަތެއް އޮތްކަމަކަށް ގަބޫލެއް ނުކުރެވެއެވެ. މިކަމުގައި ގޯސްވަނީ މަޖްލީސް މެމްބަރުނެއް ނޫނެވެ، އެ މެމްބަރުން އިންތިހާބު ކުރި ރައްޔިތުންނެވެ.\nމިއީ، ވަގުތީ އުފަލައްޓަކައި 500 ރުފިޔާގެ ދަހިވެތި ކަމުގައި ލިބިގެންވާ ވޯޓު ދިނުމުގެ ހައްޤު ވިޔަފާރީގެ އުސޫލުން، ވިއްކާލުމުގެ ހިތި ނަތީޖާއެވެ. އެހެންކަމުން މިއަދު ވޯޓް ދިނުމަށްފަހު މެމްބަރުންނާއި ތިބޭފުޅުންނާއި އެއްވެސް ގުޅުމެއް ނޯނާނެއެވެ.އަދި އޮންނާކަށް ނުވެސް ޖެހެއެވެ! އެއީ ތިބޭފުޅުންނާއި އެ މެމްބަރުންނާއި މެދު ކުރެވުނު ވިޔަފާރީގެ މުއާމަލާތު މިހާރު ނިމިފައިވާތީއެވެ. އެހެންކަމުން އިންތިހާބު ވުމަށް ފަހު އެ މެމްބަރުންނާއި ދިމާލަށް ޑީލްހެދިޔޭ، ގައުމު ވިއްކާލީއޭ! ކޮބާހޭ މޮޑަރން ސިޓީ ؟، އޭ ކިޔާފައި ގޮވެލިފައްޗެއް ގޮވުމުގެ އެއްވެސް ހައްގެ ވޯޓް ވިއްކި އެއްވެސް ރައްޔިތަކަށް ނޯނާނެއެވެ.\nނިސްބަތްވާ ދައިރާގެ މެމްބަރު ކައިރިއަށް އެހީއަކަށް ދިޔުމުން ، ތިމަންނަ ކޮންމެހެން ނުޖެހެޔޭ ކަލޭމެންނަށް އެހީވާކަށް، ކަލޭމެން އަތުން ތިމަންނަމެން ވޯޓް ގަތީއޭ ؟ ބުނާ މެމްބަރުންވެސް އިއްޒަތެރި މެމްބަރުންގެ ތެރޭގައި މަދުން ނަމަވެސް އެބަ ތިއްބެވެ. އެއީވެސް ދޮގު ވާހަކައެއް ނޫނެވެ! ވޯޓް ވިއްކާފައި، އިތުރަށް އެ މެމްބަރުން ކައިރިއަށް ދާކަށް ނުޖެހޭނެއެވެ. އެއީ ނިމިފައިވާ މުއާމަލާތެކެވެ. ވާންޖެހޭ އެހީއެއް ވިއްކާލި ވޯޓާއި އެކު ވަނީ ވެދެއްވާފައެވެ.\nދިވެރާއްޖޭގައި ކަރަޕްޝަން ކަންބޮޑުވާ ދަރަޖައަށް އާންމު ވަމުންދާއިރު އެކަމުގެ އަސަރު އެންމެ ގަދަޔަށް ކޮއްފައިވާ ތަނަކީ، ރައްޔިތުންގެ ހައްޤުގައި ބަސް ބުނުމަށް އެކުލަވާލައިފައިވާ، ރައްޔިތުންގެ މަޖްލީސްކަމާއި މެދު، ދެބަސްވާނެ މީހަކު ހުންނާނެހެނެއް ހިޔެއްނުވެއެވެ. ރައްޔުންތުންގެ އަތުން 500 ރުފިޔާއަށް މެމްބަރުން ވޯޓް ގަތުމަށް ފަހު، އެ މެމްބަރުން ހޮވުނީމަ، އެ މެމްބަރުން މަޖްލީހުގައި ނަގާ ވޯޓްތަށް، ވިއްކަނީ 500 ރުފިޔާއަކަށް ނޫނެވެ،5މިލިއަނަށް ނުވަތަށް، އެޔަށްވުރެވެސް ބޮޑުއަގަކަށެވެ. މީ ފެންނަން ހުރި ކަރަޕްޝަން ގެ ބޮޑެތި އަމަލުތަކެވެ.\nދެންވެސް ގައުމަށް ހެޔޮއެދި، ގައުމު ވިއްކާލަން ބޭނުން ނުވާނަމަ، މަޖްލީހުން ކަރަޕްޝަން ނައްތާލަން އެބަޖެހެއެވެ . މިކަމުގެ ފުރިހަމަ ބާރާއި އޙްތިޔާރު އޮތީ ޑިމޮކްރަސީއެއްގެ އެންމެ ބާރުގަދަ ފަރާތް ކަމުގައިވާ އަޅުގަނޑުމެން ރައްޔިތުންގެ އަތްމަތީގައި އެވެ . ވަގުތީ ފައިދާއަކަށް، މަދު ފައިސާ ކޮޅެއްގެ ދަހިވެތިކަމުގައި ޖެހި، ވޯޓް ވިއްކާނުލައި، ދެންވެސް ޤައުމީ މަސްލަހަތު އިސްކޮއް ކުރިޔަށް ހުރި އިންތިހާބު ތަކުގައި ވޯޓް ދިނުން މުހިންމެވެ.


މިއަހަރު އަލަށް 15 ރިސޯޓެއް ހުޅުވާނެ މިއަހަރު އަލަށް 15 ރިސޯޓެއް ހުޅުވާނެ\nމިއަހަރު އަލަށް 15 ރިސޯޓެއް ހުޅުވާނެ\nޕަޓީނާ މޯލްޑިވްސް ފަރި އައިލެންޑްސް ރިސޯޓް،\nމި އަހަރުތެރޭ ރާއްޖޭގައި އަލަށް 15 ރިސޯޓެއް ހުޅުވުމަށް ހަމަޖެހިފައިވާކަމަށް ޓޫރިޒަމް މިނިސްޓްރީން ހާމަކޮށްފިއެވެ.\nމި އަހަރުތެރޭ އަލަށް ހުޅުވިގެންދާނެ ރިސޯޓުތަކުގެ އަދަދު ހާމަކޮށްފައިވީ ނަމަވެސް، މި ރިސޯޓުތަކާއި ގުޅޭ އިތުރު ތަފްސީލެއް އެމިނިސްޓްރީން ދީފައެއް ނުވެއެވެ.\nޕީއެސްއެމް ނިއުސްއަށް މީގެ ކުރިން ދެއްވި އިންޓަރވިއުއެއްގައި ޓޫރިޒަމް މިނިސްޓަރ އަބްދުﷲ މަޢުސޫލް ވިދާޅުވެފައިވަނީ ކޯވިޑް-19 އާއި ގުޅިގެން ރިސޯޓުތައް ތަރައްޤީކުރުމުގެ މަޝްރޫޢުތަކަށްވެސް ހުއްޓުމެއް އައުމުން، 2020ވަނަ އަހަރު ރާއްޖޭގައި އަލަށް 12 ރިސޯޓު ހުޅުވުމަށް އަމާޒުކުރި ނަމަވެސް އަހަރު ނިމިގެން ދިޔައިރު، ހުޅުވިގެން ގޮސްފައިވަނީ4ރިސޯޓުކަމަށެވެ.\nމައުލޫމާތު ލިބިފައިވާގޮތުގައި މިއަހަރުތެރޭ އަލަށް ހުޅުވުމަށް ހަމަޖެހިފައިވާ ރިސޯޓުތަކުގެ ތެރޭގައި، ރިޓްސް ކާލްޓަން ފަރި އައިލެންޑްސް ރިސޯޓާއި، ޕަޓީނާ މޯލްޑިވްސް ފަރި އައިލެންޑްސް ރިސޯޓާއި، ލެ މެރެޑިއާން މޯލްޑިވްސް ރިސޯޓު އެންޑް ސްޕާ، ދަ ޗެޓީ ކުޑަވިލިގިލި ރިސޯޓާއި ކޮކޯގިރި އައިލެންޑް ރިސޯޓާއި، އެޑްރެސް މަޑިވަރު މޯލްޑިވްސް ރިސޯޓްސް އެންޑް ސްޕާ، އަވާނީ ފަރެސް ރިސޯޓު ހިމެނެއެވެ.\nޓޫރިޒަމް މިނިސްޓްރީން ވަނީ މިދިޔަ ޑިސެމްބަރުމަހުގެ ތެރޭގައި ރާއްޖޭގެ4އަތޮޅަކުން3ރަށާއި އަދި ބިމެއް، ރިސޯޓު ތަރައްޤީކުރުމަށް ހުޅުވާލައިފައެވެ. އަދި ރަށްތަކާއި ގުޅޭގޮތުން ގިނަ ބަޔަކު މައުލޫމާތު އޮޅުން ފިލުވަމުންދާކަމަށް ޓޫރިޒަމް މިނިސްޓްރީން ހާމަކުރެއެވެ.\nޓުއަރިޒަމް މިނިސްޓްރީން ރިސޯޓު ތަރައްޤީ ކުރުމަށް ހުޅުވާލާފައިވަނީ، ހއ. އަލިދުއްފަރުފިނޮޅު، ށ. ކުޑަޅައިމެންދޫ ނ. ކުންނަމަލެއި އަދި ހދ އަތޮޅުން ދަނޑުވެރިކަމަށް ދޫކޮށްފައިވާ ވައިކުރަމުރައިދޫން 15 ހެކްޓަރުގެ ބިމެކެވެ.\nޓުއަރިޒަމް މިނިސްޓްރީން ރަށްތަކާއި ބިމެއް ފަތުރުވެރިކަމަށް ހުޅުވާލިއިރު، މިކަމާއި ގުޅޭ މައުލޫމާތު ދިނުމުގެ ސެޝަނެއް މިމަހުގެ 14 ވަނަ ދުވަހު ބާއްވާނެއެވެ. މި3ރަށާއި، ބިމުގެ ބީލަން ފޮތް ޑިސެމްބަރުމަހުގެ 31 ވަނަ ދުވަހުން ފެށިގެން އަންނަ އަހަރު މާޗު މަހުގެ4ވަނަ ދުވަހުގެ ނިޔަލަށް މިނިސްޓްރީން ގަނެވޭނެކަމަށް ޓުއަރިޒަމް މިނިސްޓްރީން ބުނެއެވެ. އަދި ބީލަން ހުށަހެޅުން މާޗު މަހުގެ7ވަނަ ދުވަހު އޮންނާނެ ކަމަށް ޓުއަރިޒަމް މިނިސްޓްރީން ވިދާޅުވިއެވެ.


ދެވަނަ ކުއާޓާގައި އެމްޓީސީސީއަށް ލިބުނު ފައިދާ\nސާފު ފައިދާގެ ގޮތުގައި އެމްޓީސީސީ އަށް ލިބިފައި ވަނީ 63 މިލިއަން ރުފިޔާ\nދެ ވަނަ ކުއާޓާގައި އާމްދަނީގެ ގޮތުގައި ލިބުނީ 423.32 މިލިއަން ރުފިޔާ\n22 ޖުލައި 2021 | ބުރާސްފަތި 08:50\nއަހަރުގެ ދެވަނަ ކުއާޓާގައި މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އަށް ލިބުނު ފައިދާ 1.3 މިލިއަން ރުފިޔާ އިތުރު ކަމަށް އެކުންފުނިން ހާމަކޮށްފިއެވެ.\nއެމްޓީސީސީގެ 2021 ވަނަ އަހަރުގެ ދެ ވަނަ ކުއާޓަލީ ރިޕޯޓް ދައްކާގޮތުން އެކުންފުންޏަށް ވަނީ ދެ ވަނަ ކުއާޓާގައި އާމްދަނީގެ ގޮތުގައި 423.32 މިލިއަން ރުފިޔާ ލިބިފައެވެ. މިއީ ފުރަތަމަ ކުއާޓާގައި ކުންފުންޏަށް އާމްދަނީގެ ގޮތުގައި ލިބުނު 423.01 މިލިއަން ރުފިޔާއާ އަޅާބަލާއިރު 311,828 ރުފިޔާ އިތުރު އަދަދެކެވެ.\nރިޕޯޓްގައިވާ ގޮތުން ޓެކްސް އަށް ކެނޑުމަށްފަހު ސާފު ފައިދާގެ ގޮތުގައި އެމްޓީސީސީއަށް ލިބިފައި ވަނީ 63 މިލިއަން ރުފިޔާއެވެ. މިއީ މި އަހަރުގެ ފުރަތަމަ ކުއާޓާގައި އެ ކުންފުންޏަށް ފައިދާގެ ގޮތުގައި ލިބުނު 61.7 މިލިއަން ރުފިޔާއާ އަޅާބަލާއިރު، 1.3 މިލިއަން ރުފިޔާ އިތުރު އަދަދެކެވެ. އަދި ކުންފުނީގެ އޮޕަރޭޓިން ޕްރޮފިޓް ވަނީ އަހަރުގެ ފުރަތަމަ ކުއާޓާގެ 82.32 މިލިއަން ރުފިޔާއިން 83.08 މިލިއަން ރުފިޔާއަށް އިތުރުވެފައެވެ.\nކޭޝް ފްލޯ ޕަރ ޝެއަރ 3.56 މިލިއަން ރުފިޔާއިން 4.69 މިލިއަން ރުފިޔާއަށް އިތުރުވެފައިވާ އިރު، އަރނިންގސް ޕަރ ޝެއަރ ވަނީ 7.67 މިލިއަން ރުފިޔާ އިން 7.84 މިލިއަން ރުފިޔާއަށް އިތުރުވެފައެވެ. އަދި ނެޓް އެސެޓް ވެލިއު ޕަރ ޝެއަރ ވަނީ 153.21 މިލިއަން ރުފިޔާ އިން 161.63 މިލިއަން ރުފިޔާ އަށް އިތުރުވެފައެވެ.\nއެމްޓީސީސީގެ އާމްދަނީގެ ބޮޑުބައެއް ހިއްސާކޮށްފައި ވަނީ އެކުންފުނިން ނަގާފައިވާ ތަފާތު ތަރައްގީގެ މަޝްރޫޢުތަކުންނެވެ. އޭގެ ތެރޭގައި ބިން ހިއްކުމާއި، ބަނދަރު ތަރައްގީކުރުމާއި މަގު ހެދުން ފަދަ މަޝްރޫޢުތައް ހިމެނެއެވެ.\nއެމްޓީސީސީ އަކީ ދަތުރުފަތުރުގެ ޓްރޭޑް އަދި ދަތުރުފަތުރުގެ ޚިދުމަތް ފޯރުކޮށްދޭ ކުންފުންޏަކަށްވާ އިރު، އެކުންފުންޏަށް މި ދެ ދާއިރާއިން ލިބުނު އާމްދަނީ ވަނީ ދަށަށް ގޮސްފައެވެ. ކުންފުނިން ފާހަގަކުރާ ގޮތުގައި ކޮވިޑް-19ގެ ސަބަބުން ގްރޭޓަރ މާލެ ސަރަހައްދުގައި އެޅިގެންދިޔަ ފިޔަވަޅުތަކުގެ ސަބަބުން އެކުންފުނީގެ ދަތުރުފަތުރުގެ ޚިދުމަތުން ލިބުނު އާމްދަނީ ވަނީ 24 އިންސައްތަ ދަށަށް ގޮސްފައެވެ.\nއޭގެ އިތުރުން، ކޮވިޑްގެ ސަބަބުން ކުރިމަތިވި ގޮންޖެހުންތަކުގެ ސަބަބުން އެކުންފުނީގެ ސަޕްލަޔަރުންނަށް މުދާ ސަޕްލައިކުރުމުގައި ދިމާވި ދަތިތަކުގެ ސަބަބުން ކުންފުންޏަށް ވަނީ ކަސްޓަމަރުންނަށް މުދާ ފޯރުކޮށްދިނުމުގައި ލަސްތަކާ ކުރިމަތިލާން ޖެހިފައެވެ. އޭގެ ސަބަބުން އެ ދާއިރާއިން ކުންފުންޏަށް ލިބުނު އާމްދަނީ 34 އިންސައްތަ ދަށަށް ގޮސްފައިވާ އިރު، ލިބުުނު ފައިދާ ވަނީ 77 އިންސައްތަ ދަށްވެފައެވެ.\nގާދިއްފުށީ ގޮނޑުދޮށް ހިމާޔަތްކުރުމުގެ މަޝްރޫއު 180 ދުވަހުގެ ތެރޭގައި ނިންމާގޮތަށް އެމްޓީސީސީއަށް!\nބުރުނީ ގޮނޑުދޮށް ހިމާޔަތްކުރުމުގެ މަސައްކަތް އެމްޓީސީސީއަށް!\nއެމްޓީސީސީގެ އާންމު ބަހުގެ ޚިދުމަތް ބޭނުންކުރާ ކަސްޓަމަރުންނަށް އިތުރު ލުއި ފަސޭހަކަމެއް!\nއޭދަފުށީ މަގުތަކާއި ބެހޭގޮތުން މިނިސްޓްރީން ފާހަގަކޮށްފައިހުރި ކަންކަން ރަނގަޅުކުރަން ވަރަށް އަވަހަށް ފަށާނަން: އެމްޓީސީސީ


އަޅުގަނޑު ފުލުހުންނާއި ސިފައިން ކައިރީގައި ބަޣާވާތް ކުރުމަކަށް ނޭދޭނަން – ރައީސް ނަޝީދު – Maldivian Democratic Party\n15 ޖޫން 2012\nއަޅުގަނޑު ފުލުހުންނާއި ސިފައިން ކައިރީގައި ބަޣާވާތް ކުރުމަކަށް ނޭދޭނަން – ރައީސް ނަޝީދު\nފުލުހުންނާއި ސިފައިން ކައިރީގައި ބަޣާވާތްކޮށްގެން ވެރިކަން ވައްޓާލަން އެދިވަޑައިނުގަންނަވާނޭ ކަމަށާއި، އެމަނިކުފާނު ބޭނުންފުޅުވެވަޑައިގަންނަވަނީ ރައްޔިތުންގެ ވޯޓަކުން އަލުން އަނބުރާ ވެރިކަމަށް ވަޑައިގަތުމަށް ކަމަށް އެމްޑީޕީގެ އެންމެ އިސް ލީޑަރު އަދި ރާއްޖޭގެ އިންތިޚާބީ ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ.\nއެމްޑީޕީގެ އަންހެނުންގެ ރޫޙްގެ ފަރާތުން މިރޭ ދަރުބާރުގޭގައި ބޭއްވި ޚާއްސަ ޖަލްސާއެއްގައި ވާހަކަފުޅުދައްކަވަމުން ރައީސް ނަޝީދު ވިދާޅުވީ “ބާޣީ ފުލުހުން ގައުމީ ފުލުހުން ހައްޔަރުކޮށް، އެކި މުޥައްސަސާތަކުގައި ބާޣީންގެ ބާރުގަދަކުރުމަށް މަސައްކަތްކުރަމުންދާ ކަމަށާއި، އެހެން ނަމަވެސް އެކަން ބާޣީންނަށް ކާމިޔާބު ނުވާނޭ ކަމަށެވެ. އަދި އެމްޑީޕީން ހޯދަން ބޭނުންވާ ތާހިރު ދިރިއުޅުން އަލުން އަނބުރާ ދިވެހި ރައްޔިތުންނަށް ހޯއްދަވައިދެއްވާނޭ ކަމަށެވެ.\nރާއްޖޭގެ ދާޚިލީ ހަމަޖެހުން ނަގާލުމުގައި ބައިވެރިވި ކަމަށް ބުނެ ފުލުހުންގެ އިންޓެލިޖެންސް ޑިޕާޓްމަންޓުގެ ކުރީގެ ހެޑް، ޗީފް ސުޕްރިންޓެންޑެންޓް އޮފް ޕޮލިސް މުހައްމަދު ހަމީދު ފުލުހުން ހައްޔަރުކޮށްފައިވާ މައްސަލައަށް އިޝާރާތްކުރައްވައި ރައީސް ނަޝީދު ވިދާޅުވީ ފުލުހުން ވިސްނަންޖެހޭ ކަމަކީ ހަމީދަކީ އެކަނި ހުންނެވި ބޭފުޅެއް ނޫން ކަމަށާއި، ހަމީދުގެ ފަހަތުގައި އެތައް ފުލުހުންނެއް އެބަ ތިއްބެވި ކަމަށެވެ. އަދި ފުލުހުންގެ މުޥައްސަސާއިން ބާޣީން ނެރެ ހުސްކުރުމަކީ އަންނަން އޮތް ޖީލަށް އެ މުޥައްސަސާ ސަލާމަތާއި ރައްކާތެރިކަމާއެކު ފޯރުކޮށްދިނުމަށް ކޮންމެހެން ކުރާންޖެހިފައިވާ ކަމެއް ކަމަށް ވެސް އެމަނިކުފާނު ވިދާޅުވިއެވެ.\nރައްޔިތުން ބިރުވެރިކަމުގެ ދުއްޔެއްގެ ތެރޭގައި ބޭތިއްބުމަކީ ކުރީގެ 30 އަހަރުގެ ޚުދުމުޚްތާރު ސަރުކާރުގެ ސިފައެއް ކަމަށާއި، އަލުން އަނބުރާ ރައްޔިތުން ބިރުވެރިކަމުގެ ތެރެއަށް ގެންދިއުމަށް ބާޣީ ސަރުކާރުން މަސައްކަތްކުރަމުންދާ ކަމަށެވެ. އެހެން ނަމަވެސް ދިވެހިން މިހާރު ތިބީ އެކެއް އަނެކެއްގެ ކިބައިން ހިއްވަރު ލިބިގަނެ ބިރު ފަހަނައަޅައި ގޮސް އަނެއް ދިވެހިރާއްޖޭގެ މަލަމަތީގައި ކަމަށް ރައީސް ނަޝީދު ވިދާޅުވިއެވެ.\nއެމްޑީޕީގެ ސަރުކާރުން އިސްލާމީ މަރުކަޒު ގޮއްވާލައި އެ މަރުކަޒު ހުރި ބިމުގައި ފައްޅިއެއް އަޅަން މަސައްކަތްކުރި ކަމަށް އިދިކޮޅު މީޑިއާތަކުގައި ފަތުރާ ޚަބަރުތަކަށް ވެސް ރައީސް ނަޝީދު މިރޭ ރައްދުދެއްވިއެވެ.\n” އަޅުގަނޑުމެން ސިހޭ އިސްލާމީ މަރުކަޒު ގޮއްވާލަން އުޅުން ކަމަށް ވާހަކަ ދެއްކީމަ. އަޅުގަނޑުމެންނަކީ މިސްކިތްތަކަށް އިޙްތިރާމް ކުރުމުގެ ގޮތުން ފައިވާން ބާލާފައި، ވުޟޫކޮށްގެން މިސްކިތަށް އަރާމީހުން. އަޅުގަނޑުމެންނަކީ މިސްކިތު ހަރިއްމަ ތެރެއަށް ކުޅުޖަހަން ބިރުގަންނަ މީހުން. މި ރާއްޖޭގައި އިސްލާމް ދީން ނޫން އެހެން އެއްވެސް ދީނަކަށް އަޅުގަނޑުމެން ޖާގައެއް ނުދޭނަން.” ރައީސް ނަޝީދު ވިދާޅުވިއެވެ.\nރައީސް އިތުރަށް ވިދާޅުވީ އެމްޑީޕީގެ ފިކުރާ އިދިކޮޅު ފަރާތްތަކުން ސަރުކާރު ބަޣާވާތަކުން ފޭރިގަތުމަށްފަހު، މިހާރު އެއީ ބަޣާވާތެއް ނޫނޭ ނުކިޔާ ކަމަށާއި، އެހެން ނަމަވެސް މިހާރު އެފަރާތްތަކުން ބުނަމުންދަނީ އެ ފަރާތްތައް އެ ބަޣާވާތުގައި ބައިވެރިނުވާ ވާހަކަ ކަމަށެވެ. މީގެ އިތުރުން ސަރުކާރުގައި ފައިސާ ނެތް ކަމަށް ތަކުރާރުކޮށް ބާޣީ ސަރުކާރުގެ އިސްވެރިން ވާހަކަދައްކަމުން ގެންދާތީ އެކަމަށް ރައްދު ދެއްވަމުން ފައިސާ ނެތް ދައުލަތެއް “ހިންގުމާއި ހަވާލުވީ ކާކު ބުނެގެންތޯ” ވިދާޅުވެ ސުވާލު އުފައްދަވާފައެވެ. އަދި ބާޣީ ސަރުކާރަށް ދިމާވެގެން އުޅެނީ ފައިސާގެ މައްސަލަ ނޫން ކަމަށާއި، ކަންކަން ހިންގާނޭ ގޮތާއި، ބާޣީ ސަރުކާރަށް ނޭނގެނީ ކަމަށް ވިދާޅުވިއެވެ.\n” ބާޣީ ސަރުކާރުގެ އިސް ބޭފުޅުން ވަރަށް ގިނައިން ދައްކަވާ ވާހަކައެއް. ފައިސާ ނެތް ކަމަށް ވަރަށް ގިނައިން އެބަ ވިދާޅުވޭ. ކާކު ބުނެގެންތޯ ތިތަނަށް ވަނީ. އަޅުގަނޑުމެން އަތުގަ އެބައޮތޭ ކަންކުރާނޭ ގޮތް. އަޅުގަނޑުމެން ނުދައްކަން މުސާރަ ނުދެވޭނޭ ވާހަކައެއް. އަޅުގަނޑުމެންނަށް އިނގޭ އެކަންތައްކުރާނޭ ގޮތް، އެކަން ހިންގާނޭ އުސޫލު. އަޅުގަނޑުމެންނަކީ ރައްޔިތުންނަށް ޚިދުމަތްކުރަން ދަންނަ ބައެއް. ޚިދުމަތްކުރަން ނިކުތް ބައެއް.” ރައީސް ނަޝީދު ވިދާޅުވިއެވެ.


މިލަދޫ (ނ. އަތޮޅު) - ވިކިޕީޑިއާ\nމިލަދޫ (ނ. އަތޮޅު)\nމިލަދުންމަޑުލު ދެކުނުބުރީ މިލަދޫ އަކީ އާބާދީގައި 1393 މީހުން ދިރިއުޅޭ ރަށެކެވެ. މީގެތެރެއިން 702 މީހުންނަކީ އަންހެނުން އަދި 691 މީހުންނަކީ ފިރިހެނުންނެވެ. ރަށުގެ އާބާދީގެ 904 މީހުންނަކީ 18 އަހަރުން މަތީމީހުންނެވެ. މިރަށުން ޕްރީސްކޫލާއި ޕްރައިމަރީއާއި ސެކަންޑްރީ އަދި ސާނަވީ ތަޢުލީމު ފުރުސަތު ލިބޭނެއެވެ. ޕްރީސްކޫލުކުދިންގެ އަދަދަކީ 63 އެވެ. ޕްރައިމަރީއާއި ސެކަންޑްރީ ތަޢުލީމު މިވަގުތު ހޯދާ ދަރިވަރުންގެ އަދަދަކީ 151 ، އަދި ސާނަވީ ކުދިންގެ އަދަދަކީ 81 އެވެ. މިރަށުގައި މީހުން ދިރިއުޅެނީ 176 ގޭގައެވެ.\n3 މިލަދޫގެ ތާރީޚް\n4 މިލަދޫ އިންޓަނެޓްގައި\nމި ރަށުގައި ދިރިއުޅެނީ ދިވެހި ނަސްލަށް ނިސްބަތްވާ މީހުންނެވެ. ވާހަކަ ދައްކަނީ ދިވެހި ބަހުންނެވެ. ޒަމާނުއްސުރެ މިލަދޫ އަކީ އެކުވެރި އެއްބައިވަންތަ ބައެއް އުޅޭ ރަށެކެވެ.\nއިޤްތިޞާދީ ގޮތުން ކުރާ މަސައްކަތްތަކަކީ މަސްވެރިކަމުގެ އިތުރުން ފަތުރުވެރިކަމުގެ މަސައްކަތް ތަކުގައި ވަޒީފާ އަދާ ކުރުމެވެ.\nމިލަދޫގެ ތާރީޚް[އުނިއިތުރު ގެންނަވާ]\nމިރަށަކީ މިލަދުންމަޑުލު އެރަށަކަށް ނިސްބަތްކުރެވޭ ރަށެވެ. ރާއްޖޭގެ ވަރަށް ޤަދީމީ ރަށެކެވެ. މިރަށުގައިވެސް “ރެދިންގެ ގާފުނި” ކިޔާތަނެއް ހުއްޓެވެ. އެތަނުން އެކި ބޭނުމުގައި ގާ ނަގަނިކޮށް ގަލޮޅުގޭ އަލްފާޟިލް ޢަބްދުލް ޢަޒީޒްގެ އަތޮޅުވެރިކަމުގައި ހިރިގަލު ފޮށްޓެއްގެ ތެރޭގައި “ރަނުން ހަދާފައިއޮތް ހާލެއް” އޮތްވާފެނިގެން އެ ހާ މާލެ ގެނެވުނެވެ. އެ އުސްގަނޑު މަތީގައި ހުރި ބޮޑު ނިކަގަހެއް 1987މ ވަނައަހަރު ފުރޮޅާލައިގެން ވެއްޓުނުއިރު އިމާރާތްތަކެއްގެ ހުރަސްފާރާއި ދިގުފާރުފެނިފައި ވަނިކޮށް އެދުވަސްވަރު އެރަށަށް އެރި އުދައެއްގެ ސަބަބުން ގަސްވެއްޓުނުދިމާ ގޮނޑުދޮށް ގިރައިގެން ދިޔުމުން އެފާރުތައް ވަރަށް ރަނގަޅަށް ފެނިގެންދިޔައެވެ. އެއިރު ޤައުމީ މަރުކަޒުގެ ޓީމެއް ލަންދޫގައި މަސައްކަތްކުރަމުން ދިޔައެވެ. އެ ޚަބަރު ލިބިގެން އެޓީމުގެ މެމްބަރުން މިލަދުއަށްގޮސް ބެލިބެލުމުގައި މިލަދޫގައިވެސް މޮނާސްޓްރީއެއް ހުރިކަން އެނގުނެވެ. އެ މޮނާސްޓްރީ ތަޅާލުމަށްފަހު އެރަށުގައި ޢިމާރާތްކުރެވުނު ކުޑަމިސްކިތްވެސް ހުރިކަން ފާހަގަކުރަމެވެ. މިއީ ވަރަށް ޤަދީމީ އާސާރީ މިސްކިތެއްކަން ޔަޤީނެވެ. (މިހާރު މި މިސްކިތްވަނީ ތަޅާލެވިފައެވެ.)\nމިލަދުއަކީ ހޭލުންތެރި ތަނަވަސްބަޔަކު އުޅުނު ރަށެކެވެ. ނަމަވެސް އެއްޒަމާނެއްގައި ދެކޮޅުވެރިކަން އުފެދި ޝަރީއަތްތައް ގިނަ ރަށެއްގެ ގޮތުގައި ފާހަގަކުރެވިގެން ދިޔައެވެ. މަޙުކަމަތުއްޝަރުޢިއްޔާގެ ބޮޑު ނާއިބެއް ކަމުގައިވާ އަލްމަރްޙޫމް ބޮޑުފެންވަޅުގޭ މޫސާދީދީގެ ޢިބާރާތުންނަމަ “މިލަދުއަކީ 18 ޢާލަމުން ޢާލަމެކެވެ.” ސަބަބަކީ އެރަށުމީހުންގެ މެދުގައި ޝަރީޢަތްތައް ގިނަވެފައި އެ ޤަޒިއްޔާތައް ހައްލުކުރުމަށް ދަތިކަމުންނެވެ. އެދުވަސްވަރު އަތޮޅުގައި މީހުންދިރިއުޅޭ 16 ރަށާއި މިލަދުއާއި ނުބައްދަލު ކަމަށްޓަކައެވެ. މިލަދުއަކީ މާލޭ ގަލޮޅުގޭ އަންނަބީލް މުޙައްމަދު ދީދީގެ ވިޔަފާރި މަރުކަޒެވެ. އެވިޔަފާރި ހިންގަނީ މިލަދޫ ހަސަންއެވެ. އަނެއްކޮޅުން އަތިރީގޭ ޕާޓީގެ ވެރިޔަކަށް ހުންނެވީ ރަށުގެ ޚަތީބު ކަލޭގެފާނެވެ. މިހެންވުމުން ރަށްއޮތީ ދެބައިވެފައެވެ. ކަންދިމާވަމުންދިޔައީ “ބޮޑުދެގެރި ތަޅާނަމަ ކަށްގަލަށް ބާރުކުރާނެއެވެ.” އެބުނާ ބުނުމާ އެއްގޮތަށެވެ.\nދެވަނަ ބޮޑުހަނގުރާމަ ފެށުނުއިރު އަތޮޅުން2ވަނައަށް އެންމެ މީހުން ގިނަ ރަށަކީ މިލަދުއެވެ. އޭރު ރަށުގައި މަހައްފުރާ އަދި މާލެ ދަތުރުކުރާ 32 ގަނޑެތި ހުރިކަމަށް ބުނެވެއެވެ. އަލްސުލްތާން މުޙައްމަދު މުޢިއްޒުންދީނުގެ ރަސްކަމުގެ (1187-1193ހ)ފަސްވަނަ އަހަރު “މުސްކުޅި އޮޅީ މުސްކުޅިކަމު” ހުންނެވި އަލްވަޒީރު މުޙައްމަދު ވެލާނާ ތަކުރުފާނު ، މިލަދޫ އައިމިނާބީ އަށާއި އޭނާގެ ދަރިންނަށް ހުއްދަކުރެއްވީ “ތަޅުދަނީ ރިހިކެވެލި އާއި އިނގިލީ ރަންމުދިއާއި ކަރުފަށްޓަރާއި ކަންފަތުރަންމުދި އަދި އަތުކުރީ އުޅާ”އެވެ. އަދި މީގެ އިތުރުން “ބޮމާ ފޭލިގަނޑާއި ކުޑަކުދީން ގިލޭފައްޗާއި މުދިފަތި ،އުޅުބު ތުނިފޭލި،”ގޮންގެ” ދަމާދޮރު ،އެންދު އުނދޯލި ވައިފޭލި ” މިތަކެއްޗެވެ. ވީމާ މިލަދުއަކީ މުސްކުޅި އޮޅިންގެ ރަށެއްކަމަށް ވިސްނެއެވެ. އެދުވަސްވަރުގެ އާދަކާދައާއި އަދި ޢިބާރާތްކުރުމުގެ ހަމަ މިހުއްދަފަތުން ވަރަށް ސާފުކޮށް އެނގެއެވެ.\nމިލަދޫ އިންޓަނެޓްގައި[އުނިއިތުރު ގެންނަވާ]\nމިލަދުއަށް ޚާއްޞަ ވެބްސައިޓެއް ޤާއިމް ކުރެވިފައި ވެއެވެ. މިލަދޫ އޮންލައިންގެ ނަމުގައި ފެބްރުއަރީ 2012 ގައި ލޯންޗްކުރެވުނު މި ވެބްސައިޓްގެ އެޑްރެހަކީ www.miladhoo.com އެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 24 ޑިސެމްބަރު 2013، 08:56 ގައެވެ.


Arsenal gai madunukuraane kamuge ishaaraatheh Sanchez dheefi | Mihaaru\nސްޕެއިންގެ ގައުމީ ޓީމް\nފީފާ ވޯލްޑް ކަޕް\nއާސެނަލްގައި މަޑުނުކުރާނެ ކަމުގެ އިޝާރާތެއް ސަންޗޭޒް ދީފި\n16 ޖުލައި 2017 - 11:42\nލަންޑަން (ޖުލައި 16) – ޗެމްޕިއަންސް ލީގުގައި ކުޅެން ބޭނުންވާ ކަމަށް ބުނެ އާސެނަލް ދޫކޮށްލަފާނެ ކަމުގެ އިޝާރާތެއް އެ ޓީމުގެ ޗިލީ ފޯވާޑް އެލެކްސިސް ސަންޗޭޒް ދީފި އެވެ.\nޗެމްޕިއަންސް ލީގުގައި 20 އަހަރު ވާދަކުރުމަށް ފަހު އާސެނަލަށް ވަނީ މި ފަހަރު އެ މުބާރާތުން ފުރުސަތު ގެއްލިފަ އެވެ. ޕްރިމިއާ ލީގުގެ ފަސް ވަނަ އަށް ދިއުމުން އެ ޓީމު މި ފަހަރު ވާދަކުރަން ޖެހޭނީ ޔުރޮޕާ ލީގުގަ އެވެ.\nމިދިޔަ ސީޒަނުގައި އިނގިރޭސި ލީގުގައި 24 ލަނޑު ޖެހި ފޯވާޑް ގެންދަން ޔޫރަޕުގެ ބޮޑެތި ކްލަބްތަކުން މަސައްކަތްކުރަމުން އަންނައިރު އާސެނަލުން ބަލަނީ ކޮންޓްރެކްޓް އާކުރެވޭތޯ އެވެ. އޭނާ ކޮންޓްރެކްޓް އާކުރަން އެއްބަސްނުވެއްޖެ ނަމަ މި ފަހަރުގެ ޓްރާންސްފާގައި އާސެނަލުން އޭނާ ވިއްކާލާނެ އެވެ. އެކަމަކު 50 މިލިއަން ޔޫރޯ އަށް ވުރެ ބޮޑު ބިޑެއް ލިބިއްޖެ ނަމަ އެވެ. ރިޕޯޓްތައް ބުނާ ގޮތުގައި ސަންޗޭޒް މިހާރު ވެސް ވަނީ މެންޗެސްޓާ ސިޓީއާ އެކު އެއްބަސްވުމަކަށް އައިސްފަ އެވެ.\n"އަހަރެން ބޭނުންވޭ ޗެމްޕިއަންސް ލީގުގައި ކުޅެން،" ސަންޗޭޒް ބުންޏެވެ. "ކުރިމަގާ މެދު ނިންމާ ގޮތެއް ބިނާވަނީ ހަމައެކަނި އަހަންނަކަށް ނޫން. އަހަރެން ޖެހޭ އާސެނަލަށް މަޑުކުރަން."\nކޮންޓްރެކްޓް އާކުރުމަށް އާސެނަލާ އެކު ސަންޗޭޒް އެއްބަސްވެފައިވާ ކަމަށް ވެސް ވާހަކަދެކެވެ އެވެ. އެކަމަކު އާސެނަލްގެ ކޯޗު އާސެން ވެންގާ ވަނީ އެ ވާހަކަތައް ދޮގުކޮށްފަ އެވެ. އެކަމަކު ވެންގާ ވަނީ ޕޮޒިޓިވް ކަމަށް ބުނެފަ އެވެ.\nކޮންފެޑެރޭޝަންސް ކަޕަށް ފަހު ސަންޗޭޒް މިވަގުތު ޗުއްޓީގައި ހުރިއިރު ބެލެވޭ ގޮތުގައި ޗުއްޓީ އަށް ފަހު އޭނާ ގޮތެއް ނިންމާނެ އެވެ.\nއިތުރު ލިޔުންތައް އާސެނަލް އެލެކްސިސް ސަންޗޭޒް\nއދ.ގެ މައި މަރުކަޒުގަ ދިވެއްސަކު ހުނަރު ދައްކާލައިފި\nއެމްޑީޕީ ނުހިމަނައި ޖުމްހޫރީ ކޯލިޝަން އިއުލާނުކޮށްފި\n17 hours ago 87\nއިސްކުރު ފެން ބަރާބަރު! ނުބޮނީ ކީއްވެ؟\n11 hours ago 15\nފަސް މުވައްޒަފެއްގެ އިތުރު ގަޑިއަށް ހަތަރު ލައްކަ\nޕޮގްބާ ޖެހި ލަނޑު އޭނާގެ އަތުން އަތުލައިފި\nނިއުގެ ކޮންޓްރެކްޓް ބާތިލްކުރަން ދަގަނޑޭ އެފްއޭއެމަށް\nPosted on: 19 June 2018\nSimdi Company Pvt Ltd


Machangolhi uthuru ge MDP Raees akah Iyad\nމައްޗަންގޮޅި އުުތުރުގެ އެމްޑީޕީ ރައީސަކަށް އިއާދު\nމައްޗަންގޮޅި އުުތުރު ދާއިރާގެ ރައީސަކަށް އިންތިޚާބުވެ ވަޑައުގެންނެވި އިއާދު ސަލީމް --\nއެމްޑީޕީގެގެ މައްޗަންގޮޅި އުުތުރު ދާއިރާގެ ރައީސަކަށް މއ. ދިރޭ، ހަސަން އިއާދު ސަލީމް އިންތިހާބު ކޮށްފި އެވެ.\nއެމްޑީޕީގެ އެތެރޭގެ އިންތިހާބެއް ބާއްވައި ޕާޓީގެ ހުސްވެފައިވާ މާގާމްތަކަށް މެންބަރުން އިންތިހާބު ކުރަން އިއްޔެ ވަނީ ވޯޓެއް ނަގާފަ އެވެ. އެގޮތުން މާލެ ސިޓީ ހެންވޭރު ދާއިރާގެ ރައީސްގެ މަގާމާއި މަންޗަންގޮޅި އުތުރު ދާއިރާގެ ރައީސްގެ މަގާމާއި މައްޗަންގޮޅި ދެކުނު ދާއިރާގެ ނައިބު ރައީސްގެ މަގާމަށް މެންބަރުން ވަނީ އިންތިޚާބު ކޮށްފަ އެވެ.\nމައްޗަންގޮޅި އުތުރު ދާއިރާގެ ރައީސްގެ މަގާމަށް ދެ ބޭފުޅަކު ކުރިމަތިލެއްވި އެވެ. އިންތިޚާބުގެ ނަތީޖާ ދައްކާގޮތުން ހަސަން އިއާދު ސަލީމަށް ލިބިފައިވަނީ 112 ވޯޓެވެ. އަދި ހަދީޖާ ރީޝާއަށް ލިބިފައިވަނީ 86 ވޯޓެވެ. މި އިންތިހާބުގައި 201 މީހަކު ވޯޓްލާފައިވާއިރު ބާތިލު ތިން ވޯޓް ގުނި އެވެ.\nއިންތިޚާބު ކާމިޔާބު ކުރެވުމާއި ގުޅިގެން އިއާދު ވިދާޅުވީ އަމާޒަކީ އެ ދާއިރާގައި ޕާޓީގެ މެންބަރުން އިތުރުކޮށް ހަރަކާތްތައް ގިނަ ކުރުން ކަމަށެވެ. އަދި ކުރިއަށް އޮތީ ކައުންސިލް އިންތިހާބު ކަމުން ދާއިރާގެ ރައްޔިތުން ގުޅިގެން އެއް ކެންޑިޑޭޓަކު ނެރުމަށް މަސައްކަތް ކުރާނެ ކަމަށެވެ.\n"އިންތިހާބު ކާމިޔާބުމުން ދާއިރާގެ ހުރިހާ މެންބަރުންނަށް ޝުކުރު ދަންނަވަން. މިއީ ޕާޓީގެ އެތެރޭގެ އިންތިހާބެއް ނަމަވެސް އަދި ބައި އިލެކްޝަނެއް ނަމަވެސް މިއީ ވަރަށް ޗެލެންޖިން އިންތިހާބެއް. އެހެންވީމަ މެންބަރުން ކުރެއްވި އިތުބާރާއެކު ދާއިރާގައި ޕާޓީގެ މެންބަރުން އިތުރުކޮށް ޕާޓީގެ ކުރިއެރުމަށް އިތުރު މަސައްކަތް ކުރާނަން." އިއާދު ވިދާޅުވި އެވެ.\nއިއްޔެ ބޭއްވި އިންތިޚާބުގައި ހެންވޭރު ހުޅަނގު ދާއިރާ 48 ވޯޓުން ކާމިޔާބު ކުރެއްވީ މުހައްމަދު ސައިފް ފާތިހެވެ. މައްޗަންގޮޅި ދެކުނު ދާއިރާގެ ނައިބު ރައީސްކަން އިސްމާއީލް އާތިފު ކާމިޔާބު ކުރެއްވީ ތިން ވޯޓުންނެވެ.\nގުރައިދޫ ދާއިރާގެ ނައިބު ރައީސްގެ މަގާމު ކާމިޔާބު ކުރެއްވީ ޔޫސަައު ޝިހާނެވެ. އަދި ސެކެޓަރީގެ މަގާމް 388 ވޯޓާއެކު ކާމިޔާބު ކުރީ ބްރާހިމް އިރުޝާދެވެ.


Uthuru Korea Ga "Squid Game" Beli Meehaku Maran Hukum Kohffi - Vaguthu\nނެޓްފްލިކްސް ސީރީޒް "ސްކުއިޑް ގޭމް"ގެ ކޮޕީތައް ވަގަށް އެތެރެކޮށް ވިއްކައި، އެ ސިރީޒް ބަލަން އިން އުތުރު ކޮރެއާ މީހަކަށް މަރުގެ ހުކުމް އިއްވައިފިއެވެ.\nރޭޑިއޯ ފްރީ އޭޝިއާއިން ރިޕޯޓް ކޮށްފައިވާ ގޮތުން މި މީހާ އަށް މަރުގެ ހުކުމް ކޮށްފައިވަނީ ހައި ސްކޫލްގެ ހަތް ދަރިވަރަކު މި ސީރީޒް ބަލަން ތިއްބައި ކަމާއިބެހޭ ފަރާތްތަކުން ހިފެހެއްޓުމުންނެވެ. އެ ރިޕޯޓުގައި ބުނެފައިވާ ގޮތުން ސްކުއިޑް ގޭމްގެ ކޮޕީ ގެނެސްފައިވަނީ ޗައިނާއިންނެވެ. އަދި އެ މީހާ ވަނީ އެ ސީރީޒް ހިމެނޭ ޔޫއެސްބީ ޑްރައިވްތަކެއް ވިއްކާފައެވެ. އޭނާގެ ހުކުމް ތަންފީޒު ކުރާނީ ފަޔަރިން ސްކޮޑުން ކަމަށް ވެސް މީޑިއާ ރިޕޯޓުތައް ބުނެއެވެ.\nމީގެ އިތުރުން، ޑްރައިވް އެއް ގަނެފައިވާ ދަރިވަރަކަށް އުމުރު ދުވަހުގެ ޖަލު ހުކުމެއް އިއްވާފައިވެއެވެ. އަދި ސްކުއިޑް ގޭމް ބެލި އިތުރު6މީހަކަށް ވަނީ5އަހަރު ވަންދެން ބުރަ މަސައްކަތް ކުރުމަށް ހުކުމް ކޮށްފައެވެ. ޓީޗަރުންނާއި ސްކޫލް ތަކުގެ އެޑްމިނިސްޓްރޭޓަރުން ވަޒީފާއިން ވަކިކޮށް، ރިމޯޓް މައިންތަކުގައި މަސައްކަތް ކުރާ މީހުން ވަޒީފާއިން ދުރުކުރަން ނުވަތަ އެހެން ތަނަކަށް މަސައްކަތް ކުރަން ފޮނުވަން ހުކުމް ކޮށްފައިވެއެވެ.\nއުތުރު ކޮރެޔާއިން ވަނީ ހަރުކަށި ފިޔަވަޅުތަކެއް އަޅައިގެން ބޭރު ގައުމުތަކުގެ ކޮޕީތައް އެގައުމަސް އެތެރެވިޔަ ނުދީ ހިފެހެއްޓުމަށް އެންމެ ފުރިހަމަ އަށް މަސައްކަތްކުރަން ފަށާފައެވެ.\nސްކުއިޑް ގޭމް ބަލަން ތިބި ހަތް ދަރިވަރުން ހައްޔަރު ކުރުން ވެގެން ގޮސްފައިވަނީ އުތުރު ކޮރެއާގައި "އެލިމިނޭޝަން އޮފް ރިއެކްޝަނަރީ ތޯޓް އެންޑް ކަލްޗާ" އާ ބެހޭ ގޮތުން ފާސްކުރި ގާނޫނު ތަންފީޒު ކުރާ ފުރަތަމަ ފަހަރެވެ.\nނޮވެމްބަރު 24, 2021 19:38\nތި ވެސް ތާލިބާން އިން ކުރި ކަމެއް ނަމަ އިންސާނީ ހައްގުތަކާ އެމެރިކާ ހީވާނީ މޮޔަ ވެގެން އުލޭހެން\nނޮވެމްބަރު 25, 2021 12:49\nވާގޮތަކީ އެމެރިކާއަކަށް އުތުރު ކޮރެއާ އަކާ ނުކުޅެވޭ..


Income support allowance: Hagguverin ge shakuva bodu!\nއިންކަމް ސަޕޯޓް އެލަވަންސް: ހައްގުވެރިންގެ ޝަކުވާ ބޮޑު!\n01 ޑިސެމްބަރ 2020 - 23:21:59\nކޮވިޑް-19 އާއި އެކު ފަތުރުވެރިކަމުގެ ދާއިރާގައި މަސައްކަތްކުރަމުން ދިޔަ ގިނަ ފަރާތްތަކެއް ހާލުގައި ޖެހުނެވެ. ރާއްޖޭގެ ބޯޑަރު ބަންދުކޮށް ފަތުރުވެރިން އައުން އެއްކޮށް ހުއްޓުމާއި އެކު ރާއްޖެއަށް އާމްދަނީ ވަންނާނޭ ދޮރުތައް ބަންދުވީ އެވެ. އަދި ހަމަ އެއާއި އެކު ރިސޯތްތަކަށް ވެސް އާމްދަނީ އެއްނުވަދެ ރިސޯޓްތައް ބަންދުކުރަން ޖެހުނެވެ.\nނަތީޖާއެއްގެ ގޮތުން މި ރާއްޖޭގައި އެތަކެއް އަހަރު ރިސޯޓް ވިޔަފާރި ކުރަމުން އައި މަހުޖަނުން އިސާހިތަކު ފަގީރުވެ އެދާއިރާގައި މަސައްކަތްކުރަމުން ދިޔަ ގިނަ މުވައްޒަފުންތަކެއް މަގުމަތި ކޮށްލި އެވެ. ނޯޕޭއަށް ޗުއްޓީއަށް ފޮނުވުމާއި ވަޒީފާއިން އެފަރާތްތައް ވަކިކޮށް ބިކަ ކޮށްލީ އެވެ.\nސަރުކާރުން ހާމަކޮށްފައިވާގޮތުގައި ފާއިރުވި ހަ މަސްދުވަހުގެ ތެރޭގައި 10,000 އަށްވުރެއް ގިނަ މީހުންގެ ވަޒީފާ ވަނީ ގެއްލިފަ އެވެ. ޖޮބް ސެންޓަރުގެ ހިސާބުތަކަސް ބަލާއިރު, މިއަހަރުގެ އެޕްރިލް މަހުން ފެށިގެން ސެޕްޓެމްބަރު މަހުގެ ނިޔަލަށް 10,538 ކަށް ވުރެއް ގިނަ މީހުން ވަޒީފާ ގެއްލިގެން ނުވަތަ އާމްދަނިއަށް ނޭދެވޭ އަސަރު ކޮށްގެން ޖޮބް ސެންޓަރަށް ހުށަހަޅާފައިވެ އެވެ.\nއިންކަމް ސަޕޯޓް އެލަވަންސްއިކޮނޮމިކް މިނިސްޓްރީ


SunOnline: MDP memberun alhe mi kiyanee keekeytha?\nޝަފްނާ ހުސައިން 25 Nov 2020, 07:53\n"މި ދަނޑިވަޅަކީ އަޅުގަނޑު ދެކޭ ގޮތުގައި ހޯމް މިނިސްޓްރީއަށް ވަރަށް ބޮޑު ބަދަލެއް ގެންނަން ޖެހޭ ވަގުތެއް ކަމުގައި އަޅުގަނޑު ދެކެން. އެހެންވީމާ ވީހާވެސް އަވަހަށް ހޯމް މިނިސްޓަރުގެ އިތުބާރު ނެތްކަމުގެ ވޯޓެއް ނަގައި އިމްރާން އަބްދުﷲ ބޭރުކޮށް، އަޅުގަނޑުމެންނަށް ވީހާވެސް އަވަހަށް ރަނގަޅު ހޯމް މިނިސްޓަރެއް ހޯދުމަކީ ވަރަށް މުހިންމު ކަމެއް ކަމަށް އަޅުގަނޑު ދެކެން،" މިއީ މިދިޔަ މޭ މަހުގެ 18 ވަނަ ދުވަހު ރައްޔިތުންގެ މަޖިލީހުގެ ޖަލްސާގައި ވާހަކަދައްކަވަމުން ބިލެތްދޫ ދާއިރާގެ މެމްބަރު އަހުމަދު ހަލީމް (ދޮންބިލެތް) ވިދާޅުވި ވާހަކައެކެވެ.\nނަމަވެސް ހޯމް މިނިސްޓަރު އިމްރާންގެ އިތުބާރު ނެތް ކަމުގެ މައްސަލަ އިދިކޮޅުން މަޖިލީހަށް ވެއްދުމާއެކު އެމްޑީޕީ މެމްބަރުންގެ ރާގު މުޅިން ބަދަލުވި އެވެ. އިމްރާނުގެ އިތުބާރާ ގުޅިގެން އެމްޑީޕީ މެމްބަރުންގެ ފަރާތުން ފެނިގެން ދިޔައީ ވަރަށް ހެއްވާ ކަމެކެވެ.\nއިމްރާންގެ އިތުބާރު ނެތް ކަމަށް ހުށަހެޅީ ސަފާރީއެއްގައި ކެންޔާ އަންހެނަކަށް ޖިންސީ ގޯނާ އާއި ފުރައްސާރަކުރި މައްސަލައިގައި އިމްރާން ދެއްކެވި ވާހަކަތަކާއި ގުޅިގެންނާއި، މަޖިލީހުގައި އިތުރުފުޅު ހައްދަވާފައިވާ ކަމަށް ތުހުމަތުކޮށެވެ.\nއެ މައްސަލައިގައި މިނިސްޓަރު އިމްރާންގެ ދިފާއުގައި އެމްޑީޕީން ދިފާއަށް އެތުރުލީ ވަރަށް ރަނގަޅަށެވެ. ޖިންސީ ގޯނާ މައްސަލައިގައި އިމްރާން ދެއްކެވި ވާހަކައަކީ ކުޑައިމީސް ބަހަކަށް ވާނަމަ، އެކަމަށްޓަކައި ހުދު އެމްޑީޕީ މެމްބަރުން މައާފަށް އެދިވަޑައިގަތެވެ. އަދި މިނިސްޓަރަށް ފުރިހަމަ އިތުބާރު އޮތް ކަމަށް ވިދާޅުވި އެވެ.\nއިމްރާން ވަކިކުރަން ޖެހޭކަމަށް ކުރިން ވިދާޅުވި ދޮންބިލެތް ހޯމަ ދުވަހުގެ ޖަލްސާގައި ވިދާޅުވީ، މިނިސްޓަރުގެ އިތުބާރު ނެތް ކަމުގެ މައްސަލަ މަޖިލީހަށް ވެއްދީ ސަލަފު ޖަމިއްޔާއިން އަޑީގައި އޮވެ، ހަރުކަށި ފިކުރާ ދެކޮޅަށް ކުރާ މަސައްކަތް ހުއްޓުވަން ކަމަށެވެ. އެ ނޫން ބޭނުމެއްގައި އެ މައްސަލަ ހުށަހެޅި ނަމަ އިމްރާންގެ އިތުބާރު ނެތް ކަމަށް ވޯޓު ދެއްވާނެ ކަމަށް ވެސް ވިދާޅުވި އެވެ. އެންމެފަހުން ވޯޓު ދެއްވީ ވެސް އިތުބާރު އޮތް ކަމަށެވެ.\nއިމްރާންގެ އިތުބާރު ނެތް ކަމަށް އިދިކޮޅުން ހުށަހެޅި މައްސަލަތަކަށް އެމްޑީޕީ މެމްބަރުން ވާހަކައެއް ނުދައްކަވަ އެވެ. އެމައްސަލަތަކުގައި އިމްރާން ކަން ކުރެއްވީ އިތުބާރު ގެއްލޭ ފަދަ ގޮތަކަށް ކަން ނުވަތަ ނޫން ކަން ވެސް ވިދާޅެއް ނުވެ އެވެ. އާންމު އުސޫލުން ހަރުކަށި ފިކުރުގެ ވާހަކަ ދެއްކުމަށްފަހު އެންމެ ފަހުން ނިންމީ އިމްރާންގެ އިތުބާރު އެބަ އޮތް ކަމަށެވެ.\nގަލޮޅު އުތުރު ދާއިރާގެ މައިކް ބޭނުންކޮށްގެން އަންހެނުންގެ ދިފާއުގައި ވާހަކަ ދައްކަވާނެ ކަމަށް ހަރު އަޑުން ވިދާޅުވި، މަޖިލީހުގެ ނައިބު ރައީސް އީވާ އަބްދުﷲ ވެސް ހޯމަ ދުވަހުގެ ބަހުސްގައި އެ މައިކް ބޭނުމެއް ނުކުރައްވަ އެވެ. ވޯޓު ވަގުތު ޖެހުމުން "ނޯ" ޖައްސަވާލައްވާފައި ނިންމަވާލެއްވީ އެވެ. އިމްރާނަށް އިތުބާރު އެބަ އޮތް ކަމަށް ވިދާޅުވީ އެވެ.\nސަފާރީ ކޭސްގައި ކަން ހިނގާދިޔަ ގޮތާމެދު ނުރުހުން ފާޅުކޮށް އެންމެ ހަރު އަޑުން ވަކާލާތު ކުރެއްވި، އަދި ހަމައެކަނި ސޯޝަލް މީޑިއާގައި ވާހަކަދައްކަވާ ބޭފުޅެއްގެ ގޮތުގައި ގިނަ ބަޔަކު ގަބޫލުކުރާ ގަލޮޅު ދެކުނު ދާއިރާގެ މެމްބަރު މީކާއިލް އަހްމަދު ނަސީމް ހޯމަ ދުވަހު ތަޅުމުން ނުފެނެ އެވެ.\nމިނިސްޓަރުގެ އިތުބާރު ނެތް ކަމަށް ވިދާޅުވީ ހަމައެކަނި އެމްޑީީޕީ މެމްބަރަކީ ކަނޑިތީމު ދާއިރާގެ މެމްބަރު އަބްދުﷲ ޝަހީމް އަބްދުލް ހަކީމް އެވެ.\nޝަހީމް ވިދާޅުވީ އޭނާ ތަމްސީލުކުރައްވާ ދާއިރާގެ ރަށްތަކުގައި ހުރި މައްސަލަތަކުގެ ވާހަކަ އެތައް ފަހަރެއްގެ މަތިން މިނިސްޓަރަށް ދެންނެވި ނަމަވެސް، އެ ޝަކުވާތައް އަޑުއައްސަވާފައި ނުވާކަމަށެވެ. އަދި ކަންކަން ރަނގަޅުކުރަން އިމްރާން މަސައްކަތް ނުކުރައްވާ ކަމަށް ވެސް ވިދާޅުވި އެވެ.\nއިމްރާނަށް އިތުބާރު ނެތް ނަމަވެސް، ޕާޓީ އިސްކުރައްވައި މައްސަލައިގައި ވޯޓެއް ނުދެއްވަ އެވެ. ސިޔާސީ ބޭނުމަށް، އިމްރާނަށާއި ސަރުކާރަށް އިތުބާރު އޮތް ކަމަށް ވިދާޅުވާން ބޭނުންނުވީ ކަމަށް ވެދާނެ އެވެ.\nކަނޑިތީމު ދާއިރާގެ މެމްބަރު އަބްދުﷲ ޝަހީމް އަބްދުލް ހަކީމް -- ފޮޓޯ/ މަޖިލިސް\nއެ މެމްބަރުގެ އިތުރުން އެމްޑީޕީއަށް ނިސްބަތްވާ މަރަދޫ ދާއިރާގެ މެމްބަރު އިބްރާހިމް ޝަރީފް އާއި ފުވައްމުލަކު އުތުރު ދާއިރާގެ މެމްބަރު މުހައްމަދު ރަޝީދު، ވައިކަރަދޫ ދާއިރާގެ މެމްބަރު ހުސައިން ޒިޔާދު ވެސް ވޯޓު ނުދެއްވަ އެވެ.\nއެހެން އެމްޑީޕީ މެމްބަރުން ވިދާޅުވަމުން ގެންދެވީ، މިނިސްޓަރު އިމްރާންގެ ގާބިލުކަމުގެ ވާހަކަ އެވެ. ކުރައްވާ މަސައްކަތް ހަރުދަނާ ވާހަކަ އެވެ.\nނަމަވެސް އެމްޑީޕީ މެމްބަރުން ދައްކާ ވާހަކަ ފުުށުއަރަން ފެށީ ޖަލްސާއަށް ދެން ހުށަހެޅި މައްސަލައާއެކު އެވެ. ވައްކަންކުރުމާއި ފޭރުން އިތުރުވެ، ވައްކަން ކުރުމަށް މީހުން ރަހީނުކުރަމުން ދާތީ، އެކަމަށް އަވަސް ފިޔަވަޅު އެޅުމަށް ގޮވާލައި ފޭދޫ ދާއިރާގެ މެމްބަރު މުހައްމަދު ނިހާދު ހުށަހެޅުއްވި މައްސަލައާއެކު އެމްޑީޕީ މެމްބަރުން ގަބޫލުކުރަނީ ކޮން ގޮތެއްތޯ ސުވާލުއުފެދެން ފެށި އެވެ.\nއެ މައްސަލަ ހުށަހަޅުއްވައި ދެއްވަމުން ނިހާދު ވިދާޅުވީ ވައްކަން އާންމުވެ، އަނދެގެން އޮންނަ ކަނޑިކި ހެނދުނު އިރުއަރާއިރު އޮންނާނެ ކަމާމެދު ޝައްކު އުފެދޭ ހިސާބަށް ގައުމުގެ ހާލަތު ގޮސްފައިވާ ކަމަށެވެ. ލޯ ކުރިމަތީގައި ވައްކަން ކޮށްގެން ދާއިރުވެސް، ހެކި ނެތް ކަމަށް ބުނެ އެމީހުން ހައްޔަރުނުކުރެވި، ސުވާލު ނުކުރެވި އަނެއްކާވެސް މުޖުތަމައުއަށް ދޫވެގެން ދިއުން އާންމުވެފައިވާ ކަމަށެވެ. ނިހާދު ވިދާޅުވީ ވައްކަން ކުރަނީ އެކަން ކުރަން ލައިސެންސެއް ލިބިގެން ކަން ކުރާ އުސޫލުންކަމަށެވެ. އަދި އެކަމުގެ ސަބަބުން ރައްޔިތުން ބޮޑު ބިރުވެރިކަމެއްގެ ތެރެއަށް ވެއްޓިފައިވާ ކަމަށެވެ.\nފޭދޫ ދާއިރާގެ މެމްބަރު ނިހާދު -- ފޮޓޯ/ މަޖިލިސް\nވައްކަމާއި އެހެނިހެން ކުށްތައް އިންތިހާއަށް އިތުރުވެފައި ވަނީ މަސްތުވާތަކެތި އާންމުވެފައިވާތީ ކަމަށް މެމްބަރުން ވިދާޅުވި އެވެ. މަސްތުވާތަކެތީގެ މައްސަލައިގައި މެމްބަރުން ވިދާޅުވީ މަސްތުވާތަކެތީގެ ވަބާގައި ޖެހިފައި ތިބި މީހުން ރީހެބިލިޓޭޓް ކުރެވޭނެ ހަރުދަނާ ނިޒާމެއް ގާއިމުވެފައި ނެތް ކަމަށެވެ. އަދި ސެންޓަރަކަށް ވައްދާއިރަށް ފިލާ ކަމަށާއި އެކަން ވެސް ހައްލު ނުކުރެވޭ ކަމަށެވެ.\n"ޕޮލިސް ކޮމިޝަނަރަށް ގުޅަނީ، ފުލުހުންނަށް ގުޅަނީ. ހޯމް މިނިސްޓަރަށް ގުޅަނީ. ކަމާބެހޭ މުއައްސަސާތަކަށް ގުޅަނީ. ހައްލެއް ނުލިބޭ. މުޅި ގައުމު މިއޮތީ އެލާޓުގައި،" މެމްބަރު ނިހާދު ވިދާޅުވި އެވެ.\nސަރުކާރުން ގިނަ އަދަދެއްގެ ޑްރަގް އަތުލައި، މަސްތުވާތަކެއްޗާ ދެކޮޅަށް މަސައްކަތް ކުރި ނަމަވެސް މައްސަލަ ހައްލު ނުވާކަމަށް ނިހާދު ވިދާޅުވި އެވެ.\nމެމްބަރު ޝަހީމް ވަނީ މި މައްސަލައިގައި ވެސް ސަރުކާރަށް ފާޑުވިދާޅުވެފަ އެވެ. މެމްބަރު ޝަހީމް ވަނީ އޭނާ ތަމްސީލުކުރާ ފަސް ރަށުގެ މައްސަލަތަކާ ގުޅިގެން ހޯމް މިނިސްޓަރު އިމްރާން އަބްދުﷲ އާ މަޝްވަރާކުރުމަށް ކުރި މަސައްކަތުން އެއްވެސް ނަތީޖާއެއް ހާސިލުނުވާ ކަމަށާއި، އިމްރާނީ އަޑުއައްސަވާނެ ބޭފުޅެއް ވެސް ނޫންކަމަށް ވިދާޅުވެ މިނިސްޓަރަށް ވަރަށް ބޮޑަށް ފާޑުވިދާޅުވެފަ އެވެ.\nޝަހީމް ވިދާޅުވީ ށ. ފޭދޫގައި ދުވާލު މެންދުރު ވެސް ވަޅި ހިފައިގެން ގޭގެއަށް ވަދެ ބިރުދައްކަމުން އަންނަ ކަމަށާއި އެރަށުގައި ފުލުހުން ތިބޭގޮތް ހަދައިދިނުމަށް އެދި ކުރެވުނު އާދޭހުގެ އަދު މިނިސްޓަރަށް ނީވޭ ކަމަށެވެ.\n"މިއަދު އަޅުގަނޑުމެން ލަދުގަނޭ މެމްބަރެއްގެ ގޮތުގައި މިތާ ހުންނަން. މި ސަރުކާރަށް ތާއީދުކޮށްގެން އަޅުގަނޑުމެން ވާހަކަދައްކަން،" މެމްބަރު ވިދާޅުވި އެވެ.\nހިތަދޫ ދެކުނު ދާއިރާގެ މެމްބަރު އިބްރާހިމް ނާޒިލް ސުވާލުއުފެއްދެވީ މަސްތުވާތަކެއްޗާއި، މާރާމާރީއާއި ވައްކަމުގެ މައްސަލަތައް ހައްލުކުރަން ކުރެވެން ހުރި ހުރިހާ މަސައްކަތެއް ނުކޮށް ތިބޭތީ އެވެ.\nމެމްބަރު އެންމެ ބޮޑަށް ފާހަގަކުރެއްވީ މަސްދޯންޏެއް ހައިޖެކްކުރި މައްސަލައިގައި ކަން ހިނގާދިޔަގޮތެވެ. އެ މައްސަލައިގައި އިންސާފު ލިބުން ލަސްވާ ކަމެވެ. އަދި ކުރިއަށް އޮތް ތަނުގައި ވެސް އިންސާފު ލިބޭނެ ކަމަށް ގަބޫލުކުރެވޭ ހިސާބަށް ވެސް މަސައްކަތް ނުދާ ކަމުގެ ޝަކުވާ އެވެ.\n"އަޅުގަނޑުމެން މި ސަރުކާރު އައީ އަމާން ޖީލެއް، އަމާން ވެށްޓެއް ހޯދައިދޭން ރައްޔިތުންނަށް ވައުދުވެފަ. އަޅުގަނޑުމެން މިކަން ކުރަން އެބަޖެހޭ. މި މަޖިލީހުން ކުރެވެން އޮތް ހުރިހާ މަސައްކަތެއް ކުރަން ޖެހޭ،" މެމްބަރު ވިދާޅުވި އެވެ.\nކެނދިކުޅުދޫ ދާއިރާގެ މެމްބަރު އަހުމަދު އީސާ ވެސް ވިދާޅުވާ މަސްތުވާތަކެއްޗާއި ގުޅުންހުރި ކުށްތައް ރާއްޖޭގެ އެކި ކަންކޮޅުތަކުގައި ބާރަށް ފެތުރެމުން އަންނަ ކަމަށެވެ. އަދި އާބާދީ ބޮޑެތި ހިސާބުތަކުގައި ކޮންޓްރޯލް ނުކުރެވޭ ހިސާބަށް ކަންކަން ގޮސްފައިވާ ކަމަށެވެ.\nއީސަ ވަނީ އަތޮޅުތެރޭގައި ފުލުހުން ތަރުތީބުވެފައިވާ ގޮތާ މެދު ވެސް ސުވާލު އުފައްދަވައިފަ އެވެ. އަދި ތަކުރާރުކޮށް ކުށް ކުރާ މީހުން ހުއްޓުވަން ފުލުހުން ނުކުޅެދިފައިވާކަން ސާބިތުކޮށްދިނުމަށް ގިނަ މިސާލުތަކެއް ވެސް ޖެއްސެވި އެވެ. އަދި ފުލުހުންނަށް ކަންކަން ނުކުރެވިގެން އުޅެނީ ބަޖެޓު ނެތިގެން ކަމަށް ވާނަމަ، ކެނދިކުޅުދޫއަށް ކަނޑައަޅާފައި އޮތް މުޅި ބަޖެޓު ފުލުހުންނަށް ދީގެން ވެސް މައްސަލަތައް ހައްލުކޮށްދިނުމަށް އާދޭސް ދެންނެވި އެވެ.\n"އެ ބޭފުޅުން ވިދާޅުވިހާ ގާނޫނެއް ހަދައިގެން އަޅުގަނޑުމެން މިތިބީ. ކޮން ގާނޫނެއް، ކޮން ގާނޫނީ ބާރުވެރިކަމެއް ތިބޭފުޅުންނަށް އަޅުގަނޑުމެން ނުދީގެންތޯ އަޅުގަނޑުމެންގެ ދާއިރާގެ ރައްޔިތުން އެމީހުންގެ ދަރިންނަށް ކޮން އިރަކުތޯ ހަކުރު ބޯން ފަށަނީ؟ އެ ސުވާލުގެ ބިރުވެރިކަމުގައި ރޭގަނޑު ނުނިދާ އެތިބީ. އަޅުގަނޑު ބޭނުން މި ކަންކަން ސާފުކުރަން. އަޅުގަނޑު ބޭނުން މި މަޖިލިސް މެދުވެރިކޮށް ކޮމިޝަނަރ އޮފް ޕޮލިސް އާއި ހޯމް މިނިސްޓަރު ލައްވައި މިކަންތައްތައް އަޅުގަނޑުމެންނަށް ސާފުކޮށްދިނުން،" މެމްބަރު ވިދާޅުވި އެވެ.\nގުރައިދޫ ދާއިރާގެ މެމްބަރު އިބްރާހިމް ރިޒާ ވިދާޅުވީ ކުށްކުރުމާއި އިޖުތިމާއީ މައްސަލަތައް އެތައް ގުނައެއް އިތުރުވެގެން ގޮސްފައި ވަނީ ފުލުހުންނާއި ހޯމް މިނިސްޓްރީ އާއި އެހެނިހެން މުއައްސަސާތައް ހަރުދަނާ ނޫންވީމަ އެވެ.\n"އެމްޑީޕީގެ މެމްބަރުންނަށް ގަބޫލުކުރެވޭ ފަހަކަށް އައިސް ވަރަށް ބޮޑަށް މާލެ އާއި ރާއްޖޭގެ އެކި ކަންކޮޅުތަކުގައި ވައްކަމާއި، ޓެކުމާއި، ފޭރުމާއި، ހިޔާނާތާއި، މަސްތުވާތަކެތި ބޭނުންކުރުމާއި އެކި ބާވަތްތަކުގެ ކުށްތައް ކުރަމުންދާކަމާއި، އެކުށްތަކަށް އަދި އިންސާފެއް ނުލިބޭކަމާއި، އަދި އެކަންތައްތައް ރަނގަޅަށް ނުބެލޭކަން،" ރިޒާ ވިދާޅުވި އެވެ.\nމި ހުރިހާ ޝަކުވާއަކާއި ކަންބޮޑުވުމެއް ގޮސް މި ގުޅެނީ ފުލުހުންގެ އެންމެ އިސް މީހެއްގެ ގޮތުގައި ހުންނެވި ހޯމް މިނިސްޓަރު އިމްރާން އަބްދުﷲ އާއެވެ. އެ މައްސަލައަށް ބަހުސްކުރެއްވުމުގެ ކުޑައިރުކޮޅެއް ކުރިން އެމްޑީޕީ މެމްބަރުން ވަނީ އިމްރާނަށް ތައުރީފު ކުރައްވައިފަ އެވެ. ކުރައްވާ މަސައްކަތަށް އަތްތިލަބަޑި ޖައްސަވައިފަ އެވެ. އިތުބާރު އޮތް ކަމަށް ވިދާޅުވެފަ އެވެ.\nނަމަވެސް ގާނޫނުތައް ހަދައިދީގެން ވެސް ހައްލު ނުކުރެވި، އެއްވެސް ސަމާލުކަމެއް ނުދެވި ހުރި ބޮޑެތި މައްސަލަތަކެއް ވެސް ފާހަގަކުރެއްވީ ހަމަ އެމްޑީޕީ މެމްބަރުންނެވެ. ކުށްކުރުން އިތުރުވާކަމާއި، އެކަންކަން ނުބެލޭ ކަމަށް ވެސް ވިދާޅުވީ ހަމަ އެމްޑީޕީ މެމްބަރުންނެވެ.\nކުށްކުރުން އިންތިހާއަށް އިތުރުވެ، ލައިގެން އޮންނަ ކަނޑިކި ވަގަށް ނަގާފާނެ ކަމަށް ލޮލުފިޔައެއް ޖަހަން ނުކެރޭ ހިސާބަށް ކަންކަން މިދަނީ ކޮން މިނިސްޓަރީއެއްގެ ޒިންމާއިން ކައްސާލައިގެން ހެއްޔެވެ؟ އެކަންކަން ހަމައަކަށް އަޅުވަން އެންމެ އިސް މީހެއްގެ ގޮތުގައި ހުންނެވީ ކޮން ބޭފުޅެއް ހެއްޔެވެ؟ އެހެންކަމުން އެމްޑީޕީ މެމްބަރުން ވިދާޅުވާން މި އުޅުއްވަނީ ކީކޭ ހެއްޔެވެ؟\nއެމްޑީޕީން ދެ ފަހަރު ދެގޮތަށް ވާހަކަދައްކަނީ ރައްޔިތުންނަށް ކޮން ކަމެއް އޮޅުވާލަންތޯ އިދިކޮޅުން ވެސް ސުވާލު އުފެއްދި އެވެ. އަދި އެމްޑީޕީގެ ވަރުގަދަ މެޖޯރިޓީއަށް މަޖުބޫރީ ހާލަތެއް އޮތީތޯ ވެސް ސުވާލު އުފެއްދި އެވެ.\n"ކީކޭތޯ މި ކިޔަނީ؟ ކޮބައިތޯ، ކޮން މަޖުބޫރު ކަމެއްތޯ އެ ބޭފުޅުންނަށް އޮތީ، މިއަދުގެ ހޯމް މިނިސްޓަރުގެ އިތުބާރު އޮތް ކަމަށް، އެގޮތަށް ވޯޓު ދެއްވަން ނުވަތަ އެގޮތަށް ގަބޫލުކުރައްވަނީ؟ އަޅުގަނޑުމެން އެބަޖެހޭ، ރައްޔިތުން އެބަޖެހޭ މިކަން ތަހުގީގުކުރަން،" ނައިފަރު ދާއިރާގެ މެމްބަރު އަހްމަދު ޝިޔާމް ވިދާޅުވި އެވެ.\nމަޑުއްވަރީ ދާއިރާގެ މެމްބަރު އާދަމް ޝަރީފް އުމަރު ވިދާޅުވީ އެ މައްސަލަ މަޖިލީހަށް ވެއްދީ، އެމްޑީޕީގެ ބައެއް މެމްބަރުން ވެސް ތާއީދުކުރައްވާނެ ކަމުގެ ޔަގީންކަން ދެއްވުމުންނެވެ.\n"އެހެން ނަމަވެސް، އަޅުގަނޑުމެންނަށް މިއަދު ފާހަގަ ކުރެވިގެން މި ދިޔައީ އަޅުގަނޑުމެން ހީކުރި ގޮތާ ތަންކޮޅެއް ތަފާތު ގޮތަކަށް،" މެމްބަރު ވިދާޅުވި އެވެ.\nއާދަމް ޝަރީފް ވިދާޅުވީ އިދިކޮޅުން އެ މައްސަލަ މަޖިލީހަށް ވެއްދީ ގައުމަށް ހެޔޮ އެދޭތީ ކަމަށެވެ. ނަމަވެސް އެމްޑީޕީން އިމްރާނަށް ތާއީދު އޮތް ކަމަށް ވިދާޅުވާތީ ކަންބޮޑުވާ ކަމަށެވެ.\n"ކޮންމެވެސް ސަބަބަކާހުރެ، ވަކިނުވެވޭވަރުގެ ގުޅުމެއް އޮވެގެން ކަމަށް ވިޔަސް، ކޮންމެވެސް ސަބަބަކާ ހުރެ އެމްޑީޕީއަށް މިއަދް ޝައިޚް އިމްރާން ވަކިކުރެވެން ނެތުނީމަ ބެހެއްޓެވި ކަމުގައި ވިޔަސް ވެސް އަދި މި މަޖިލީހުން ޝައިޚް އިމްރާން ވަކިކުރާނެ ދުވަސް ފެންނާނެ،" މެމްބަރު ވިދާޅުވި އެވެ.\nމި ސަރުކާރަށް ދެ އަހަރު ވެގެން ދިޔައިރު، މިނިސްޓަރުން ވަނީ ބަދަލުވެފައެވެ. އަދި މިހާރުވެސް ކޮމިޔުނިކޭޝަން ސައިންސް އެންޑް ޓެކްނޮލަޖީ މިނިސްޓަރު މުހައްމަދު މަލީހް ޖަމާލްގެ އިތުބާރު ނެތްކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު އަރިހުގައި ދަންނަވަން އެމްޑީޕީ ޕާލިމެންޓްރީ ގުރޫޕުން ވަނީ ފާސްކޮށްފަ އެވެ.\nމަލީހުގެ އިތުބާރު ނެތްކަމުގެ މައްސަލަ އެމްޑީޕީ ޕީޖީ ގުރޫޕަށް ހުށަހެޅީ ޓެލެކޮމިއުނޭޝަން ގާނޫނުގައި ބުނާ ކޮމިއުނިކޭޝަންސް އޮތޯރިޓީ އިން ހަދަންޖެހޭ އެއްވެސް ގަވައިދެއް، މަގާމުގައި ދެ އަހަރު ވީއިރުވެސް ހައްދަވާފައި ނުވާ ކަމަށް ބުނެއެވެ.\nއަދި އެ ގަވައިދުތަައް ހެދުމަށް މިނިސްޓަރާއި މިނިސްޓްރީގެ ސިޔާސީ މަގާމުތަކުގައި ތިބި ފަރާތްތަކާއި މުވައްޒަފުން ކުރި މަސައްކަތަށް ސީދާ މިނިސްޓަރު ހުރަސް އަޅުއްވާފައިވާކަން ސާފުވާ ކަމަށް އެމައްސަލާގައި ބުނެފައިވެ އެވެ.\nމިފަދަ ސަބަބުތަކެއް ދައްކައި މަލީހުގެ މައްސަލަ އެމްޑީޕީން ކުރިއަށް ގެންދަން ނިންމީ ސަރުކާރު ހިންގަން ވީ ގޮތް ރައްޔިތުންގެ މަޖިލީހަށް ނޭނގޭނެ ކަމަށާއި އަދި ބަރުލަމާނީ ނިޒާމެއް ނުގެނެވޭނެ ކަމަށް ބުނެ މިނިސްޓަރު މަލީހް މަޖިލީހަށް ވަރަށް ބޮޑަށް ފާޑުވިދާޅުވި ދަނޑިވަޅެއްގަ އެވެ. އެހެންކަމުން މަލީހު ވަކިކުރަން އުޅެނީ ކޮންމެހެން މަސައްކަތް ނުކުރައްވާތީ ކަމަށް ގަބޫލުކުރަން ގިނަ ބަޔަކު ދެކޮޅެވެ. މަސައްކަތް ނުކޮށްގެން މިނިސްޓަރު ވަކިކުރާނެ ނަމަ، މަލީހު މަގާމުން ވަކި ކުރާނެތީ މިހާރު އެތައް ދުވަހެއް ވެއްޖެ ކަމަށް ގިނަ ބަޔަކު އަންނަނީ ބުނަމުންނެވެ.\nނަމަވެސް އިމްރާންގެ މެންޑޭޓުގެ ދަށަށް ދާ ގިނަ ކަންކަމެއް ނުކުރެވުމުގެ ސަބަބުން ގައުމުގެ އިޖުތިމާއީ ފޭރާން ވީދި، ގައުމު ބޮޑު ނާމާންކަމެއްގެ ތެރެއަށް ވެއްޓިފައިވާ ކަމަށް ވެސް ވިދާޅުވީ އެމްޑީޕީ މެމްބަރުންނެވެ. އެ ހުރިހާ ފެއިލްވުމަކާ އެކުވެސް އިމްރާނަށް އިތުބާރު އޮތް ކަމަށް ވެސް ނިންމީ އެމްޑީޕީ މެމްބަރުންނެވެ. އެހެންކަމުން މިނިސްޓަރުން ވަކި ކުރުމުގައި އެމްޑީޕީގެ އިހްލާސްތެރިކަން އޮތް މިންވަރާ މެދު ރައްޔިތުން އަންނަނީ ސުވާލު އުފައްދަމުންނެވެ.


Sharuee Dhaairaa Islaah Kuran Ehme Rangalhu Masahkatheh Kuree Yameen - Adam Shareef - Vaguthu\nކޮވިޑް-19: މާލޭގެ ހާލަތު ގޯސްވުމާއި ދިމާއަށް - 18 ގަޑިއިރު ކުރިން\nޝަރުޢީ ދާއިރާ އިސްލާހް ކުރަން އެންމެ ރަނގަޅު މަސައްކަތެއް ކުރީ ޔާމީން – އާދަމް ޝަރީފް\nޝަރުޢީ ދާއިރާ އިސްލާހް ކުރަން އެންމެ ރަނގަޅު މަސައްކަތެއް ކުރެއްވީ ކުރީގެ ރައީސް އަބްދުﷲ ޔާމީން ކަމަށް މަޑުއްވަރީ ދާއިރާގެ މެންބަރު އާދަމް ޝަރީފް އުމަރު ވިދާޅުވެއްޖެއެވެ.\nޔާމީންގެ ވެރިކަމުގައި ޑިފެންސް މިނިސްޓަރުކަން ވެސް ކުރެއްވި އާދަމް ޝަރީފް މިހެން ވިދާޅުވީ ސުޕްރީމް ކޯޓުގެ ފަނޑިޔާރު އަބްދުﷲ ދީދީ ފަނޑިޔާރުކަމުން ވަކިކުރުމަށް މަޖިލީހަށް ހުށަހަޅާފައިވާ މައްސަލަ އާއި ބެހޭ ގޮތުން މިއަދު ވާހަކަފުޅު ދައްކަވަމުންނެވެ.\n"ޖުޑިޝަރީގެ ކަންކަން އިސްލާހް ކުރަން އެންމެ ސާބިތުކަމާއި އެކު މަސައްކަތް ފެއްޓެވި ބޭފުޅަކީ ރައީސް ޔާމީން. ޖުޑިޝަރީގައި ހިނގާދިޔަ ތަފާތު ކަންތައްތަކާއި އެކުގައި ސުޕްރީމް ކޯޓަށް ބަދަލެއް ގެނައުމަށްޓަކައި އެންމެ ރަނގަޅަށް ފިޔަވަޅެއް އެޅުއްވި ބޭފުޅަކީ ރައީސް ޔާމީން." އާދަމް ޝަރީފް ވިދާޅުވިއެވެ.\nޝަރުޢީ ދާއިރާ ރަނގަޅު ކުރައްވަން އެންމެ ރަނގަޅު މަސައްކަތެއް ކުރެއްވީ ޔާމީން ކަމަށް އާދަމް ޝަރީފް ވިދާޅުވުމުން އެމްޑީޕީއަށް ނިސްބަތްވާ މަކުނުދޫ ދާއިރާގެ މެންބަރު މުހައްމަދު ރާއީ ވަނީ ނިޒާމީ ނުކުތާއެއް ނަންގަވާ އާދަމް ޝަރީފް ހުންނެވީ ހަމަހޭގައިތޯ ސުވާލު ކުރައްވާފައެވެ.\nމަޖިލީހުގެ ރިޔާސަތުގައި އިންނެވި އީވާ އަބްދުﷲ ވިދާޅުވީ މިހަފްތާގައި މަޖިލިސް ޤަވައިދަށް ގެނައި އިސްލާހް ބުނާ ގޮތުން މަޖިލީހުގައި ކޮންމެހެން ދައްކަން ޖެހޭނީ ސާބިތުހިފޭ ވާހަކަތަކެއް ނޫން ކަމަށާއި އެހެންކަމުން ރާއީ ފާހަގަ ކުރެއްވީ ނިޒާމީ މައްސަލައެއް ކަމަށް ބަލައި ގަނެވެން ނެތް ކަމަށެވެ.\nއާދަމް ޝަރީފް ވިދާޅުވީ ކޯޓުތަކުގައި އޮތީ ބޮޑެތި މީހުންނަށް ބޮޑުކޮށް ކަމަށާއި ބައެއް ޝަރީޢަތްތައް ކުރިއަށް ދަނީ ފަޓާސް ބަރިއެއްހެން ކަމަށެވެ. ޔާމީންގެ ޝަރީޢަތް ވަރަށް ބާރަށް ކުރިއަށްދާއިރު އެހެން ބައެއް މައްސަލަތައް ކުރިއަށް ނުދާކަމަށް އޭނާ ވިދާޅުވިއެވެ.\nއާދަމް ޝަރީފް ވިދާޅުވީ ޝަރުއީ ދާއިރާގައި މައްސަލަތައް އެބަހުރި ކަމަށާއި އެކަންކަން އިސްލާހް ކުރަން ޖެހޭ ކަމަށެވެ.\nއޮގަސްޓް 28, 2019 14:31\nއާދަމް ޝަރީފްގ ަޔަށް މަޖިލިސްތެރޭން މަކުނެއް އަރައިގަތީއޭ!؟ ވައްތަރުވައްތަރު ޖަނަވާރު އުޅޭ ތަނެކޭ ބުނާތީ އިވޭ. އެހެންތާ މިވީ.\nއޮގަސްޓް 28, 2019 15:54\nކަލޭވެސް މޮޔަނުގޮވާ ހުރެވޭތޯ ބަލާ ! ޔާމީނު ޝަރުޢީ ދާއިރާއަށް ހަދާފަހުރި ގޮތްގޮތް ކަލެއްަށްވެސް އޮޅުން ފިލާވަރަށް ތިލަކޮށްދޭނަން ! އެހާހިސާބަށް ދާއިރު ކަލޭވެސް އޮންނާނީ ޖަލުގަ !\nއޮގަސްޓް 28, 2019 19:18\nއެއީ ޓިނު ބަދަލުކުރެއްވުން ތޯ، ތިހެން ބުނީމަވެސް ޝަރުޢީ ދާއިރާ ރ. ޔާމިން ގޮވިއަޑު އިވުނު، އެކަމު ތިބުނީ އިސްލާހުކުރިވާހަކަ .... މިހާރު އޮޅިއްޖެ.


Nora Ge Neshun Fenna Aa Lava Eh Maadhamaa Nerenee - Vaguthu\nނޯރާގެ ނެށުން ފެންނަ އާ ލަވައެއް މާދަމާ ނެރެނީ\nނެށުމުގެ ދާއިރާގައި އެފަދަ ދެ ވަނަ އެއް ނުވާ، އިންޑިއާގެ މަޝްހޫރު ނެށުންތެރިޔާ ނޯރާ ފަތޭހީގެ ނެށުން ފެނިގެންދާ އާ ލަވައެއް މާދަމާ ނެރެން ނިންމައިފިއެވެ. ޗޯރް ދެންގޭގެ ނަމުގައި ނޯރާ ފެނިގެންދާ ވީޑިއޯ ލަވައިގެ ޓީޒާ މިހާރު ވަނީ އޭނާގެ ފޭނުންނަށް ދައްކާލައިފައެވެ.\n"ދިލްބަރް ދިލްބަރް" އިން މަޝްހޫރުވެގެން ދިޔަ މޮޅު ނެށުންތެރިޔާ ނޯރާ އަށް އެތައް ބަޔަކު ހިތްކިޔަމުންދާ އިރު އޭނާގެ އިތުރު ފެނިލުމެއްގެ އިންތިޒާރުގައި އެތައް ބަޔަކު އެބަ ތިއްބެވެ.\nނޯރާ އޭނާގެ އިންސްޓަގްރާމް މެދުވެރިކޮށް އޭނާ ފެނިގެން ދާނެ ވީޑިއޯ ލަވައިގެ ޓީޒާ ދައްކާލައިފައި ވާއިރު އޭނާ ފެނިގެން ދަނީ ރަތް ކުލައިގެ ހެދުމެއްގައި ނަށަން ހުއްޓައެވެ. މި ލަވަ ކޮމްޕޯޒް ކޮށްފައި ވަނީ ސަޗޭތް އާއި ޕަރަމްޕާރާއެވެ.\nނޯރާގެ މި ޕޯސްޓުތަކަށް އެތައް ލައްކަ ބަޔަކު ލައިކްކޮށް ކޮމެންޓު ކުރަމުންދާ އިރު އޭނާގެ ފޭނުން ދަނީ ލަވް އިމޯޖީ އާއި އަލިފާން އިމޯޖީގެ ސްޓިކާތައް ފޮނުވަމުންނެވެ.\nހިތްގައިމު އެތައް ލަވައަކުން ފެނިގެން ގޮސްފައިވާ ނޯރާ ނަށާފައިވާ ލަވަތަކުގެ ތެރޭގައި "ދިލްބަރް ދިލްބަރް"، "އޯ ސަކި ސަކި"، "ހާޔޭ ގަރްމީ" ފަދަ ލަވަތައް ހިމެނެއެވެ. އެންމެ ފަހުން ނޯރާ ފެނިގެން ދިޔައީ ބަޗް މެރީ ރާނީ ގެ މިއުޒިކް ވީޑިޔޯ އިންނެވެ.\nޢެހެންތަ ހާދަފަށް ކަލޭ ތިލަވައިގަ ބައްދައިގެންއޮވެގެން އާހިރަތަށްދާނީތަ


ލޯ ރިޕޯޓް ޑޭޓާބޭސް\nލޯ ރިޕޯޓް ޑޭޓާބޭހަކީ، ދިވެހިރާއްޖޭގެ ޤާނޫނުއަސާސީއާއި ޤާނޫނުތަކާއި ޤަވާއިދުތައް އަދި ޤަރާރުތަކާއި އުޞޫލުތަކާއި ޝަރުޢީ ނިންމުތައް އެއްތަން ކުރެވިފައިވާ ޑޭޓާބޭހެކެވެ. މި ޑޭޓާބޭހުގައި ޤާނޫނާ ޤަވާއިދުތަކާ ޙަލާދީ، ދިވެހިރާއްޖޭގެ ސުޕްރީމް ކޯޓާއި ހައިކޯޓުތަކުން ކޮށްފައިވާ ޙުކުމްތައް ފެންނަން ހުންނާނެއެވެ.\nއެއް ޕްލެޓްފޯމަކުން ކޭސް ރިޕޯޓްތައް ހޯއްދެވުމަށް\nމި ޑޭޓާބޭހުގައި ޤާނޫނުތައް އެއްތަންކޮށްފައިވަނީ ގިންތިކޮށްގެންނެވެ. ކޮންމެ ގިންތިއެއްގައިވެސް އެ ގިންތިއެއްގައި ހިމެނޭ ޤާނޫނުތައް ލިސްޓްކޮށްފައިވާނެއެވެ. ކޮންމެ ޤާނޫނެއްވެސް ފެނިގެންދާއިރު، އެ ޤާނޫނަށް އިޞްލާޙެއް އައިސްފައިވާނަމަ، އެ އިޞްލާޙެއް އައިސްފައިވާކަން، ވާތްފަރާތުގެ މަތީގައިވާ "އިތުރު މައުލޫމާތު" ލިންކްއިން ހައިލައިޓްވެފައި ހުންނާނެއެވެ.\nމި ޑޭޓާބޭހުގެ ލޯ ރިޕޯޓިންގ ސްކްރީންތައް ބަހާލަފައިވަނީ ފަސް ބަޔަކަށެވެ. އެއީ ޤާނޫނު، ޤަވާއިދު، އުސޫލު، ޤަރާރު އަދި ޝަރުޢީ ހުކުމެވެ. ކޮންމެ ސްކްރީނެއްވެސް ފަރުމާ ކުރެވިފައިވާނީ އެ ސްކްރީނެއްގައި ހިމެނޭ ގިންތިއެއްގައި އެކުލެވޭ ބައިތައް ފިލްޓަރ ކުރެއްވޭ ގޮތަށް، އަދި އިތުރު ސްކްރީނަކަށް ނުގޮސް ޕީޑީއެފް ބައްލަވާ ލެއްވޭ ގޮތަށެވެ. ބޭނުންފުޅު ނަމަ ޕީޑީއެފް ޑައުންލޯޑުވެސް ކުރެއްވިދާނެއެވެ. އަދި އިސްލާޙުތަކާއި އެއަށް ޙަވާލާދީ ކޮށްފައިވާ ޝަރުޢީ ޙުކުމްތައްވެސް އިތުރު ސްކްރީނަކަށް ނުގޮސް ބައްލަވާލެއްވޭނެއެވެ.\nމިއީ، މޯލްޑިވްސް ލޯ ރިޕޯޓް ޑޭޓާބޭހުގެ ބީޓާ ވާޜަނާއެކު3ވަނަ ވާޜަންއެވެ. މި ޑޭޓާބޭހަކީ ހަފްތާއަކު ކޮންމެ މަސައްކަތު ދުވަހަކު، އެދުވަހަކަށް ލިބޭ މައުލޫމާތުގެ އަލީގައި އަޕްޑޭޓް ކުރެވެމުންދާނެ ޑޭޓާބޭހެކެވެ. މި ޑޭޓާބޭސް ޑިވެލޮޕްކޮށް ބަލަހައްޓަނީ، ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުންނެވެ.\nމޯލްޑިވްސް ލޯ ރިޕޯޓް ޑޭޓާބޭސް އަޕްޑޭޓްކޮށް ބެލެހެއްޓުމުގައި، ފަނޑިޔާރުންނާއި، ލީގަލް ފްރެޓަރނިޓީއާއި، ޤާނޫނީ ރޮނގުން ތައުލީމް ޙާސިލްކުރާ ދަރިވަރުންގެ ބިނާކުރެނިވި ޚިޔާލުތަކަށް ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަނުން އަބަދުވެސް މަރުޙަބާ ކިޔާނޭ ކަމުގައި ދަންނަވަމެވެ.\nއުއްތަމަ ފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު\nޤާނޫނާއި އުސޫލުތަކާއި ރެކޯޑު ތަކަކީ ކަންކަން ނިންމުމުގައި އެންމެ މުހިއްމު އެއް މަސްދަރު. ރެކޯޑްތަކާއި ނިންމުންތައް އަޅުގަނޑުމެން ހާމަކުރަނީ އިންފޮމޭޝަން ޓެކްނޮލޮޖީގެ ޒަރީޢާއިން. ކޯޓުތަކުގެ ޤަޟިއްޔާ ނިމުނު ގޮތުގެ ލޯ ރިޕޯޓުތަކަކީ، ޝަރުޢީ ނިންމުންތައް ނިންމުމުގައި ސަވާބިޤުތަކެއް. ކަންކަން އެއްގޮތް ކުރުމަށް، ސަވާބިޤުތައް އާންމުކޮށް ލިބެން ހުންނަން ޖެހޭ.\nCopyright 2016 ICT Division, Department of Judicial Administration


BREAKING NEWS: Male' In 26 Meehunnai Eku Jumla 127 Meehun Fassivejje - Vaguthu\nމާލެ އިން 26 މީހުންނާއިއެކު ޖުމްލަ 127 މީހުން ފައްސިވެއްޖެ\nމާލެ އިން އިތުރު 26 މީހުންނާއިއެކު ރާއްޖެ އިން ޖުމްލަ 127 މީހުން މިއަދު ކޮވިޑް-19 އަށް ފައްސިވެއްޖެއެވެ.\nމިއަދު އަތޮޅުތެރޭގެ މީހުން ދިރިއުޅޭ ރަށްތަކުން 79 މީހުން ފައްސިވިއެވެ. އަދި ރިސޯޓްތަކުން އިތުރު ހަމީހުންނާއި ހަދަމުންދާ ރިސޯޓްތަކުން ތިން މީހުންނާއި އިންޑަސްޓްރިއަލް މަސައްކަތް ކުރާ ރަށްތަކުން 13 މީހުން މިއަދު ފައްސިވިއެވެ.\nމިއަދު 4641 މީހަކު ކޮވިޑަށް ޓެސްޓް ކުރިއެވެ. މިއަދު ޓެސްޓް ކުރި މީހުންގެ ތެރެއިން ކޮވިޑަށް ފައްސިވީ %2.74 މީހުންނެވެ.\nމިއަދު ކޮވިޑުން ރަނގަޅުވީ 39 މީހުންނެވެ. މިހާރު ކޮވިޑް ޖެހިފައި ތިބީ 3227 މީހުންނަށެވެ. އޭގެތެރެއިން ހޮސްޕިޓަލްގައި އެޑްމިޓް ކޮށްގެން 21 މީހަކަށް އަންނަނީ ފަރުވާ ދެމުންނެވެ.


Gaanoonu hingumuge falsafaa Raees Yameen dhaney: Dr. Shaheem | Mihaaru\nފޮނަދޫން ރައީސް ޔާމީނަށް އޮތް ތާއީދު ދައްކާލުމަށް ލާމު ލިންކް ރޯޑުގައި ޝަހީމް އިސްވެ ބޭއްވި ސައިކަލުބުރު އިއްޔެ ނިންމާލުމަށްފަހު ކުރެވުނު ހާއްސަ ދުއާގައި ޝަހީމް ބައިވެރިވެ ވަޑައިގަންނަވަނީ.---ފޮޓޯ: ޝަހީމްގެ ފޭސްބުކް ޕޭޖް\n29 އޯގަސްޓް 2018 - 14:53 41 comments\nއަންނަ މަހު 23 ގައި އޮންނަ ރިޔާސީ އިންތިޚާބުގެ ކެމްޕެއިނަށް ލ. ފޮނަދޫ ރައްޔިތުންނާ ބައްދަލު ކުރައްވައި ޝަހީމް ވިދާޅުވީ ރާއްޖޭގެ ވެރިކަމުގައި ހުންނަން ޖެހޭނީ ވަރަށް ގަޓު، ތަޖުރިބާ ހުރި ރައީސެއް ކަމަށެވެ. ރައީސް ޔާމީނަކީ، ވަޒީރުކަމާއި ރައްޔިތުންގެ މަޖިލިހުގެ މެމްބަރުކަން ކުރައްވާފައިވާ ތަޖުރިބާކާރެއް ކަމަށް ވިދާޅުވެ، އެމަނިކުފާނުގެ ވެރިކަން ދެމެހެއްޓުމަށް ޝަހީމް ވަނީ ރައްޔިތުންގެ ކިބައިން އެދިވަޑައިގެންފަ އެވެ.\nޝަހީމް ވިދާޅުވި ގޮތުގައި، ރައީސް ޔާމީން 2013 ގައި ވެރިކަމާ ހަވާލުވެވަޑައިގެންނެވި އިރު، ސިޔާސީ ގޮތުންނާއި އިޖުތިމާއީ ގޮތުން ރާއްޖެ އަށް އޮތީ ބޮޑެތި ގޮންޖެހުންތަކާ ކުރިމަތިވެފަ އެވެ. އެކަމަކު، ވެރިކަމާ ހަވާލުވެވަޑައިގެން، ހިދުމަތްތެރި މަސައްކަތްތަކެއް ރައީސް ޔާމީން ކުރައްވާފައި ކަމަށް އޭނާ ވިދާޅުވި އެވެ.\n"ބޭރުގެ ނުފޫޒު އިންތިހާ އަށް އޮތް. އެކަން ކަން ކުޑަ ކުރައްވައި، އުމްރާނީ ގޮތުން ރާއްޖެ އުސްމިނަކަށް ގެންދިއުމަށް ނުހަނު މަތިވެރި މަސައްކަތެއް ކުރައްވައި، އެތައް މަޝްރޫއުތަކެއް ފެއްޓެވި. ކޮންމެ ދިމާލަކަށް ބެލިޔަސް، އެއާޕޯޓެއް ނުވަތަ ބަނދެއް ނުވަތަ ބޮޑު މަޝްރޫއެއް ކުރިއަށް ދާތަން ފެންނަނީ،" ތަރައްގީގެ ބައެއް މަޝްރޫއުތަކުން މިސާލު ނަންގަވައި ޝަހީމް ވިދާޅުވި އެވެ.\nޝަހީމް ވިދާޅުވީ ޣައިރު ގާނޫނީ ގޮތުން ސަރުކާރު ވައްޓާލަން ތާރީޚުގައި ހިންގި އެންމެ ބޮޑު ބަޣާވާތަކީ 2015 ގައި ބޭއްވި މޭޑޭ މުޒާހަރާ ކަމަށެވެ. އިދިކޮޅު ފަރާތްތަކުން ރޭވި ބަޣާވާތް ކާމިޔާބުވި ނަމަ، ރާއްޖެ ގެއްލުނީސް ކަމަށް ވެސް ޝަހީމް ވިދާޅުވި އެވެ.\nޝަހީމް ވިދާޅުވި ގޮތުގައި ހުރިހާ ރައްޔިތުން ވެސް ތަރައްގީގެ އޮޑިއަށް އަރަން ޖެހެ އެވެ. މި އޮޑި ފެތިގެންދާ ކަމަށް އިދިކޮޅު ފަރާތްތަކުން ބުނި ކަމުގައި ވިޔަސް، "އޮޑި ނުފެތޭނެ" ކަމަށް އޭނާ ވިދާޅުވި އެވެ. އަދި އޮޑި ދަތުރު ކުރާ މަގަށް ހުރަސް އެޅިގެން ނުދާނެ ކަމަށް ވެސް އޭނާ ވިދާޅުވި އެވެ.\nޝަހީމް ވިދާޅުވީ ރައީސް ޔާމީންގެ ރަނިންމޭޓަކަށް ނުކުންނަވަން ނިންމެވީ އެފަދަ ޝަހްސިއްޔަތެއް ސިޔާސީ ވެށީގެ ތެރޭގައި ފެންނަން ނެތީމަ އެވެ. ރައީސް ޔާމީން މަސައްކަތްޕުޅު ކުރައްވަނީ އުމްރާނީ ގޮތުންނާއި އިގްތިސާދީ ގޮތުން ތަރައްގީ ގެނެސް، އިސްލާމީ ގޮތުން ރާއްޖޭގެ ޝަހްސިއްޔަތު ދެމެހެއްޓުމަށް ކަމަށް ވެސް ޝަހީމް ވިދާޅުވި އެވެ.\nޝަހީމް މިއަދު ވެސް ވިދާޅުވީ މިފަހަރުގެ ރިޔާސީ އިންތިހާބު ރައީސް ޔާމީން ކާމިޔާބު ކުރައްވާނީ ވަރަށް ތަނަވަސް އަޣުލަބިއްޔަތަކުންނެވެ.\nރައީސް ޔާމީން ދެވަނަ ދައުރަކަށް އިންތިހާބުވެވަޑައިގެންފި ނަމަ، ގައުމުގެ ރައްޔިތުން އެއްބައިވަންތަކޮށްދޭނެ ކަމަށް ޝަހީމް ވަނީ ވައުދުވެވަޑައިގެންފަ އެވެ.\nލ. އަތޮޅަށް ޝަހީމް ކުރެއްވި ކެމްޕެއިން ދަތުރުފުޅު ނިންމަވާލެއްވުމަށް ފަހު، އޭނާ މިއަދު ވަނީ މާލެ ވަޑައިގެންފަ އެވެ. ކެމްޕެއިން ދަތުރުގައި އޭނާ ވަނީ ލ. އަތޮޅުގެ ހުރިހާ ރަށަކަށް ވަޑައިގެންފަ އެވެ.\nއިތުރު ލިޔުންތައް ޑރ. މުހައްމަދު ޝަހީމް އަލީ ސައީދު ޕީޕީއެމް ޕީޕީއެމް ކެމްޕޭން ރައީސް އަބްދުﷲ ޔާމީން ރާއްޖޭގެ ގާނޫނުއަސާސީ އިދިކޮޅު ފަރާތްތައް